
Čl. 13 Príprava a zvolávanie zasadnutia Akreditačnej rady UK	15

Čl. 16 Zápisnica zo zasadnutia Akreditačnej rady UK	17

[bookmark: _Toc223510561]PREAMBULA

Univerzita Komenského v Bratislave (ďalej len „UK“) vydáva na základe § 15 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (ďalej len „zákon o vysokých školách“) a v nadväznosti na zákon č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o kvalite“) po prerokovaní v Akademickom senáte UK dňa 3. novembra 2021 v súlade s § 9 ods. 1 písm. l) zákona o vysokých školách a po schválení vo Vedeckej rade UK dňa 8. novembra 2021 v súlade s § 12 ods. 1 písm. b) zákona o vysokých školách Vnútorný systém zabezpečovania kvality vysokoškolského vzdelávania UK (ďalej len „vnútorný systém“ alebo „predpis”).
Vnútorný predpis č. 31/2022 Dodatok č. 1 k vnútornému systému kvality bol Akademickým senátom UK (ďalej aj „AS UK“) v súlade s § 15 ods. 2 písm. n) zákona o vysokých školách a čl. 48a ods. 4 Vnútorného predpisu č. 10/2008 Štatút UK v znení neskorších dodatkov, po vyjadrení Vedeckej rady UK dňa 21. novembra 2022, schválený dňa 23. novembra 2022. 
Vnútorný predpis č. 12/2023 Dodatok č. 2 k vnútornému systému kvality bol AS UK v súlade s § 15 ods. 2 písm. n) zákona o vysokých školách a čl. 48a ods. 4 Vnútorného predpisu č. 10/2008 Štatút Univerzity Komenského v Bratislave v znení neskorších dodatkov, po vyjadrení Vedeckej rady UK dňa 6. marca 2023, schválený dňa 15. marca 2023. 
Vnútorný predpis č. 20/2024 Dodatok č. 3 k vnútornému systému kvality bol AS UK v súlade s § 15 ods. 2 písm. n) zákona o vysokých školách a čl. 69 ods. 4 Vnútorného predpisu č. 5/2023 Štatút Univerzity Komenského v Bratislave v znení neskorších dodatkov, po prerokovaní v Rade pre kvalitu UK dňa 13. mája 2024, schválený dňa 12. júna 2024.
Vnútorný predpis č. 31/2024 Dodatok č. 4 k vnútornému systému kvality bol AS UK v súlade s § 15 ods. 2 písm. n) zákona o vysokých školách a čl. 69 ods. 4 Vnútorného predpisu č. 5/2023 Štatút Univerzity Komenského v Bratislave v znení neskorších dodatkov, po prerokovaní v Rade pre kvalitu UK dňa 25. novembra 2024, schválený dňa 4. decembra 2024.
Vnútorný predpis č. 31/2025 Dodatok č. 5 k vnútornému systému kvality bol AS UK v súlade s § 15 ods. 2 písm. n) zákona o vysokých školách a čl. 69 ods. 4 Vnútorného predpisu č. 5/2023 Štatút Univerzity Komenského v Bratislave v znení neskorších dodatkov, po prerokovaní v Rade pre kvalitu UK dňa 24. novembra 2025, schválený dňa 3. decembra 2025.

Základné ustanovenia

[bookmark: _Toc2141240802][bookmark: _Toc1823060983][bookmark: _Toc223510564]Čl. 1

(1) Vnútorný systém je vydaný v súlade so Štandardmi pre vnútorný systém zabezpečovania kvality vysokoškolského vzdelávania a vzdelávacích programov vedúcich k získaniu mikroosvedčenia (ďalej len „štandardy pre vnútorný systém“) a Štandardmi pre študijný program (ďalej len “štandardy pre študijný program”), vydanými Slovenskou akreditačnou agentúrou pre vysoké školstvo (ďalej len „SAAVŠ“). Štandardmi pre vnútorný systém sa rozumie súbor požiadaviek na vnútorný systém zabezpečovania kvality vysokoškolského vzdelávania a spôsob jeho implementácie. Štandardmi pre študijný program sa rozumie súbor požiadaviek, ktorých plnením je podmienené udelenie akreditácie študijného programu a rozhodovanie agentúry o oprávnení vysokej školy vytvárať, uskutočňovať a upravovať študijné programy v príslušnom študijnom odbore a  stupni.

(2) Štandardy pre vnútorný systém vychádzajú zo Štandardov a usmernení na zabezpečovanie kvality v Európskom priestore vysokoškolského vzdelávania[footnoteRef:2] z roku 2015 a zohľadňujú všeobecne záväzné právne predpisy, ktorými sú najmä zákon o kvalite a zákon o vysokých školách, zákon č. 292/2024 Z. z. o vzdelávaní dospelých a o zmene a doplnení niektorých zákonov (ďalej len „zákon o vzdelávaní dospelých“) a iné všeobecne záväzné právne predpisy upravujúce oblasť vysokoškolského vzdelávania. [2:  	Standards and Guidelines for Quality Assurance in the European Higher Education Area – ESG 2015.] 


(3) UK zabezpečuje kvalitu poskytovaného vysokoškolského vzdelávania implementáciou svojho vnútorného systému a jeho sústavným rozvojom.

(4) Vnútorný systém upravuje spôsob napĺňania poslania vysokej školy v oblasti vysokoškolského vzdelávania prostredníctvom
a) stratégie zabezpečovania kvality vysokoškolského vzdelávania a kvality výskumnej činnosti, vývojovej činnosti, umeleckej činnosti alebo ďalšej tvorivej činnosti (ďalej len „tvorivá činnosť“) vysokej školy,
b) procesov zabezpečovania kvality vysokoškolského vzdelávania, procesov zabezpečovania kvality vzdelávacích programov vedúcich k získaniu mikroosvedčenia a kvality tvorivej činnosti,
c) prepojenia medzi tvorivou činnosťou a vysokoškolským vzdelávaním vysokej školy v  príslušnom študijnom odbore.

(5) Vnútorný systém zabezpečovania kvality vysokoškolského vzdelávania UK je súčasťou vnútorného systému kvality výkonu činností na UK, ktorý predstavuje súhrn všetkých vnútorných predpisov UK. Vnútorný systém kvality vysokoškolského vzdelávania na UK je vhodne dopĺňaný prostredníctvom celého vnútorného systému kvality výkonu činností na UK.

(6) [bookmark: _Hlk117510537]Vnútorným systémom sú zadefinované štruktúry zabezpečovania kvality vysokoškolského vzdelávania UK a vzdelávacích programov vedúcich k získaniu mikroosvedčenia, a to najmä Rada pre kvalitu UK, Vedecká rada UK a Akreditačná rada UK. Organizačné a administratívne práce spojené s činnosťou uvedených organizačných útvarov zabezpečuje príslušný prorektor (prostredníctvom ním riadeného úseku). Organizačné a administratívne práce spojené s činnosťou Rady pre kvalitu UK zabezpečuje prorektor, do ktorého oblasti pôsobnosti patrí zabezpečovanie vnútorného systému kvality vysokoškolského vzdelávania; organizačné a administratívne práce spojené s činnosťou Vedeckej rady UK a s činnosťou Akreditačnej rady UK vo vzťahu k študijným programom tretieho stupňa vysokoškolského štúdia zabezpečuje prorektor, do ktorého oblasti pôsobnosti patrí veda, výskum, doktorandské štúdium a projektová činnosť; organizačné a administratívne práce spojené s činnosťou Akreditačnej rady UK vo vzťahu k študijným programom prvého,  druhého a spojeného prvého a druhého stupňa vysokoškolského štúdia zabezpečuje prorektor, do ktorého oblasti pôsobnosti patrí vzdelávanie a sociálne veci.

(7) Jednotlivé fakulty môžu vydávať vnútorný systém zabezpečovania kvality na fakulte či už ako jeden dokument alebo ako čiastkové dokumenty, prípadne môžu upravovať iba fakultné alebo odborové špecifiká. Vnútorný systém na fakulte musí byť v súlade s  vnútorným systémom na UK. 

[bookmark: _Toc1899674527][bookmark: _Toc1574455188][bookmark: _Toc223510565]Čl. 2
Vyhodnocovanie vnútorného systému a transparentnosť

(1) Rada pre kvalitu UK vykonáva pravidelný monitoring, vyhodnocovanie a prijíma návrhy na revidovanie vnútorného systému, pričom prihliada na to, či vnútorný systém vedie k dosahovaniu strategických cieľov v oblasti zabezpečenia kvality, ktoré si UK určila vo svojich strategických dokumentoch, najmä v Dlhodobom zámere rozvoja UK. 

(2) Rada pre kvalitu UK vykonáva raz ročne hodnotenie uplatňovania vnútorného systému zabezpečovania kvality.

(3) UK zabezpečuje ľahký prístup verejnosti k formalizovaným politikám a procesom a ďalšej dokumentácii vnútorného systému UK tým, že všetky vnútorné predpisy týkajúce sa vnútorného systému sú zverejnené prehľadne a kompletne na webom sídle UK. 

(4) Spôsob sprístupňovania informácií o činnosti UK rešpektuje špecifické potreby osôb so zdravotným znevýhodnením; na UK pôsobí Centrum podpory študentov so špecifickými potrebami.

(5) Predpisy tvoriace vnútorný systém zabezpečovania kvality sa zverejňujú v slovenskom jazyku a anglickom jazyku; informácie týkajúce sa štúdia a podmienok štúdia sa zverejňujú aj vo všetkých jazykoch uskutočňovania študijných programov na UK.

[bookmark: _Toc17809168][bookmark: _Toc74745281][bookmark: _Toc223510566]DRUHÝ ODDIEL
Rada pre kvalitu UK

[bookmark: _Toc1538255149][bookmark: _Toc1892467864][bookmark: _Toc223510567]Čl. 3

(1) Rada pre kvalitu UK je poradným, iniciatívnym a kontrolným orgánom rektora na zabezpečenie a hodnotenie vnútorného systému v oblasti zabezpečovania kvality poskytovaného vysokoškolského vzdelávania, vedy a výskumu a vzdelávacích programov vedúcich k získaniu mikroosvedčenia.

(2) Hlavným poslaním Rady pre kvalitu UK je vytvorenie, implementácia, udržiavanie a  zdokonaľovanie vnútorného systému kvality vzdelávania, vedy a výskumu a vzdelávacích programov vedúcich k získaniu mikroosvedčenia, vrátane všetkých jej súčastí, ako aj rozvíjanie kvality a jej zabezpečovania pri činnostiach UK, jej fakúlt a súčastí. 

[bookmark: _Toc162019827][bookmark: _Toc1824944521][bookmark: _Toc223510568]Čl. 4
Pôsobnosť Rady pre kvalitu UK

(1) Základnou úlohou Rady pre kvalitu UK je pripravovať, koordinovať a kontrolovať tvorbu, implementáciu a hodnotenie vnútorného systému na zabezpečenie kvality na UK, ktorý je prispôsobený podmienkam jednotlivých fakúlt a súčastí UK a upravený príslušnými platnými všeobecne záväznými právnymi predpismi.

(2) Do pôsobnosti Rady pre kvalitu UK patrí aj: 
a) vyhodnocovať implementáciu vnútorného systému kvality na UK, na fakultách a všetkých súčastiach UK podľa harmonogramu vypracovaného Radou pre kvalitu UK. Prostredníctvom uznesení Rada pre kvalitu UK navrhuje rektorovi nápravné a preventívne opatrenia súvisiace so zabezpečením, hodnotením a zlepšením vnútorného systému kvality na UK, podľa potrieb jednotlivých oblastí vzdelávania, vedy a výskumu,
b) kontrolovať efektívnosť a aktuálnosť všetkých aktivít, ktoré sú súčasťou zabezpečenia kvality na pôde UK, ako aj jej súčastí,
c) zhromažďovať a vyhodnocovať informácie o výsledkoch hodnotenia kvality na UK. Rada pre kvalitu UK pripravuje a poskytuje informácie o zabezpečení a hodnotení kvality na UK poradným, samosprávnym a iným orgánom UK, podľa požiadaviek rektora, prípadne aj Vedeckej rady UK alebo Akademického senátu UK,
d) vykonávať ďalšie činnosti, ktoré vyplynú z potreby zabezpečiť, monitorovať alebo upraviť vnútorný systém zabezpečovania kvality na UK.

(3) Činnosť Rady pre kvalitu UK sa riadi týmto predpisom, časovým a vecným harmonogramom na zabezpečenie vnútorného systému kvality UK a Štatútom Rady pre kvalitu UK. Štatút Rady pre kvalitu UK schvaľuje na návrh predsedu Rady pre kvalitu UK Rada pre kvalitu UK.

(4) Činnosť Rady pre kvalitu UK riadi rektorom vymenovaný predseda, ktorého počas jeho neprítomnosti zastupuje ním poverený podpredseda Rady pre kvalitu UK. Predseda Rady pre kvalitu UK zodpovedá za vecný a časový harmonogram zabezpečovania a  implementáciu vnútorného systému kvality na UK, rovnako aj za jeho dodržiavanie.

[bookmark: _Toc86015421][bookmark: _Toc1212956233][bookmark: _Toc223510569]Čl. 5 
Členstvo v Rade pre kvalitu UK

(1) Členov Rady pre kvalitu UK vymenúva a odvoláva rektor. Zástupcov fakúlt vymenúva rektor na základe návrhu dekanov jednotlivých fakúlt.

(2) Predsedu Rady pre kvalitu UK vymenúva a odvoláva rektor a je ním spravidla prorektor pre kvalitu. Ďalšími členmi Rady pre kvalitu UK vymenovanými rektorom sú spravidla aj prorektori, zodpovedajúci za vzdelávanie a sociálne veci, vedecko-výskumnú činnosť a doktorandské štúdium, kvestor, zástupcovia jednotlivých fakúlt (spravidla predsedovia rád pre kvalitu jednotlivých fakúlt), zástupcovia Akademického senátu UK, študentov, zamestnávateľov a experti z oblasti hodnotenia kvality. 

(3) Rada pre kvalitu UK si zo svojich členov zvolí podpredsedu, ktorý zastupuje predsedu Rady pre kvalitu UK v jeho neprítomnosti alebo ak funkcia predsedu Rady pre kvalitu UK nie je obsadená.

Zasadnutia Rady pre kvalitu UK

(1) Zasadnutie Rady pre kvalitu UK zvoláva jej predseda alebo z jeho poverenia podpredseda podľa potreby, minimálne dvakrát ročne. 

(2) Rada pre kvalitu UK je uznášaniaschopná, ak je prítomná nadpolovičná väčšina jej členov. Na platnosť jej uznesenia je potrebný súhlas nadpolovičnej väčšiny prítomných členov Rady pre kvalitu UK.

(3) Podrobnosti o spôsobe rokovania Rady pre kvalitu UK upravuje jej rokovací poriadok.

[bookmark: _Toc223510571]Čl. 7
Rady pre kvalitu fakúlt

(1) Na každej fakulte sa zriaďuje rada pre kvalitu fakulty, v ktorej musia byť zastúpení zástupcovia študentov a zástupcovia zastupujúci záujmy externého prostredia, najmä zamestnávateľov alebo profesijných komôr (ďalej len „externé prostredie“). Fakulta môže zriadiť radu pre kvalitu fakulty ako poradný orgán dekana alebo ako spoločný poradný, kontrolný a iniciatívny orgán dekana a jedného alebo obidvoch orgánov, ktorými sú akademický senát fakulty a vedecká rada fakulty. Podrobnosti o zložení a fungovaní rady pre kvalitu fakulty môže stanoviť vnútorný predpis fakulty. 

(2) Pokiaľ vnútorný predpis fakulty nestanoví inak, členov rady pre kvalitu fakulty vymenúva a odvoláva dekan, pričom spomedzi týchto členov určí predsedu rady pre kvalitu fakulty, ktorým je spravidla prodekan.

(3) Základnou úlohou rady pre kvalitu fakulty je koordinovať a kontrolovať tvorbu, implementáciu a hodnotenie vnútorného systému kvality na príslušnej fakulte v súlade s usmerneniami, podnetmi a úlohami prijatými Radou pre kvalitu UK. 

(4) Do pôsobnosti rady pre kvalitu fakulty patrí aj: 
a) vyhodnocovať implementáciu vnútorného systému kvality na príslušnej fakulte, 
b) kontrolovať efektívnosť a aktuálnosť všetkých aktivít, ktoré sú súčasťou zabezpečenia kvality na pôde danej fakulty, 
c) zhromažďovať a vyhodnocovať informácie o výsledkoch hodnotenia kvality na príslušnej fakulte a pripravovať a poskytovať informácie o zabezpečení a hodnotení kvality na príslušnej fakulte poradným, samosprávnym a iným orgánom fakulty, podľa požiadaviek dekana, prípadne aj vedeckej rady fakulty alebo akademického senátu fakulty,
d) vykonávať ďalšie činnosti, ktoré vyplynú z potreby zabezpečiť, monitorovať alebo upraviť vnútorný systém kvality na príslušnej fakulte,
e) poskytovať súčinnosť a podporu pri plnení úloh Rade pre kvalitu UK,
f) ďalšie úlohy stanovené vnútorným predpisom fakulty. 

(5) Na rokovanie rady pre kvalitu fakulty sa vzťahuje čl. 6 primerane.

(6) Ak vnútorný predpis fakulty nestanoví inak, na rokovanie rady pre kvalitu fakulty sa vzťahuje primerane rokovací poriadok Rady pre kvalitu UK, ak rada pre kvalitu fakulty neprijme vlastný rokovací poriadok.

[bookmark: _Toc223510572]DRUHÁ ČASŤ
VYTVÁRANIE, SCHVAĽOVANIE, USKUTOČŇOVANIE A ÚPRAVA ŠTUDIJÉHO PROGRAMU A MONITOROVANIE A PRAVIDELNÉ HODNOTENIE ŠTUDIJNÝCH PROGRAMOV

(1) Táto časť vnútorného systému upravuje pravidlá vytvárania, schvaľovania, uskutočňovania a úpravy každého študijného programu podľa § 3 ods. 3 písm. a) zákona o kvalite, ktoré:
a) zabezpečujú zohľadnenie oblasti poznania podľa príslušného študijného odboru alebo kombinácie študijných odborov, v ktorých absolventi získavajú vysokoškolské vzdelanie,
b) upravujú pôsobnosť orgánov UK a jej fakúlt pri schvaľovaní študijného programu,
c) zabezpečujú podieľanie sa zástupcov študentov, zamestnávateľov z príslušného odvetvia hospodárstva a iných zainteresovaných osôb na vytváraní a úprave študijného programu,
d) zabezpečujú vymedzenie vedomostí, zručností a kompetencií, ktoré má absolvent nadobudnúť v rámci štúdia zodpovedajúcich príslušnej úrovni národného kvalifikačného rámca,
e) zabezpečujú plnenie štandardov pre študijný program.

(2) Táto časť vnútorného systému súčasne upravuje aj pravidlá monitorovania a pravidelného hodnotenia študijných programov, na ktorom sa podieľajú aj študenti, zamestnávatelia z  príslušného odvetvia hospodárstva a iné zainteresované osoby podľa § 3 ods. 3 písm. f) zákona o kvalite.

Akreditačná rada

Akreditačná rada UK

(1) Akreditačná rada UK (ďalej len „Akreditačná rada UK“) je stálym orgánom UK pre zabezpečenie hodnotenia študijných programov na všetkých stupňoch štúdia v oblasti poskytovaného vysokoškolského vzdelávania na UK.

(2) Hlavným poslaním Akreditačnej rady UK je transparentné, spravodlivé, odborne fundované, objektívne a nezávislé posúdenie a schvaľovanie študijných programov, ako aj úpravy, zmeny, pozastavenia a zrušenia študijných programov v zmysle štandardov pre vnútorný systém a štandardov pre študijný program. 

[bookmark: _Toc1561077852][bookmark: _Toc1358126620][bookmark: _Toc223510576][bookmark: _Toc2022691087][bookmark: _Toc88000156]Čl. 10
Pôsobnosť Akreditačnej rady UK

(1) Hlavnou úlohou Akreditačnej rady UK je najmä
a) prerokúvať a schvaľovať návrhy nových študijných programov, návrhy na zrušenie študijných programov, návrhy úprav a zmien študijných programov (ďalej len „návrh študijného programu“) predložené akreditačnou radou fakulty,
b) periodicky hodnotiť a schvaľovať študijný program v súlade so štandardmi pre študijný program, štandardmi pre vnútorný systém, ako aj v súlade s vnútorným systémom UK v perióde zodpovedajúcej jeho štandardnej dĺžke štúdia,
c) koncepčne riadiť a kontrolovať činnosť a výstupy akreditačných rád fakúlt (ďalej len „akreditačná rada fakulty“),
d)  vykonávať ďalšie súvisiace úlohy a činnosti najmä stanovené týmto alebo iným vnútorným predpisom.

(2)	Pri študijných programoch Akreditačná rada UK zabezpečuje najmä:
a)	transparentné, spravodlivé, odborne fundované, objektívne a nezávislé posúdenie a schvaľovanie študijného programu, v ktorom je zamedzený́ konflikt záujmov a zaujatosť, 
b)	posúdenie súladu študijných programov so štandardmi pre vnútorný systém a štandardmi pre študijný program,
c)	posúdenie skutočnosti, či študijné programy majú jasne špecifikovanú a komunikovanú kvalifikáciu nadobúdanú́ úspešným absolvovaním programu, ktorej úroveň zodpovedá požiadavkám príslušného stupňa kvalifikačného rámca,
d)	posúdenie skutočnosti, či obsah a úroveň kvalifikácie napĺňa sektorovo - špecifické očakávania zamestnávateľov a iných zainteresovaných strán,
e)	posúdenie skutočnosti, či študijné programy majú jasne špecifikovaný profil absolventa a v tomto rámci jasne vymedzené a komunikované ciele a výstupy vzdelávania, ktoré sú verifikovateľné a zodpovedajú poslaniu UK, príslušnému stupňu kvalifikačného rámca a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie, 
f)	posúdenie skutočnosti, či v študijných programoch je jednoznačne previazané vzdelávanie s tvorivými činnosťami, pričom úroveň a zameranie tvorivej činnosti zodpovedá stupňu vysokoškolského vzdelávania a výstupom vzdelávania, 
g)	posúdenie skutočnosti, že študijné programy poskytujú študentom prenositeľné spôsobilosti, ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach.

Členstvo v Akreditačnej rade UK

(1) Členov Akreditačnej rady UK vymenúva a odvoláva rektor.

(2) Člen Akreditačnej rady UK nemôže byť zároveň členom akreditačnej rady fakulty ani členom Rady študijného programu. Osoba môže byť za člena Akreditačnej rady UK vymenovaná aj opakovane. 

(3) Členovia Akreditačnej rady UK sa musia vyvarovať postavenia a činností, ktoré by mohli vzbudiť podozrenie z možného konfliktu záujmov, osobitne sa bez súhlasu rektora nesmú zúčastňovať prípravy alebo schvaľovania študijných programov na inej vysokej škole. Členovia Akreditačnej rady UK musia zachovávať mlčanlivosť o neverejných skutočnostiach, ktoré sú predmetom rokovania Akreditačnej rady UK a zabezpečiť ochranu osobných údajov, s ktorými sa oboznámili v rámci svojej činnosti.

(4) Členmi Akreditačnej rady UK sú:
a) členovia reprezentujúci rôzne študijné odbory a skupiny študijných odborov, najmenej jeden reprezentujúci prírodovednú oblasť vzdelávania, najmenej jeden reprezentujúci lekársku a zdravotnícku oblasť vzdelávania, najmenej jeden reprezentujúci spoločenskovednú oblasť vzdelávania, najmenej jeden reprezentujúci humanitnú oblasť vzdelávania; títo členovia môžu aj nemusia byť z vnútorného prostredia UK; kandidátov na členov podľa tohto písmena navrhujú členovia Akademického senátu UK, dekani a členovia Vedenia UK,
b) najmenej jeden člen z externého prostredia; kandidátov na člena navrhujú dekani, členovia zamestnaneckej časti Akademického senátu UK alebo rektor; rektor môže vyhlásiť aj verejnú výzvu na predkladanie kandidátov z externého prostredia,
c) najmenej jeden člen pôsobiaci na vysokej škole alebo v inej vedeckovýskumnej inštitúcii mimo Slovenskej republiky; kandidátov na člena navrhujú dekani alebo rektor; rektor môže vyhlásiť aj verejnú výzvu na predkladanie kandidátov pôsobiacich na vysokej škole mimo Slovenskej republiky,
d) najmenej jeden člen zastupujúci záujmy študentov; kandidátov na členov navrhujú členovia študentskej časti Akademického senátu UK alebo študentské spolky pôsobiace na UK a jej fakultách, a to z radov študentov UK. 

(5) Administratívu Akreditačnej rady UK a jej organizačno-technické záležitosti zabezpečuje tajomník, ktorého vymenúva rektor so súhlasom predsedu Akreditačnej rady UK alebo členov Akreditačnej rady UK. Výkon prác tajomníka riadi predseda Akreditačnej rady UK. Tajomník nie je členom Akreditačnej rady UK. Tajomník Akreditačnej rady UK je zamestnancom Rektorátu UK. Funkcia tajomníka Akreditačnej rady UK je nezlučiteľná s funkciou člena Akreditačnej rady UK, s funkciou člena akreditačnej rady fakulty a funkciou člena Rady študijného programu. 

(6) Činnosť Akreditačnej rady UK riadi predseda Akreditačnej rady UK a v čase jeho neprítomnosti podpredseda Akreditačnej rady UK. 

(7) Predsedu Akreditačnej rady UK a podpredsedu Akreditačnej rady UK si spomedzi seba zvolia členovia Akreditačnej rady UK na prvom zasadnutí, a to nadpolovičnou väčšinou hlasov všetkých členov Akreditačnej rady UK.

(8) Členstvo v Akreditačnej rade UK vzniká dňom vymenovania za člena Akreditačnej rady UK rektorom.

(9) Výkon funkcie člena Akreditačnej rady UK je nezastupiteľný. 

(10) Funkčné obdobie členov Akreditačnej rady UK podľa odseku 4 písm. a) až c) je štvorročné a členov Akreditačnej rady UK podľa odseku 4 písm. d) je dvojročné.

(11) Členstvo v Akreditačnej rade UK zaniká:
a) skončením funkčného obdobia,
b) smrťou,
c) vzdaním sa členstva doručeným rektorovi,
d) skončením alebo prerušením štúdia študenta,
e) odvolaním rektorom.

(12) V prípade zániku členstva je rektor povinný do 30 kalendárnych dní vymenovať nového člena za zodpovedajúcu oblasť. Funkčné obdobie nového člena je v súlade s odsekom 10. 

Zasadnutia Akreditačnej rady UK

(1) Prvé zasadnutie Akreditačnej rady UK zvolá rektor bez zbytočného odkladu.

(2) Ďalšie zasadnutie Akreditačnej rady UK následne zvolá jej predseda alebo z jeho poverenia podpredseda; ak to nie je možné napríklad z dôvodu skončenia výkonu funkcie predsedu Akreditačnej rady UK, zvolá jej zasadnutie rektor, ktorý vedie zasadnutie v bode voľba predsedu Akreditačnej rady UK. Zasadnutia Akreditačnej rady UK sa musia konať minimálne trikrát za kalendárny rok.

(3) V odôvodnených prípadoch možno zasadnutie Akreditačnej rady UK uskutočniť aj prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti členov Akreditačnej rady UK vrátane ich hlasovania, ak to technické podmienky umožňujú (ďalej len „zasadnutie na diaľku“). Ustanovenia tohto oddielu o Akreditačnej rade UK sa primerane vzťahujú aj na zasadnutia na diaľku.

[bookmark: _Toc568164788][bookmark: _Toc1020914064][bookmark: _Toc223510579][bookmark: _Toc981686465][bookmark: _Toc636779399]Čl. 13
Príprava a zvolávanie zasadnutia Akreditačnej rady UK

(1) Prípravu zasadnutí Akreditačnej rady UK zabezpečuje tajomník v spolupráci s predsedom Akreditačnej rady UK, príslušnými prorektormi a predkladateľmi materiálov.

(2) Materiál na zasadnutie Akreditačnej rady UK (ďalej len „materiál”) predkladajú najmä rektor, v jeho zastúpení prorektor a dekani, akreditačná rada fakulty, prípadne osoby zodpovedné za akreditáciu študijných programov (ďalej len „predkladateľ“).

(3) Materiál musí obsahovať predkladaný návrh, návrh na rozhodnutie a v prípade potreby ďalšie písomnosti doplňujúce alebo vysvetľujúce predkladaný návrh. 

(4) Všetky materiály musia byť spracované prehľadne, zrozumiteľne a vecne správne. Predkladateľ materiálu zodpovedá za to, že jeho obsah je v súlade so všeobecne záväznými právnymi predpismi a vnútornými predpismi UK. 

(5) Zasadnutia Akreditačnej rady UK sa zvolávajú písomnou pozvánkou, v ktorej je určený termín a miesto jeho konania a návrh programu zasadnutia.

(6) Predseda Akreditačnej rady UK je povinný bezodkladne, najneskôr však do 14 dní, zvolať zasadnutie Akreditačnej rady UK na požiadanie rektora alebo dekana. 

(7) Na každé zasadnutie Akreditačnej rady UK sú okrem členov Akreditačnej rady UK pozývaní rektor, členovia Vedenia UK, dekan, ak sa prerokováva materiál z danej fakulty a predkladateľ. Akreditačná rada UK môže na zasadnutie pozvať pracovné skupiny Akreditačnej rady UK a aj ďalšie zainteresované strany a osoby v prípade, že si to okolnosti vyžadujú; tieto osoby nemajú právo hlasovať na zasadnutí Akreditačnej rady UK. Akreditačná rada UK alebo jej predseda môže rozhodnúť, že zasadnutie Akreditačnej rady UK je verejné. 

(8) Členovia Akreditačnej rady UK, ktorí sa nemôžu z objektívnych dôvodov zúčastniť zasadnutia Akreditačnej rady UK, sú povinní včas zaslať predsedovi Akreditačnej rady UK svoje ospravedlnenie.

[bookmark: _Toc964213576][bookmark: _Toc2116826880][bookmark: _Toc223510580][bookmark: _Toc554813230][bookmark: _Toc998967409]Čl. 14
Vedenie a priebeh zasadnutia Akreditačnej rady UK

(1) Vedenie a priebeh zasadnutia Akreditačnej rady UK riadi jej predseda alebo z jeho poverenia podpredseda.

(2) Akreditačná rada UK schvaľuje program zasadnutia na začiatku zasadnutia. Členovia Akreditačnej rady UK a rektor alebo v jeho zastúpení prorektor môžu predkladať návrhy na jeho zmenu alebo doplnenie. 

(3) Tajomník alebo predkladateľ alebo iná osoba poverená predsedom Akreditačnej rady UK v úvodnom vystúpení predložený materiál uvedie, zdôvodní jeho obsah a predloží návrh rozhodnutia. 

(4) Rektor alebo v jeho zastúpení prorektor alebo kvestor má právo vystúpiť na zasadnutí Akreditačnej rady UK kedykoľvek, keď o to požiada. Dekan má právo vystúpiť na zasadnutí Akreditačnej rady UK kedykoľvek o to požiada, ak sa rozprava týka bodu programu danej fakulty. Ak o udelenie slova požiadajú ďalšie zainteresované strany a osoby zúčastnené na zasadnutí Akreditačnej rady UK, slovo sa im udelí.

(5) Členovia Akreditačnej rady UK sú oprávnení vyžiadať si od predkladateľa dodatočné informácie a požadovať od neho vysvetlenia. 

(6) Členovia Akreditačnej rady UK majú právo podávať procedurálne návrhy, ktoré sa týkajú spôsobu prerokúvania veci, časového a vecného postupu rokovania Akreditačnej rady UK. 

Rozhodnutia Akreditačnej rady UK

(1) Akreditačná rada UK je uznášaniaschopná, ak je prítomná nadpolovičná väčšina všetkých jej členov. Ak v priebehu zasadnutia predseda zistí, že nie je splnená podmienka podľa predchádzajúcej vety, podľa okolností zasadnutie preruší alebo ukončí.

(2) Akreditačná rada UK prijíma závery formou uznesení na svojom zasadnutí. Uznesenie Akreditačnej rady UK je prijaté, ak za jeho prijatie hlasuje nadpolovičná väčšina prítomných členov. Uznesenia sú účinné dňom ich schválenia. Uznesenia Akreditačnej rady UK sú záväzné. Nie je možné sa proti nim odvolať.

(3) Predkladateľ môže svoj návrh vziať kedykoľvek späť, až kým Akreditačný rada UK nepristúpi k rokovaniu o návrhu ako o celku. 

(4) Návrh na uznesenie predkladá predseda v spolupráci s tajomníkom Akreditačnej rady UK, ktorý si môže v prípade potreby vyžiadať nevyhnutný čas na jeho formuláciu.

(5) O uznesení bude predkladateľ písomne informovaný, spravidla zaslaním príslušnej zápisnice zo zasadnutia Akreditačnej rady UK. Akreditačná rada UK v uznesení uvedie dôvody svojho rozhodnutia, ak je rozhodnutie negatívne alebo je pozitívne napriek predchádzajúcemu negatívnemu rozhodnutiu akreditačnej rady fakulty, a návrhy na zlepšenie, ak je to potrebné.

(6) Predseda Akreditačnej rady UK v súčinnosti s tajomníkom Akreditačnej rady UK vyhotoví na podklade prijatého uznesenia Akreditačnej rady UK rozhodnutie, ak
a) ide o konanie o schválení nového študijného programu, 
b) ide o konanie o zrušení študijného programu,
c) ide o konanie o pozastavení uskutočňovania študijného programu,
d) Akreditačná rada UK rozhodla v konaní pozitívne napriek negatívnemu rozhodnutiu vo veci akreditačnou radou fakulty.

Zápisnica zo zasadnutia Akreditačnej rady UK

(1) Z každého zasadnutia Akreditačnej rady UK sa vyhotovuje zápisnica. Za vyhotovenie zápisnice zodpovedá predseda Akreditačnej rady UK, návrh zápisnice vyhotovuje tajomník Akreditačnej rady UK. 

(2) Zápisnica obsahuje najmä: 
a) miesto a termín zasadnutia Akreditačnej rady UK, 
b) schválený program zasadnutia, 
c) stručný opis priebehu rokovania k jednotlivým bodom programu, 
d) úplné znenie každého prijatého uznesenia a číselný výsledok hlasovania ku každému návrhu uznesenia a každému inému návrhu, o ktorom sa počas zasadnutia hlasovalo, 
e) podrobné odôvodnenie, ak je rozhodnutie Akreditačnej rady UK negatívne, alebo ak rozhodnutie Akreditačnej rady UK mení alebo ruší rozhodnutie akreditačnej rady fakulty,
f) iné skutočnosti, ak sa na tom Akreditačná rada UK uznesie. 

(3) Prílohou zápisnice je prezenčná listina. Zápisnica zo zasadnutia je bezodkladne doručená predkladateľom jednotlivých žiadostí.

Zverejňovanie informácií, archivácia a doručovanie materiálov zasadnutia Akreditačnej rady UK

(1) Na webovom sídle UK sa pred konaním každého zasadnutia Akreditačnej rady UK zverejňuje informácia o rokovaní Akreditačnej rady UK. 

(2) Na webovom sídle UK sa ďalej zverejňujú:
a) zápisnice zo zasadnutí Akreditačnej rady UK, 
b) aktuálny zoznam členov Akreditačnej rady UK, 
c) iné písomnosti podľa rozhodnutí Akreditačnej rady UK.

(3) Písomnosti vzniknuté pri činnosti Akreditačnej rady UK sa v listinnej a elektronickej podobe archivujú v súlade s vnútorným predpisom UK. Za vedenie registratúry Akreditačnej rady UK zodpovedá tajomník Akreditačnej rady UK.

(4) Všetky písomnosti, najmä pozvánky a materiály na zasadnutia Akreditačnej rady UK, sa ich členom a pozvaným hosťom doručujú v elektronickej podobe prostredníctvom elektronickej pošty. V naliehavých prípadoch sa pozvánka alebo materiály na zasadnutie doručujú aj iným vhodným spôsobom. Doručovanie písomností a podkladov na rokovanie Akreditačnej rady UK musí spĺňať všetky formálne náležitosti.

Pracovné skupiny Akreditačnej rady UK

(1) Akreditačná rada UK si môže zriadiť svoje dočasné pracovné skupiny ako svoje poradné orgány (ďalej len „pracovná skupina“).

(2) Podrobnosti o zložení a úlohách pracovnej skupiny Akreditačnej rady UK stanoví Akreditačná rada UK svojím rozhodnutím. Predsedu a členov pracovnej skupiny volí a odvoláva Akreditačná rada UK.

(3) Na zasadnutia pracovnej skupiny sa použijú primerane ustanovenia o zasadnutiach Akreditačnej rady UK a o ich príprave, zvolávaní, vedení a priebehu, o rozhodnutiach Akreditačnej rady UK, o zápisnici zo zasadnutí Akreditačnej rady UK, ako aj o zverejňovaní informácií, archivácii a doručovaní materiálov na zasadnutia Akreditačnej rady UK.

(4) Činnosť pracovných skupín koordinuje predseda Akreditačnej rady UK alebo ním poverený člen Akreditačnej rady UK.

(5) Pracovné skupiny predkladajú svoje výstupy predsedovi Akreditačnej rady UK.

(6) Členovia pracovnej skupiny sa zúčastňujú zasadnutia Akreditačnej rady UK podľa potreby na základe rozhodnutia predsedu Akreditačnej rady UK.

Akreditačné rady fakúlt

(1) Akreditačná rada fakulty je stálym orgánom fakulty na zabezpečenie hodnotenia študijných programov na všetkých stupňoch štúdia v oblasti poskytovaného vysokoškolského vzdelávania na príslušnej fakulte.

(2) Hlavnou úlohou akreditačnej rady fakulty je najmä
a) prerokovať a schvaľovať návrh študijného programu a spolu so svojou správou k splneniu všetkých náležitostí ho predkladať na prerokovanie a schválenie Akreditačnej rade UK,
b) vykonávať ďalšie súvisiace úlohy a činnosti najmä stanovené vnútorným predpisom UK alebo fakulty.
(3) Členov akreditačnej rady fakulty vymenúva a odvoláva dekan. 

(4) Člen akreditačnej rady fakulty nemôže byť zároveň členom Akreditačnej rady UK. Člen akreditačnej rady fakulty môže byť zároveň členom Rady študijného programu, v takom prípade fakulta zabezpečí splnenie povinnosti v zmysle štandardov pre študijný program[footnoteRef:3], a teda člen akreditačnej rady fakulty je vylúčený z hlasovania o materiáloch, ktoré pripravila Rada študijného programu, ktorej je členom; člen akreditačnej rady fakulty je tiež vylúčený z rozhodovania o študijnom programe, na príprave návrhu ktorého sa podieľal. Osoba môže byť za člena akreditačnej rady fakulty vymenovaná aj opakovane.  [3:  	Podľa čl. 3 ods. 1 štandardov pre študijný program je zaručené, že osoby posudzujúce a schvaľujúce študijný program sú iné ako osoby, ktoré pripravujú návrh študijného programu.] 


(5) Na akreditačnú radu fakulty sa primerane vzťahujú ustanovenia o členstve v Akreditačnej rade UK, ktoré nie sú osobitne upravené v ods. 6, o zasadnutiach Akreditačnej rady UK a o  ich príprave, zvolávaní, vedení a priebehu, o rozhodnutiach Akreditačnej rady UK, ktoré nie sú osobitne upravené v ods. 7, o zápisnici zo zasadnutí Akreditačnej rady UK, ako aj o zverejňovaní informácií, archivácii a doručovaní materiálov zasadnutia Akreditačnej rady UK. Fakultný predpis môže stanoviť podrobnosti alebo odchýlky pre právnu úpravu akreditačnej rady fakulty; fakultný predpis však nemôže vylúčiť potrebu podrobného odôvodňovania negatívnych rozhodnutí akreditačnej rady fakulty, možnosť predkladateľa materiálu zúčastniť sa na zasadnutí akreditačnej rady fakulty a vystúpiť v rozprave, ustanovenia tohto predpisu o tvorbe a  zverejňovaní zápisníc zo zasadnutí akreditačnej rady fakulty, ustanovenia tohto predpisu o zverejňovaní informácií, archivácii a doručovaní materiálov na zasadnutia akreditačnej rady fakulty.

(6) Členmi akreditačnej rady fakulty sú:
a)	najmenej traja členovia, ktorí reprezentujú študijný odbor alebo študijné odbory realizované na fakulte, ktorí môžu aj nemusia byť z vnútorného prostredia fakulty; kandidátov na členov navrhujú členovia vedenia fakulty, vedúci zamestnanci pracovísk fakulty, na ktorých sa realizuje pedagogická činnosť, alebo členovia akademického senátu fakulty,
b)	najmenej jeden člen z externého prostredia; kandidáta na člena navrhujú členovia vedenia fakulty, alebo členovia zamestnaneckej časti akademického senátu fakulty, dekan môže vyhlásiť aj verejnú výzvu na predkladanie kandidátov z externého prostredia,
c)	najmenej jeden člen pôsobiaci na vysokej škole mimo Slovenskej republiky; kandidáta na člena navrhujú členovia vedenia fakulty, alebo členovia zamestnaneckej časti Akademického senátu fakulty, dekan môže vyhlásiť aj verejnú výzvu na predkladanie kandidátov z externého prostredia, 
d)	najmenej jeden člen zastupujúci záujmy študentov; kandidátov na členov navrhujú členovia študentskej časti akademického senátu fakulty alebo študentské spolky pôsobiace na fakulte, a to z radov študentov fakulty.

(7) V prípade schválenia návrhu nového študijného programu akreditačnou radou fakulty sa nepoužije čl. 15 ods. 6.

[bookmark: _Toc1494501435][bookmark: _Toc633876265][bookmark: _Toc223510586][bookmark: _Toc963648627][bookmark: _Toc328738844]DRUHÝ ODDIEL
Osoby zodpovedné za zabezpečovanie študijného programu (garanti a spolugaranti) a Rada študijného programu

Garanti a spolugaranti

(1) Každý študijný program realizovaný na UK má určenú osobu, ktorá má príslušné kompetencie a nesie hlavnú zodpovednosť za uskutočňovanie, rozvoj a zabezpečenie kvality študijného programu alebo inak vymedzenej ucelenej časti študijného programu, tzv. hlavná osoba zodpovedná za študijný program (ďalej len „garant“)[footnoteRef:4] a ďalšie osoby zabezpečujúce profilové predmety a spoluzodpovedné  za uskutočňovanie, rozvoj a zabezpečenie kvality študijného programu alebo inak vymedzenej ucelenej časti študijného programu, tzv. osoby zodpovedné za študijný program (ďalej len „spolugaranti“).  [4:  	Čl. 6 bod 4 štandardov pre študijný program.] 


(2) UK má určeného garanta podľa ods. 1, ak sa študijný program uskutočňuje: 
a) v príslušnom študijnom odbore, v učiteľských študijných programoch v zmysle 
§ 53a zákona o vysokých školách,[footnoteRef:5]3a [5: 3a 	V prípade učiteľských študijných programov so zameraním na získanie spôsobilosti vyučovať príslušnú vzdelávaciu oblasť alebo príslušný vyučovací predmet alebo príslušné vyučovacie predmety garant pôsobí v študijnom odbore učiteľstvo a pedagogické vedy alebo v študijnom odbore, z ktorého obsahovo vychádza príslušná vzdelávacia oblasť alebo príslušný vyučovací predmet. V prípade učiteľských študijných programov so zameraním na získanie spôsobilosti vyučovať všetky vzdelávacie oblasti pre predprimárne vzdelávanie a primárne vzdelávanie garant pôsobí v študijnom odbore učiteľstvo a pedagogické vedy.] 

b) v kombinácii dvoch študijných odborov, v prekladateľských kombinačných študijných programoch v zmysle § 53b zákona o vysokých školách,
c) ako študijný program prvého stupňa uskutočňovaný ako interdisciplinárne štúdiá, 
d) v príslušnom študijnom odbore na viacerých fakultách alebo vo viacerých sídlach, 
e) ako spoločný študijný program v príslušnom študijnom odbore. 

(3) Ak ide o študijný program podľa ods. 2 písm. b), je určený garant pre každý študijný odbor, v ktorom jeho absolventi získajú vysokoškolské vzdelanie. V prípade prekladateľských kombinačných študijných programov je určený garant osobitne pre každú aprobáciu v súlade s príslušnosťou k jazyku a osobitne pre translatologický základ. 

(4) Ak ide o študijný program podľa ods. 2 písm. c), je určený garant pre každý študijný odbor, v ktorom jeho absolventi získajú vysokoškolské vzdelanie. 

(5) Ak ide o študijný program podľa ods. 2 písm. d), je určený garant osobitne pre každú fakultu alebo inú súčasť UK a osobitne pre každé sídlo, v ktorom sa uskutočňuje študijný program ako celok.[footnoteRef:6]3b [6: 3b	Táto požiadavka sa nevzťahuje na učiteľské študijné programy so zameraním na získanie spôsobilosti vyučovať príslušnú vzdelávaciu oblasť alebo príslušný vyučovací predmet alebo príslušné vyučovacie predmety, ktoré sa uskutočňujú spoločne na viacerých súčastiach v rámci jedného sídla vysokej školy.] 


(6) Ak ide o študijný program podľa ods. 2 písm. e), je určený  garant zodpovedný za uskutočňovanie príslušnej časti spoločného študijného programu zabezpečovanej na UK a hlavná zodpovedná osoba za uskutočňovanie príslušnej časti spoločného študijného programu zabezpečovanej spolupracujúcou vysokou školou; podrobnosti určí dohoda medzi vysokými školami o uskutočňovaní spoločného študijného programu. 

(7) V prípadoch študijných programov podľa odseku 2 písm. b) až e) UK ustanovuje aj funkciu hlavného garanta, ktorým je jeden z garantov určených podľa odseku 3 až 6; na hlavného garanta sa vzťahujú primerane ustanovenia o garantovi, ak nie je ustanovené inak. Vnútorný predpis fakulty môže stanoviť podrobnejšie pravidlá pre garantov a hlavných garantov podľa tohto odseku. 

(8) Ak ide o študijný program podľa ods. 2 písm. e), hlavnou zodpovednou osobou za študijný programu na UK je zodpovedná osoba za príslušnú časť študijného programu, ktorú zabezpečuje UK. V takomto prípade sa považuje osoba zodpovedná za príslušnú časť študijného programu zabezpečovanú spolupracujúcou vysokou školou takisto za osobu zodpovednú za študijný program. 

(9) Garant nesmie byť hlavnou zodpovednou osobou za uskutočňovanie, rozvoj a zabezpečenie kvality študijného programu na inej vysokej škole v Slovenskej republike. 

(10) Jeden a ten istý garant môže niesť hlavnú zodpovednosť za uskutočňovanie, rozvoj a zabezpečenie kvality najviac troch študijných programov. Do tohto počtu sa nezapočítavajú prípady súbehov[footnoteRef:7], ktorými sú:  [7:  	Čl. 7 ods. 3 štandardov pre študijný program.] 

a) iná forma alebo jazyková mutácia identického študijného programu, 
b) časť spoločného študijného programu obsahovo vychádzajúca z príslušného študijného odboru, 
c) časť študijného programu v kombinácii dvoch študijných odborov obsahovo vychádzajúca z príslušného študijného odboru a uskutočňovaná na tej istej fakulte, 
d) [bookmark: _Hlk181266552]učiteľský študijný program so zameraním na získanie spôsobilosti vyučovať príslušnú vzdelávaciu oblasť alebo príslušný vyučovací predmet alebo príslušné vyučovacie predmety,
e) aprobácia prekladateľského kombinačného študijného programu obsahovo vychádzajúca z príslušného jazyka;
f) konverzný študijný program obsahovo vychádzajúci zo študijného programu v príslušnom študijnom odbore a stupni, 
g) časť študijného programu prvého stupňa uskutočňovaného ako interdisciplinárne štúdiá obsahovo vychádzajúca z príslušného študijného odboru. 

(11) Vedecké, odborné a pedagogické predpoklady a požiadavky na garantov a spolugarantov ustanovuje tretia časť tohto predpisu. Úroveň tvorivej činnosti garantov a spolugarantov musí zodpovedať minimálne úrovni stanovenej pre daný stupeň vysokoškolského štúdia pre učiteľov profilových predmetov.

(12) Garant pôsobí na funkčnom mieste profesora v príslušnom študijnom odbore na ustanovený týždenný pracovný čas; ak ide o bakalársky študijný program, pôsobí na funkčnom mieste profesora alebo na funkčnom mieste docenta v príslušnom študijnom odbore na ustanovený týždenný pracovný čas.

(13) Spolugarant pôsobí na funkčnom mieste profesora alebo na funkčnom mieste docenta v príslušnom študijnom odbore na ustanovený týždenný pracovný čas[footnoteRef:8]4a (s výnimkou lektorov cudzích jazykov). [8: 4a 	Pôsobením spolugaranta na funkčnom mieste profesora alebo na funkčnom mieste docenta v príslušnom študijnom odbore na ustanovený týždenný pracovný čas sa so súhlasom prorektora pre vedu a doktorandské štúdium, prorektora pre kvalitu a rozvoj a prorektora pre vzdelávanie a sociálne veci rozumie aj kombinácia pôsobenia spolugaranta na funkčnom mieste profesora alebo na funkčnom mieste docenta v príslušnom študijnom odbore na kratší pracovný čas s iným vedeckým pracovným pomerom u toho istého zamestnávateľa (v súčte úväzkov 100%).] 


(14) Ak ide o študijný program podľa odseku 2 písm. a), ustanovujú sa štyria spolugaranti; v prípade študijného programu v študijnom odbore, ktorého obsahové vymedzenie súvisí s prípravou odborníkov na niektoré z regulovaných povolaní s koordináciou vzdelania uvedených v prílohe č. 2 Vyhlášky Ministerstva školstva, vedy, výskumu a športu Slovenskej republiky (ďalej len „MŠVVŠ SR“) č. 16/2016 Z. z. a vychádza z odborov priradeným k regulovaným povolaniam podľa Nariadenia vlády č. 296/2010 Z. z. postačuje určiť dvoch spolugarantov. 

(15) Ak ide o študijný program podľa odseku 2 písm. b) až e), ku každému garantovi sa priraďujú dvaja spolugaranti, ktorí spolu s príslušným garantom nesú zodpovednosť za príslušnú časť študijného programu spočívajúcu v aprobácii, translatologickom základe, učiteľskom základe, študijnom odbore alebo časti spoločného študijného programu.

(16) Ak sa uskutočňujú viaceré študijné programy v príslušnom študijnom odbore vo viacerých sídlach alebo na viacerých fakultách, ustanovujú sa garant a spolugaranti pre každé sídlo a pre každú fakultu osobitne. Výnimkou je učiteľský základ a translatologický základ, ktorý môže byť spoločne zabezpečovaný pre viacero fakúlt, pokiaľ sa tieto nachádzajú v tom istom sídle.

[bookmark: _Toc223510588]Čl. 21
Úlohy garanta a spolugarantov

(1) Garant najmä:
a) koordinuje obsahovú prípravu študijného programu alebo jeho ucelenej časti v spolupráci s učiteľmi študijného programu, 
b) dbá na to, aby sa študijný program alebo jeho ucelená časť uskutočňovali v súlade s akreditačnými štandardmi a interným akreditačným spisom,  
c) dohliada na kvalitu uskutočňovaného študijného programu alebo jeho ucelenej časti,  
d) schvaľuje témy záverečných prác, témy dizertačných prác schvaľuje až po ich schválení v  odborovej komisii, 
e) v súčinnosti s vedúcimi pracovísk, ktoré sú miestom výkonu práce vysokoškolských učiteľov, schvaľuje vyučujúcich podieľajúcich sa na uskutočňovaní študijného programu alebo jeho ucelenej časti, okrem prípadov, ak je zároveň vedúcim pracoviska, kde daný vyučujúci pôsobí, 
f) obsahovo a metodicky rozvíja študijný program alebo jeho ucelenú časť v súlade s  aktuálnou úrovňou poznania v danom odbore a v súlade s požiadavkami praxe na absolventov,
g) predkladá dekanovi návrhy na úpravu vnútorných predpisov týkajúcich sa štúdia,
h) spolupracuje s vedúcimi pracovísk fakulty a s osobami zodpovednými za iné študijné programy alebo ucelené časti študijných programov,  
i) podľa potreby sa zúčastňuje na rokovaní orgánov fakulty pre procesy vnútorného systému kvality,
j) monitoruje činnosť učiteľov podieľajúcich sa na uskutočňovaní študijného programu najmä náčuvmi a hospitáciami,
k) poskytuje súčinnosť pri vypracúvaní ročných správ o pedagogickej činnosti alebo iných hodnotiacich správ týkajúcich sa informácií o študijnom programe alebo jeho ucelenej časti,
l) implementuje opatrenia, ktoré v rámci hodnotenia študijného programu alebo jeho ucelenej časti boli prijaté na jeho zlepšenie.

(2) Spolugaranti
a) dbajú na to, aby sa študijný program alebo jeho ucelená časť uskutočňoval v súlade s akreditačnými štandardmi a interným akreditačným spisom,  
b) dohliadajú na kvalitu uskutočňovaného študijného programu alebo jeho ucelenej časti,
c) obsahovo a metodicky rozvíjajú študijný program alebo jeho ucelenú časť v súlade s aktuálnou úrovňou poznania v danom odbore a v súlade s požiadavkami praxe na absolventov,  
d) monitorujú činnosť učiteľov podieľajúcich sa na uskutočňovaní študijného programu najmä náčuvmi a hospitáciami,  
e) poskytujú súčinnosť pri vypracúvaní ročných správ o pedagogickej činnosti alebo iných hodnotiacich správ týkajúcich sa informácií o študijnom programe alebo jeho ucelenej časti, 
f) implementujú opatrenia, ktoré v rámci hodnotenia študijného programu alebo jeho ucelenej časti boli prijaté na jeho zlepšenie. 

(3) V prípade garanta podľa čl. 20 ods. 3 až 6 sa úlohy podľa ods. 1 vzťahujú len na rozsah kompetencie a zodpovednosti podľa čl. 20 ods. 2 písm. b) až e) a ods. 3 až 6; uvedené sa primerane vzťahuje aj na rozsah kompetencie a zodpovednosti spolugarantov.

(4) Hlavný garant
a) koordinuje obsahovú prípravu študijného programu alebo jeho ucelenej časti v spolupráci s učiteľmi študijného programu,
b) dbá na to, aby sa študijný program uskutočňovali v súlade s akreditačnými štandardmi a interným akreditačným spisom,
c) dohliada na kvalitu uskutočňovaného študijného programu,
d) predkladá dekanovi návrhy na úpravu vnútorných predpisov týkajúcich sa štúdia,
e) spolupracuje s vedúcimi pracovísk fakulty a s osobami zodpovednými za iné študijné programy alebo ucelené časti študijných programov,  
f) podľa potreby sa zúčastňuje na rokovaní orgánov fakulty pre procesy vnútorného systému kvality ,
g) monitoruje činnosť učiteľov podieľajúcich sa na uskutočňovaní študijného programu najmä náčuvmi a hospitáciami,
h) poskytuje súčinnosť pri vypracúvaní ročných správ o pedagogickej činnosti alebo iných hodnotiacich správ týkajúcich sa informácií o študijnom programe,
i) implementuje opatrenia, ktoré v rámci hodnotenia študijného programu boli prijaté na jeho zlepšenie. 

(5) Fakulta môže vnútorným predpisom stanoviť ďalšie úlohy garanta, spolugarantov a hlavného garanta.

[bookmark: _Toc223510589]Čl. 22
Vznik a zánik funkcie garantov a spolugarantov 

(1) Garanta a spolugarantov študijného programu vymenuje dekan pred začatím prípravy študijného programu. Vnútorný predpis fakulty môže stanoviť, že sa vyžaduje aj prerokovanie návrhu v rade pre kvalitu fakulty. 

(2) [bookmark: _Hlk86135672]Zmenu garanta alebo spolugaranta akreditovaného študijného programu schvaľuje na návrh dekana akreditačná rada fakulty, na ktorej sa študijný program uskutočňuje. Proti negatívnemu rozhodnutiu akreditačnej rady fakulty sa môže dekan odvolať na Akreditačnú radu UK. Na toto konanie sa primerane vzťahujú ustanovenia o schvaľovaní študijných programov podľa tohto predpisu. Akreditačná rada fakulty o zmene garanta informuje Akreditačnú radu UK, ktorá v lehote 6 mesiacov môže začať konanie, v rámci ktorého preskúma zmenu garanta alebo spolugaranta a rozhodne o schválení alebo neschválení jeho vymenovania. 

(3) Dekan odvolá garanta alebo spolugaranta, ak prestal spĺňať kvalifikačné predpoklady podľa štandardov SAAVŠ. 

(4) Dekan odvolá garanta alebo spolugaranta aj vtedy, ak nemožno dosiahnuť nápravu inak a garant alebo spolugarant si 
a) nedostatočne kvalitne plní svoje povinnosti spojené s funkciou garanta alebo spolugaranta, 
b) výsledky jeho tvorivej činnosti nie sú dostatočnou zárukou rozvoja a udržateľnosti študijného programu. 

(5) Dekan môže odvolať garanta alebo spolugaranta v odôvodnených prípadoch aj z iných dôvodov. 

(6) Funkcia garanta a spolugaranta zaniká:
a) odvolaním,
b) nepriznaním oprávnenia na uskutočňovanie študijného programu do jedného kalendárneho roka odo dňa vymenovania podľa ods. 1,
c) odňatím oprávnenia na uskutočňovanie študijného programu,
d) zrušením študijného programu,
e) v prípade vzdania sa funkcie garanta alebo spolugaranta dňom vymenovania nového garanta alebo spolugaranta,
f) skončením pracovného pomeru na príslušnej fakulte na ustanovený týždenný pracovný čas.

(7) Po zániku funkcie garanta alebo spolugaranta musí dekan do 3 mesiacov vymenovať nového garanta alebo spolugaranta, inak musí požiadať o pozastavenie uskutočňovania študijného programu. 

[bookmark: _Toc223510590][bookmark: _Toc1077576573][bookmark: _Toc1022200243]Čl. 23
Postavenie a pôsobnosť Rady študijného programu

(1) Rada študijného programu (ďalej len „Rada študijného programu“) je orgán, ktorý zriaďuje fakulta ako svoj stály orgán. 

(2) Hlavnou úlohou Rady študijného programu je vypracovanie návrhu na akreditáciu nového študijného programu, návrhu na úpravu študijného programu alebo návrhu na pozastavenie alebo zrušenie študijného programu (ďalej len „návrh študijného programu“).

(3) V prípade zmien v uskutočňovaní študijného programu, ktoré nie sú úpravou študijného programu, Rada študijného programu
a) schvaľuje úpravy informačného listu povinného predmetu, povinne voliteľného predmetu alebo výberového predmetu zahŕňajúce aktualizácie vyučujúceho, odporúčanej literatúry, alebo druhu, rozsahu a metódy vzdelávacích činností,
b) vypracováva návrh zmeny podmienok uskutočňovania študijného programu, ak nejde o zmenu podľa písmena a).
Fakulta môže vnútorným predpisom stanoviť, že tieto kompetencie plní garant študijného programu. 

(4) Rada študijného programu plní aj tieto činnosti:
a) zodpovedá za uskutočňovanie opatrení prijatých akreditačnou radou fakulty alebo Akreditačnou radou UK, prípadne za zrušenie študijného programu a zabezpečenie ukončenia štúdia pre študentov zrušeného študijného programu na inom študijnom programe v danom študijnom odbore,
b) overuje raz za akademický rok udržateľnosť študijného programu, toto overovanie zahŕňa
1. plnenie štandardov pre študijný program, vrátane priestorového, materiálneho, technického, informačného a personálneho zabezpečenia študijného programu, 
2. predpoklad splnenia štandardov pre študijný program, vrátane priestorového, materiálneho, technického, informačného a personálneho študijného programu, v nasledujúcom akademickom roku, 
c) prijíma návrhy opatrení alebo úpravy študijného programu,
d) zodpovedá za 
1. vypracovanie hodnotenia študijného programu a jeho predloženie akreditačnej rade fakulty najmenej raz za obdobie štandardnej dĺžky štúdia študijného programu, 
2. monitorovanie uplatnenia absolventov študijného programu a vyhodnocovanie ich uplatnenia a ich predloženie akreditačnej rade fakulty najmenej raz za obdobie štandardnej dĺžky štúdia študijného programu,
e) zodpovedá za včasnosť, dostupnosť a úplnosť informácií o študijnom programe v slovenskom jazyku a v anglickom jazyku a ak sa študijný program uskutočňuje v inom cudzom jazyku aj v tomto inom cudzom jazyku zahŕňajúcich najmä
1. informácie o študijnom programe v štruktúre podľa vnútornej hodnotiacej správy a opisu študijného programu vrátane informácií o prijímacom konaní a podmienkach prijatia na študijný program, obsahu a rozsahu štúdia, formách a metódach štúdia študijného programu a hodnotenia študijných výsledkov, podmienkach na riadne skončenie štúdia, profile absolventa a možného uplatnenia absolventov študijného programu,
2. informácie o garantoch, spolugarantoch a ďalších učiteľoch profilových predmetov študijného programu, 
3. informácie o počte uchádzačov, o počte prijatých uchádzačov, o počte študentov, absolventov, o úspešnosti štúdia a počte učiteľov podľa kategórií, 
f) vyhodnocuje a zverejňuje najmenej raz za rok výsledky vyhodnotenia 
1. študentskej ankety vo väzbe na študijný program, 
2. dostupných dát o uplatnení absolventov v praxi a informácie od zamestnávateľov, 
3. iných informácií od študentov, absolventov alebo učiteľov študijného programu,
g) zodpovedá za vypracovanie podkladov do správy o vzdelávacej činnosti fakulty raz ročne,
h) vykonáva ďalšie súvisiace úlohy a činnosti.

(5) Ak Rada študijného programu identifikuje, že študijný program nespĺňa štandardy pre vnútorný systém alebo štandardy pre študijný program, bezodkladne o tejto skutočnosti informuje príslušného dekana a akreditačnú radu fakulty spolu s návrhom opatrení na opätovné plnenie štandardov. 

(6) Fakulta môže poveriť Radu študijného programu aj ďalšími úlohami v oblasti zabezpečovania kvality vzdelávania.

(7) Fakulta môže úlohami podľa odseku 4 písm. e) a f) poveriť radu pre kvalitu fakulty, ktorej Rada študijného programu poskytne potrebnú súčinnosť. 

[bookmark: _Toc731742376][bookmark: _Toc1288875105][bookmark: _Toc223510591][bookmark: _Toc426644035][bookmark: _Toc1692329985]Čl. 24
Zriadenie a členstvo v Rade študijného programu

(1) Fakulta zriaďuje Radu študijného programu pre každý študijný program uskutočňovaný na danej fakulte.

(2) Fakulta môže zriadiť Radu študijného programu aj pre viacero študijných programov toho istého alebo rôzneho stupňa vysokoškolského štúdia (ďalej len „rada študijného programu pre viac študijných programov“).

(3) Rada študijného programu má najmenej 5 členov. Členov Rady študijného programu vymenúva a odvoláva dekan. Člen Rady študijného programu nemôže byť zároveň členom Akreditačnej rady UK.

(4) Členmi Rady študijného programu sú, ak fakultný predpis neurčí inak
a) garant a spolugaranti študijného programu, v prípade Rady študijného programu pre viac študijných programov, sú členom Rady študijného programu všetci garanti a spolugaranti príslušných študijných programov,
b) zástupca alebo zástupcovia zamestnávateľov z príslušnej oblasti vzdelávania;
c) zástupca alebo zástupcovia študentov; 
d) iní členovia, ak sú do funkcie vymenovaní, najmä zástupcovia z vysokých škôl, ktoré nemajú sídlo v Slovenskej republike.

(5) Členmi Rady študijného programu môžu byť aj zástupcovia akademickej obce UK, ktorí sú odborníkmi v danom študijnom odbore.

(6) Členovia Rady študijného programu podľa odseku 4 písm. b) až d) sa musia vyvarovať postavenia a činností, ktoré by mohli vzbudiť podozrenie z možného konfliktu záujmov. 

(7) Členovia Rady študijného programu musia zachovávať mlčanlivosť o neverejných skutočnostiach, ktoré sú predmetom rokovania Rady študijného programu a zabezpečiť ochranu osobných údajov, s ktorými sa oboznámili v rámci svojej činnosti.

(8) Činnosť Rady študijného programu riadi jej predseda a v čase jeho neprítomnosti ním poverený člen Rady študijného programu.

(9) [bookmark: _Hlk86741392]Predsedom Rady študijného programu je garant. Predsedom Rady študijného programu pre viac študijných programov je jeden z garantov (ak fakultný predpis neurčí inak), ktorého si spomedzi seba zvolia všetci garanti príslušných študijných programov nadpolovičnou väčšinou hlasov.

(10) Členstvo v Rade študijného programu vzniká dňom vymenovania za člena Rady študijného programu dekanom.

(11) Členstvo v Rade študijného programu zaniká:
a) skončením pracovného pomeru člena – zamestnanca príslušnej fakulty,
b) smrťou,
c) vzdaním sa členstva doručeným dekanovi,
d) skončením alebo prerušením štúdia študenta,
e) odvolaním dekanom.

(12) V prípade zániku členstva je dekan povinný do 30 kalendárnych dní vymenovať nového člena za zodpovedajúcu oblasť. 

(13) Predseda Rady študijného programu sa nemôže vzdať svojej funkcie, pokiaľ je garantom študijného programu, s výnimkou prípadu, že ide o Radu študijného programu pre viac študijných programov, ktorej členmi sú všetci garanti príslušných študijných programov.

(14) Fakulta môže poveriť Radu študijného programu pre doktorandský študijný program aj úlohami odborovej komisie, v takom prípade takýto orgán musí spĺňať náležitosti kladené na Radu študijného programu a aj na odborovú komisiu.

[bookmark: _Toc2132627820][bookmark: _Toc2123965347][bookmark: _Toc223510592][bookmark: _Toc794100927][bookmark: _Toc1409643608]Čl. 25
Zasadnutia Rady študijného programu

(1) Prvé zasadnutie Rady študijného programu zvolá dekan do 20 dní od vymenovania všetkých členov RŠP.

(2) Ďalšie zasadnutia Rady študijného programu následne zvolá jej predseda alebo z jeho poverenia člen Rady študijného programu; ak to predseda Rady študijného programu nemôže urobiť, zvolá zasadnutie Rady študijného programu dekan. Zasadnutia Rady študijného programu sa musia konať minimálne jedenkrát za kalendárny rok.

(3) V odôvodnených prípadoch možno zasadnutie Rady študijného programu uskutočniť aj ako zasadnutie na diaľku. Ustanovenia tohto oddielu o Rade študijného programu sa primerane vzťahujú aj na zasadnutia na diaľku.

[bookmark: _Toc1760592199][bookmark: _Toc98570679][bookmark: _Toc223510593][bookmark: _Toc651042277][bookmark: _Toc1732237637]Čl. 26
Príprava a zvolávanie zasadnutia Rady študijného programu 

(1) Prípravu zasadnutí zabezpečuje predseda Rady študijného programu spolupráci s ním určenými členmi Rady študijného programu a predkladateľmi materiálov.

(2) Materiál na zasadnutie (ďalej len „materiál”) predkladajú najmä predseda a členovia Rady študijného programu a dekan a v jeho zastúpení prodekan, prípadne osoby zodpovedné za akreditáciu študijných programov (ďalej len „predkladateľ“). 

(3) Všetky materiály musia byť spracované prehľadne, zrozumiteľne a vecne správne. Predkladateľ materiálu zodpovedá za to, že jeho obsah je v súlade so všeobecne záväznými právnymi predpismi a vnútornými predpismi UK. 

(4) Zasadnutia Rady študijného programu sa zvolávajú pozvánkou, v ktorej je určený termín a miesto jeho konania a návrh programu zasadnutia.

(5) Predseda Rady študijného programu je povinný bezodkladne, najneskôr však do 5 dní pracovných dní, zvolať zasadnutie Rady študijného programu na požiadanie dekana.

(6) Na zasadnutie Rady študijného programu sú okrem jej členov pozývaní aj dekan a prodekani, a v prípade, že si to okolnosti vyžadujú, aj iné osoby. Tieto osoby nemajú právo hlasovať.

(7) Členovia Rady študijného programu, ktorí sa nemôžu z objektívnych dôvodov zúčastniť zasadnutia Rady študijného programu, sú povinní včas zaslať predsedovi Rady študijného programu svoje ospravedlnenie.

[bookmark: _Toc1538675493][bookmark: _Toc743954194][bookmark: _Toc223510594][bookmark: _Toc1322829804][bookmark: _Toc1572363416]Čl. 27
Vedenie a priebeh zasadnutia Rady študijného programu

(1) Vedenie a priebeh zasadnutia Rady študijného programu riadi jej predseda alebo z jeho poverenia člen Rady študijného programu.

(2) Rada študijného programu schvaľuje program zasadnutia na začiatku zasadnutia. Členovia Rady študijného programu môžu predkladať návrhy na jeho zmenu alebo doplnenie. Navrhnutý program mimoriadneho zasadnutia nie je možné meniť alebo dopĺňať. 

(3) Predkladateľ materiálu v úvodnom vystúpení predložený materiál uvedie, zdôvodní jeho obsah a predloží návrh rozhodnutia.

(4) Dekan alebo v jeho zastúpení prodekan má právo vystúpiť na zasadnutí Rady študijného programu kedykoľvek, keď o to požiada. Ak o udelenie slova požiadajú ďalšie osoby zúčastnené na zasadnutí Rady študijného programu, slovo sa im udelí.

(5) Členovia Rady študijného programu sú oprávnení vyžiadať si od predkladateľa dodatočné informácie a požadovať od neho vysvetlenia vo veciach týkajúcich sa ich právomoci.
(6) Členovia Rady študijného programu majú právo podávať procedurálne návrhy, ktoré sa týkajú spôsobu prerokúvania veci, časového a vecného postupu rokovania Rady študijného programu s výnimkou hlasovania o veci samej.

[bookmark: _Toc244143364][bookmark: _Toc234776003][bookmark: _Toc223510595][bookmark: _Toc825068797][bookmark: _Toc419458271]Čl. 28
Uznesenia Rady študijného programu

(1) Rada študijného programu je uznášaniaschopná, ak je prítomná nadpolovičná väčšina všetkých jej členov. Ak v priebehu zasadnutia predseda zistí, že nie je splnená podmienka podľa predchádzajúcej vety, podľa okolností zasadnutie preruší alebo ukončí.

(2) Členovia Rady študijného programu prijímajú uznesenia nadpolovičnou väčšinou hlasov prítomných členov.

(3) Predkladateľ môže svoj návrh vziať kedykoľvek späť, až kým Rada študijného programu nepristúpi k rokovaniu o návrhu ako o celku.

[bookmark: _Toc1000433306][bookmark: _Toc1283015405][bookmark: _Toc223510596][bookmark: _Toc76348305][bookmark: _Toc1130046408]Čl. 29
Zápisnica zo zasadnutia Rady študijného programu

(1) Z každého zasadnutia Rady študijného programu sa vyhotovuje zápisnica.

(2) Zápisnica obsahuje najmä:
a) miesto a termín zasadnutia Rady študijného programu,
b) schválený program zasadnutia,
c) stručný opis priebehu rokovania k jednotlivým bodom programu,
d) úplné znenie každého prijatého uznesenia a číselný výsledok hlasovania ku každému návrhu uznesenia a každému inému návrhu, o ktorom sa počas zasadnutia hlasovalo,
e) iné skutočnosti, ak sa na tom Rada študijného programu uznesie.

(3) Prílohou zápisnice je prezenčná listina. Zápisnica zo zasadnutia spolu s rozhodnutiami/závermi je bezodkladne doručená predkladateľom jednotlivých žiadostí.

[bookmark: _Toc223510597]Čl. 30
Zverejňovanie informácií, archivácia a doručovanie materiálov zasadnutia Rady študijného programu

(1) Na webovom sídle fakulty sa zverejňujú:
a) zápisnice zo zasadnutí Rady študijného programu,
b) aktuálny zoznam členov Rady študijného programu,
c) iné písomnosti podľa rozhodnutí Rady študijného programu.

(2) Písomnosti vzniknuté pri činnosti Rady študijného programu sa v listinnej a elektronickej podobe archivujú v súlade s vnútorným predpisom UK. Za vedenie registratúry Rady študijného programu zodpovedá predseda Rady študijného programu.

(3) Všetky písomnosti, najmä pozvánky a materiály na zasadnutia Rady študijného programu, sa ich členom a iným zúčastneným osobám doručujú v elektronickej podobe prostredníctvom elektronickej pošty. V naliehavých prípadoch sa pozvánka alebo materiály na zasadnutie doručujú aj iným vhodným spôsobom. Doručovanie písomností a podkladov na rokovanie Rady študijného programu musí spĺňať všetky formálne náležitosti.

[bookmark: _Toc223510598]Čl. 31

Podrobnosti o zriadení a rokovaní Rady študijného programu môže stanoviť fakulta vo svojom vnútornom predpise.

[bookmark: _Toc849934443][bookmark: _Toc612274086][bookmark: _Toc223510599][bookmark: _Toc1736815471][bookmark: _Toc2011206270]TRETÍ ODDIEL 
Pravidlá vytvárania, schvaľovania, úpravy, zmeny, pozastavenia a zrušenia študijných programov

[bookmark: _Toc96890285][bookmark: _Toc984992298][bookmark: _Toc223510600][bookmark: _Toc2066381750][bookmark: _Toc840122885]Čl. 32
Vytváranie, úprava, pozastavenie a zrušenie študijných programov

(1) Študijný program je možné vytvoriť: 
a) v študijnom odbore a stupni štúdia, v ktorom má UK právo vytvárať nové študijné programy,
b) v študijnom odbore alebo stupni štúdia, v ktorom UK nemá právo vytvárať študijné programy a o udelenie akreditácie musí UK požiadať SAAVŠ.

(2) Úpravou študijného programu sa rozumie doplnenie alebo vypustenie povinných predmetov alebo povinne voliteľných predmetov, zmena podmienok na riadne skončenie štúdia alebo úprava informačného listu povinného predmetu alebo povinne voliteľného predmetu, okrem aktualizácie vyučujúceho, odporúčanej literatúry alebo  druhu, rozsahu a metódy vzdelávacích činností.[footnoteRef:9] Zmeny študijného programu zahŕňajúce rozšírenie o ďalšiu formu štúdia, špecializáciu, rozšírenie o spoluprácu s iným pracoviskom a  oprávnenie uskutočňovať študijný program v ďalšom jazyku je tvorba nového študijného programu a postupuje sa podľa pravidiel tvorby nového študijného programu.  [9:  	§ 2 písm. h) zákona o kvalite.] 


(3) Pozastavenie uskutočňovania študijného programu znamená, že na študijný program nie je možné prijímať uchádzačov o štúdium, uskutočňovať v ňom štátne skúšky a vytvárať iný študijný program v príslušnom študijnom odbore a stupni. Študijný program sa pozastavuje
a) rozhodnutím SAAVŠ[footnoteRef:10],  [10:  	§ 27 zákona o kvalite.] 

b) rozhodnutím Akreditačnej rady UK, 
c) rozhodnutím akreditačnej rady fakulty, na ktorej sa uskutočňuje študijný program. 

(4) Nadobudnutím právoplatnosti rozhodnutia o zrušení študijného programu sa zastavuje výučba predmetov zrušeného študijného programu a nesmú sa v ňom uskutočňovať štátne skúšky. Dekan je povinný prijať opatrenia, aby sa zabezpečila pre študentov zapísaných na štúdium tohto programu možnosť pokračovať v štúdiu na inom študijnom programe uskutočňovanom v príslušnom študijnom odbore. Študijný program sa zrušuje 
a) rozhodnutím SAAVŠ[footnoteRef:11],  [11:  	§ 28 zákona o kvalite.] 

b) rozhodnutím Akreditačnej rady UK,
c) rozhodnutím akreditačnej rady fakulty, na ktorej sa uskutočňuje študijný program. 

[bookmark: _Toc170569772][bookmark: _Toc1384651303][bookmark: _Toc223510601][bookmark: _Toc2097715147][bookmark: _Toc806103612]Čl. 33
Študijný program

(1) [bookmark: _Hlk118701743]Študijný program je súbor študijných predmetov a súbor pravidiel zostavený tak, že jeho úspešné absolvovanie umožňuje získať vysokoškolské vzdelanie. Študijný plán určuje časovú a obsahovú postupnosť predmetov a formy hodnotenia študijných výsledkov vrátane zohľadnenia možnosti absolvovania akademickej mobility.

(2) Študijný program 
a) je tvorený v súlade s dlhodobým zámerom UK a fakulty a stratégiou rozvoja UK a fakulty, je v súlade so súčasnou úrovňou vedeckého poznania a s úrovňou tvorivej činnosti v príslušnom študijnom odbore, 
b) má určené osoby zodpovedné za jeho uskutočňovanie, rozvoj a zabezpečenie jeho kvality, ako aj zadefinované ciele a výsledky vzdelávania v súlade požadovanou úrovňou kvalifikačného rámca, 
c) má jasne stanovené podmienky prijatia na štúdium študijného programu, 
d) má definovaný obsah a rozsah vzdelávania, vrátené výsledkov vzdelávania v jednotlivých vzdelávacích činnostiach,
e) má definované požiadavky na úspešné ukončenie štúdia, vrátane profilu absolventa,
f) má zabezpečené primerané personálne, priestorové, materiálne, technické a informačné zdroje na realizáciu,
g) [bookmark: _Hlk118701988]sa zostavuje tak, aby v ňom bolo možné absolvovať akademickú mobilitu alebo získať skúsenosti zodpovedajúce akademickej mobilite.

(3) Pri návrhu študijného programu, úpravách študijného programu a uskutočňovaní študijného programu je potrebné uviesť a preukázať:
a) priradenie k študijnému odboru a zdôvodnenie miery jeho obsahovej zhody s príslušným študijným odborom; v prípade študijných programov v kombinácii dvoch študijných odborov alebo ak ide o interdisciplinárne štúdiá, je študijný program priradený k príslušným študijným odborom a je zdôvodnená miera jeho obsahovej zhody s príslušnými študijnými odbormi,
b) jednoznačné stanovenie úrovne kvalifikácie, ktorú získavajú študenti jeho úspešným absolvovaním, pričom kvalifikácia zodpovedá príslušnej úrovni vzdelania podľa kvalifikačného rámca,
c) profil absolventa, pričom v jeho rámci sú prostredníctvom deskriptorov vymedzené a komunikované výstupy vzdelávania, ktoré sú verifikovateľné a zodpovedajú poslaniu vysokej školy, príslušnému stupňu kvalifikačného rámca a oblasti poznania podľa príslušného študijného odboru alebo kombinácie študijných odborov, v ktorých ich absolventi získajú vysokoškolské vzdelanie,
d) výstupy vzdelávania a kvalifikácia získaná absolvovaním študijného programu napĺňa odborné očakávania na výkon povolania, sú indikované povolania, na výkon ktorých je potrebná získaná kvalifikácia; tieto skutočnosti sú potvrdené vyjadreniami relevantných externých zainteresovaných strán alebo súhlasným stanoviskom právnickej osoby uvedenej v opise príslušného študijného odboru, ak si to opis vyžaduje, alebo súhlasným stanoviskom príslušného ministerstva na uskutočňovanie študijného programu, ak ide o kvalifikáciu na výkon regulovaných povolaní,
e) odborný obsah, štruktúra a sekvencia profilových študijných predmetov a ďalších vzdelávacích činností v návrhu žiadosti o akreditáciu študijného programu a podmienky na úspešné ukončenie štúdia umožňujú dosahovanie výstupov vzdelávania uvedených v profile absolventa a zaručujú prístup k aktuálnym vedomostiam, zručnostiam a kompetentnostiam, vrátane prenositeľných spôsobilostí, ktoré ovplyvňujú osobný rozvoj študentov a môžu byť využité v ich budúcom kariérnom uplatnení a v živote ako aktívnych občanov v demokratických spoločnostiach,
f) stanovenie štandardnej dĺžky štúdia, určená pracovná záťaž pre jednotlivé študijné predmety vyjadrená v ECTS kreditoch a počet hodín kontaktnej výučby s výnimkou, ak to nevyžaduje povaha vzdelávacej činnosti; štandardná dĺžka štúdia, pracovná záťaž a počet hodín kontaktnej výučby umožňujú dosiahnutie výstupov vzdelávania a zodpovedajú forme študijného programu,
g) určenie úrovne a povahy tvorivých činností, vyžadovanú na úspešné ukončenie štúdia, najmä vo väzbe na záverečnú prácu. 

[bookmark: _Toc476716477][bookmark: _Toc1291045371][bookmark: _Toc223510602][bookmark: _Toc1492628714][bookmark: _Toc1877547741]Čl. 34
Zámer a návrh nového študijného programu

(1) Zámer akreditovať nový študijný program spolu so zdôvodnením predkladá kandidát na garanta alebo kandidát na spolugaranta na schválenie dekanovi.

(2) Zámer nového študijného programu obsahuje 
a) zdôvodnenie potreby nového študijného programu,
b) predpokladaný profil absolventa a predpokladané uplatnenie absolventov nového študijného programu na trhu práce, 
c) návrh personálneho zabezpečenia so zodpovedajúcou úrovňou tvorivej činnosti, 
d) opis materiálneho, technického a priestorového zabezpečenia realizácie nového študijného programu. 

(3) Ak dekan schváli zámer nového študijného programu, vymenuje členov Rady študijného programu.

(4) Návrh nového študijného programu v súlade so schváleným zámerom nového študijného programu vypracúva Rada študijného programu. Za odbornú kvalitu a obsahovú správnosť návrhu študijného programu zodpovedá garant študijného programu.

(5) Návrh nového študijného programu obsahuje opis študijného programu, vnútornú hodnotiacou správu študijného programu, vedeckú/umeleckú a pedagogickú charakteristiku garantov a spolugarantov, výstup tvorivej činnosti garanta a spolugarantov a ak je to pre daný študijný program potrebné, podľa všeobecne záväzných právnych predpisov, aj stanovisko príslušnej právnickej osoby. Súčasťou návrhu je preukázanie splnenia požiadaviek na študijný program podľa čl. 33. Fakulta môže stanoviť ďalšie náležitosti návrhu. 

(6) Návrh nového študijného programu predkladá predseda Rady študijného programu na prerokovanie a schválenie akreditačnej rade fakulty.

[bookmark: _Toc1983025267][bookmark: _Toc566927617][bookmark: _Toc223510603][bookmark: _Toc562457797][bookmark: _Toc220277140]Čl. 35
Návrh úpravy študijného programu a návrh na pozastavenie uskutočňovania študijného programu alebo zrušenie študijného programu

(1) Na návrh úpravy študijného programu sa uplatní primerane čl. 34 ods. 3 až 5 v rozsahu úpravy študijného programu.

(2) Predseda Rady študijného programu predkladá návrh na úpravu študijného programu na prerokovanie a schválenie akreditačnej rade fakulty.

(3) Návrh na pozastavenie uskutočňovania študijného programu podáva akreditačnej rade fakulty dekan alebo predseda Rady študijného programu ak zistí, že študijný program nespĺňa štandardy, pričom zistené nedostatky je možné odstrániť úpravou študijného programu.
 
(4) Dekan alebo predseda Rady študijného programu môže predložiť akreditačnej rade fakulty návrh na zrušenie študijného programu; súčasťou návrhu je aj návrh opatrení, aby sa zabezpečila pre študentov zapísaných na štúdium tohto študijného programu možnosť pokračovať v štúdiu na inom študijnom programe uskutočňovanom v príslušnom študijnom odbore.

(5) Dekan príslušnej fakulty alebo predseda Rady študijného programu môže predložiť akreditačnej rade fakulty návrh na zrušenie študijného programu ak zistí, študijný program nespĺňa štandardy pre vnútorný systém a štandardy pre študijný program, pričom zistené nedostatky nie je možné odstrániť úpravou študijného programu.

[bookmark: _Toc1314083392][bookmark: _Toc351645297][bookmark: _Toc223510604][bookmark: _Toc744153687][bookmark: _Toc1050805177]Čl. 36
Konanie pred akreditačnou radou fakulty a Akreditačnou radou UK

(1) Konanie o schválení nového študijného programu a o úpravách študijného programu sa začína na návrh garanta študijného programu doručením návrhu akreditačnej rade fakulty. Konanie o pozastavení uskutočňovania študijného programu alebo zrušení študijného programu možno začať na návrh garanta študijného programu, dekana príslušnej fakulty doručeného akreditačnej rade fakulty, alebo ho začne akreditačná rada fakulty alebo Akreditačná rada UK z vlastného podnetu; o začatí konania v tomto prípade upovedomí garanta daného študijného programu a príslušného dekana fakulty.

(2) Pokiaľ návrh neobsahuje dostatočné podklady a informácie alebo obsahuje nedostatky, ktoré možno v primeranej lehote odstrániť, akreditačná rada fakulty vyzve navrhovateľa na doplnenie a určí mu na to primeranú lehotu. Pokiaľ navrhovateľ v stanovenej lehote nevyhovie výzve, akreditačná rada fakulty konanie zastaví.

(3) Akreditačná rada fakulty posúdi súlad návrhu nového študijného programu alebo úpravy študijného programu s čl. 33, Dlhodobým zámerom rozvoja UK a s Poslaním UK, s týmto predpisom, prípadne s inými relevantnými predpismi UK alebo fakulty, so zákonom o kvalite, so zákonom o vysokých školách a so štandardmi pre vnútorný systém a štandardmi pre študijný program, zverejnenými Slovenskou akreditačnou agentúrou pre vysoké školstvo, s vyhláškou MŠVVŠ SR č. 244/2019 Z. z. o sústave študijných odborov v Slovenskej republike, a ak je to relevantné aj s vyhláškou MŠVVŠ SR č.16/2016 Z. z., ktorou sa ustanovujú profesijné organizácie, ktorých členovia vykonávajú regulované povolanie s právom používať profesijné tituly a regulované povolania s koordináciou vzdelania a s nariadením vlády Slovenskej republiky č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov. Na účely plnenia svojich úloh môže akreditačná rada fakulty požiadať o stanovisko alebo informácie zamestnancov UK, študentov UK, Radu pre kvalitu UK alebo radu pre kvalitu fakulty, ako i zástupcov externého prostredia. Fakulta môže stanoviť aj ďalšie kritériá pre posudzovanie študijných programov.

(4) Pokiaľ akreditačná rada fakulty potvrdí súlad nového študijného programu alebo návrhu úpravy študijného programu podľa odseku 3, postúpi návrh na schválenie Akreditačnej rade UK, inak návrh zamietne.

(5) V rozhodnutí o zamietnutí návrhu sa uvedú dôvody zamietnutia návrhu a poučenie o opravnom prostriedku.

(6) Na konanie pred Akreditačnou radou UK sa primerane uplatní ods. 2 a 3.

(7) Pokiaľ Akreditačná rada UK potvrdí súlad nového študijného programu alebo návrhu úpravy študijného programu podľa ods. 3, schváli vytvorenie nového študijného programu alebo úpravu študijného programu inak návrh zamietne.

(8) Po schválení návrhu na vytvorenie nového študijného programu je rektor povinný
a) zapísať bezodkladne nový študijný program do registra študijných programov, ak má UK oprávnenie vytvárať, uskutočňovať a upravovať študijné programy v danom študijnom odbore a stupni štúdia, alebo
b) predložiť žiadosť o akreditáciu na SAAVŠ v lehote do 30 dní v takom študijnom odbore alebo stupni štúdia, v ktorom UK nemá oprávnenie vytvárať, uskutočňovať a upravovať študijné programy.

(9) Ak Akreditačná rada UK zamietne návrh nového študijného programu, môže sa nové konanie o návrhu na nový študijný program začať najskôr o 3 mesiace. 

(10) Právo uskutočňovať študijný program a udeľovať jeho absolventom zodpovedajúci akademický titul vzniká UK
a) dňom vydania rozhodnutia Akreditačnej rady UK ak má UK oprávnenie vytvárať, uskutočňovať a upravovať študijné programy v danom študijnom odbore a stupni štúdia, alebo
b) dňom právoplatnosti rozhodnutia SAAVŠ v študijnom odbore alebo stupni štúdia, v ktorom UK žiada o udelenie akreditácie SAAVŠ.

(11) Ak akreditačná rada fakulty alebo Akreditačná rada UK zistí, že študijný program nespĺňa štandardy, pričom zistené nedostatky je možné odstrániť úpravou študijného programu alebo prijatím ďalších vhodných opatrení, rozhodne o pozastavení uskutočňovania študijného programu; ods. 3 sa uplatní primerane. Ak o pozastavení uskutočňovania študijného programu rozhodne Akreditačná rada UK, postúpi vec na ďalšie konanie akreditačnej rade fakulty.

(12) Po pozastavení študijného programu, akreditačná rada fakulty vyzve garanta študijného programu o predloženie návrhu úpravy študijného programu v stanovenej primeranej lehote tak, aby boli odstránené nedostatky, ktoré viedli k pozastaveniu uskutočňovania študijného programu; o tomto upovedomí aj dekana príslušnej fakulty.

(13) Dekan alebo garant študijného programu predloží v stanovenej lehote taký návrh úpravy študijného programu, ktorý vytvorí predpoklad na splnenie štandardov, alebo dekan navrhne zrušenie daného študijného programu.

(14) Na posúdenie návrhu podľa ods. 13 sa uplatnia primerane ods. 2 až 7; v prípade zamietnutia návrhu úprav možno predložiť jeden opakovaný návrh úprav daného študijného programu v lehote stanovenej v rozhodnutí o zamietnutí úprav.

(15) Ak Akreditačná rada UK schváli zmeny pozastaveného študijného programu
a) rozhodne o zrušení pozastavenia uskutočňovania študijného programu, ak bolo uskutočňovanie študijného programu pozastavené akreditačnou radou fakulty alebo Akreditačnou radou UK,
b) rektor predloží v lehote 30 dní návrh úpravy študijného programu SAAVŠ, ak bolo uskutočňovanie študijného programu pozastavené rozhodnutím SAAVŠ.

(16) Akreditačná rada fakulty rozhodne o zrušení študijného programu, ak: 
a) po pozastavení uskutočňovania študijného programu nebol podaný v stanovenej lehote návrh úpravy študijného programu
b) po pozastavení uskutočňovania študijného programu zamietla návrh úprav, ako aj opakovaný návrh úprav študijného programu,
c) dekan alebo garant študijného programu navrhne zrušenie študijného programu.

(17) Na rozhodnutie o zrušení študijného programu sa primerane uplatní ods. 5.

[bookmark: _Toc1235857240][bookmark: _Toc521065452][bookmark: _Toc223510605][bookmark: _Toc754612005][bookmark: _Toc112835629]Čl. 37
Doručovanie rozhodnutí a konanie o odvolaní

(1) Rozhodnutie akreditačnej rady fakulty a Akreditačnej rady UK sa doručuje elektronicky prostredníctvom e-mailového konta UK dekanovi príslušnej fakulty.

(2) Proti rozhodnutiu akreditačnej rady fakulty o zamietnutí návrhu a o zrušení študijného programu podľa Čl. 36 ods. 16 písm. a) a b) môže podať dekan príslušnej fakulty alebo Rada študijného programu odvolanie v lehote 30 dní odo dňa doručenia. O odvolaní rozhoduje Akreditačná rada UK. Negatívne rozhodnutie akreditačnej rady fakulty, najmä rozhodnutie o neschválení študijného programu, rozhodnutie o pozastavení študijného programu, rozhodnutie o zrušení študijného programu, rozhodnutie o neschválení úprav študijného programu, musí byť podrobne odôvodnené.

(3) Akreditačná rada UK môže odvolanie zamietnuť a potvrdiť rozhodnutie akreditačnej rady fakulty, zrušiť rozhodnutie akreditačnej rady fakulty alebo zmeniť rozhodnutie akreditačnej rady fakulty.

(4) Proti rozhodnutiu Akreditačnej rady UK o odvolaní sa nemožno odvolať. Negatívne rozhodnutie Akreditačnej rady UK, najmä rozhodnutie o neschválení študijného programu, rozhodnutie o pozastavení študijného programu, rozhodnutie o zrušení študijného programu, rozhodnutie o neschválení úprav študijného programu, musí byť podrobne odôvodnené. Taktiež musí byť podrobne odôvodnené rozhodnutie Akreditačnej rady UK, ktoré mení alebo ruší rozhodnutie akreditačnej rady fakulty.

(5) Rozhodnutie, proti ktorému nie je prípustné odvolanie je právoplatné dňom doručenia. Rozhodnutie, proti ktorému je prípustné odvolanie, je právoplatné dňom uplynutia lehoty na podanie odvolania, ak odvolanie podané nebolo.

[bookmark: _Toc1457578047][bookmark: _Toc1405290285][bookmark: _Toc223510606][bookmark: _Toc723484848][bookmark: _Toc576635623]Čl. 38
Schvaľovanie zmien podmienok uskutočňovania študijného programu, ktoré nie sú úpravou študijného programu

(1) Zmeny podmienok uskutočňovania študijného programu, ktoré nie sú úpravou študijného programu, schvaľuje akreditačná rada fakulty na návrh Rady študijného programu, pokiaľ nie je v tomto predpise stanovené inak.

(2) Akreditačná rada fakulty schvaľuje najmä
a) zaradenie nového výberového predmetu a úpravy výberového predmetu,
b) úpravu informačného listu povinného predmetu alebo povinne voliteľného predmetu spočívajúcej v zmene semestra realizácie.

(3) Rozhodnutie akreditačnej rady fakulty podľa tohto článku je konečné a nie je proti nemu prípustné odvolanie.

(4) Fakulta môže určiť aj ďalšie pravidlá pre schvaľovanie zmien podmienok uskutočňovania študijného programu, ktoré nie sú úpravou študijného programu. Fakulta môže určiť aj iné rozdelenie pôsobnosti akreditačnej rady fakulty a rady študijného programu v oblasti schvaľovania zmien podmienok uskutočňovania študijného programu, ktoré nie sú úpravou študijného programu.

[bookmark: _Toc1161214268][bookmark: _Toc203106289][bookmark: _Toc223510607][bookmark: _Toc1071144368][bookmark: _Toc52208833]ŠTVRTÝ ODDIEL
Študijní poradcovia a koordinátori pre študentov so špecifickými potrebami

[bookmark: _Toc813767905][bookmark: _Toc862534745][bookmark: _Toc223510608]Čl. 39

(1) [bookmark: _Hlk119920567]Na poskytovanie poradenskej služby študentom v oblasti štúdia, v oblasti efektívneho učenia sa, v oblasti kariérového poradenstva a sociálnej starostlivosti pôsobia na UK študijní poradcovia.

(2) [bookmark: _Hlk181264498]Na poskytovanie poradenskej služby študentom so špecifickými potrebami pôsobia na fakultách koordinátori pre študentov so špecifickými potrebami (ďalej len „koordinátori“)[footnoteRef:12]9. [12: 9	Podľa § 100 ods. 7 zákona o vysokých školách.] 


(3) [bookmark: _Hlk118709742]Na poskytovanie psychologického poradenstva a kariérového poradenstva študentom UK slúži na UK Psychologická poradňa UK.

(4) Študijní poradcovia pôsobia na fakultách v súlade so štruktúrou študijných programov fakulty na katedrách, ústavoch, klinikách, študijných programoch, v ročníkoch.

(5) Osoby študijných poradcov sú zvolené tak, aby mali dostatočné skúsenosti, vedomosti a informácie pre vykonávanie svojej práce.

(6) Študijného poradcu alebo poradcov vymenúva a odvoláva z radov vysokoškolských učiteľov dekan na návrh garanta študijného programu, vedúceho katedry alebo ústavu.

(7) Mená študijných poradcov, ich zaradenie do konkrétnej oblasti poradenstva a ich kontaktné údaje sú zverejnené na webovom sídle fakulty.

(8) Fakulta môže ustanoviť podrobnosti menovania študijných poradcov, ich počet a štruktúru, vzájomnú koordináciu, pričom môže stanoviť, že funkciu študijného poradcu zastáva určitá osoba z titulu svojej funkcie. 

[bookmark: _Toc1649946489][bookmark: _Toc1920549976][bookmark: _Toc223510609]Čl. 40
Kompetencie študijného poradcu

(1) Funkcia študijného poradcu spočíva v zabezpečení lepšej informovanosti, priaznivého sociálneho prostredia a vertikálneho prenosu informácií týkajúcich sa študijnej a sociálnej legislatívy.

(2) V oblasti štúdia študijný poradca:
a) poskytuje študentom poradenstvo pri zostavovaní študijného plánu a rozvrhu, pričom je rešpektovaná rozmanitosť študentov a ich potrieb a je umožňovaná flexibilita trajektórií v štúdiu,
b) poskytuje študentom podrobnejšie informácie o jednotlivých predmetoch, ich postavení a význame v štruktúre odporúčaného plánu, vhodnosti pre zvolenú trajektóriu štúdia, budúcu prax , zameranie či záujmy študenta,
c) poskytuje študentom a príslušným zamestnancom fakulty pomoc pri riešení študijných záležitostí vyplývajúcich zo študijného poriadku a ďalšej platnej legislatívy,
d) informuje študentov a príslušných zamestnancov fakulty o dôležitých termínoch týkajúcich sa štúdia,
e) na vyžiadanie dekana, prodekana alebo študijného oddelenia sa vyjadruje k žiadostiam študentov týkajúcich sa štúdia,
f) zúčastňuje sa koordinačných porád a školení študijných poradcov zvolaných prodekanom pre bakalárske a magisterské štúdium a informácie z porád komunikuje smerom k študentom a príslušným zamestnancom fakulty,
g) zbiera podnety od študentov, vyhodnocuje ich a komunikuje ich podľa povahy a významu na príslušnú súčasť fakulty, študijné oddelenie , prodekanom, dekanovi, rade príslušného študijného programu, rade pre kvalitu fakulty, alebo etickej rade (komisii) fakulty, ak je zriadená,
h) koordinuje v spolupráci s vyučujúcimi aktualizáciu ponuky predmetov a prípravy študijných plánov na nasledujúci akademický rok v akademickom informačnom systéme,
i) monitoruje správnosť údajov v akademickom informačnom systéme a upozorňuje vyučujúcich na nedostatky,
j) monitoruje aktualizáciu webových stránok s informáciami pre uchádzačov a študentov,
k) pripomienkuje vnútorné predpisy a legislatívu týkajúcu sa študijných záležitostí.

(3) Študijný poradca spravidla spolupracuje aj pri informovaní uchádzačov o štúdium.

(4) V oblasti sociálnej starostlivosti študijný poradca
a) poskytuje informácie o znení štipendijného poriadku fakulty alebo UK, podáva študentom informácie o možnostiach sociálnej podpory, sociálnych, mimoriadnych a jednorazových štipendiách, tehotenskom štipendiu,
b) informuje o dôležitých termínoch súvisiacich so sociálnou starostlivosťou,
c) poskytuje poradenstvo v súvislosti s možnosťami fakulty a pravidiel štúdia v súvislosti s mimoriadnymi životnými situáciami študenta.

[bookmark: _Toc870836875][bookmark: _Toc627142603][bookmark: _Toc223510610]Čl. 41
Študentský študijný radca

(1) Najmenej jedného študentského študijného radcu z členov študentskej časti akademickej obce fakulty volí a odvoláva študentská časť akademického senátu fakulty; svoju činnosť vykonáva v súčinnosti so študijnými poradcami a koordinuje ju s príslušným prodekanom.

(2) Úlohou študentského študijného radcu z členov študentskej časti akademickej obce fakulty je najmä odpovedať na otázky študentov fakulty týkajúce sa výučby a ich podnety týkajúce sa výučby predkladať príslušnému prodekanovi, dekanovi, vedúcemu študijného oddelenia alebo zástupcom jednotlivých pracovísk.

(3) Výkon funkcie študentského študijného radcu z členov študentskej časti akademickej obce fakulty zaniká:
a) odvolaním,
b) prerušením štúdia,
c) skončením štúdia, ak nepožiadal o pozastavenie výkonu funkcie študentského študijného radcu podľa ods. 4,
d) nezapísaním sa na štúdium na fakulte, najneskôr v posledný deň určený na zápis prijatých uchádzačov o štúdium v príslušnom akademickom roku, ak ide o študentského študijného radcu s pozastaveným výkonom funkcie,
e) vzdaním sa funkcie.

(4) Študentský študijný radca z členov študentskej časti akademickej obce fakulty, ktorý nie je študentom doktorandského študijného programu, môže pred riadnym skončením štúdia písomne požiadať predsedu akademického senátu o pozastavenie výkonu funkcie študentského študijného radcu. Výkon funkcie sa pozastaví odo dňa nasledujúceho po dni riadneho skončenia jeho štúdia. Výkon funkcie sa obnoví dňom, keď sa opäť stane členom študentskej časti akademickej obce fakulty, ak výkon jeho funkcie nezanikol z iných dôvodov.

[bookmark: _Toc64920461][bookmark: _Toc13380366][bookmark: _Toc223510611]Čl. 42
Podpora uchádzačov a študentov so špecifickými potrebami

(1) Na fakulte pracuje koordinátor pre uchádzačov a študentov so špecifickými potrebami (ďalej len „koordinátor“), ktorý úzko spolupracuje s Centrom podpory študentov so špecifickými potrebami (CPŠ).

(2) Koordinátorom môže byť fyzická osoba alebo právnická osoba. Ak je koordinátorom fyzická osoba, výkonom činnosti ho poveruje rektor; pokiaľ koordinátor pôsobí na fakulte, výkonom činnosti ho poveruje dekan. Ak je koordinátorom fyzická osoba, ide spravidla o  vysokoškolského učiteľa. Ak je koordinátorom právnická osoba, zmluvu o výkone činnosti s ním uzatvára rektor. Právnická osoba môže zabezpečovať činnosť koordinátora aj pre viac vysokých škôl.

(3) Na základe odporúčania CPŠ koordinuje úpravu podmienok prijímania a štúdia podľa špeciálnych potrieb študenta.

[bookmark: _Toc1788596485][bookmark: _Toc69630193][bookmark: _Toc223510612]Čl. 43
Odmeňovanie študijného poradcu a koordinátora

(1) Za činnosť vyplývajúcu z funkcie študijného poradcu môže byť študijný poradca aj koordinátor finančne ohodnotený.

(2) Zamestnávateľ môže ohodnotenie primerane znížiť, ak študijný poradca alebo koordinátor prácu nevykonáva v požadovanej kvalite alebo v plnom rozsahu.

[bookmark: _Toc989585846][bookmark: _Toc1174549787][bookmark: _Toc223510613]Čl. 44

(1) Študijného poradcu môže dekan vymenovať a odvolať kedykoľvek v priebehu akademického roka a stanoviť aj, kto bude funkciu študijného poradcu dočasne vykonávať.

(2) Fakulta si môže upraviť podrobnejšie povinnosti a právomoci študijného poradcu, študentského študijného radcu a koordinátora vnútorným predpisom.

[bookmark: _Toc2079122865][bookmark: _Toc2140200352][bookmark: _Toc223510614]TRETIA ČASŤ
VÝBER VYUČUJÚCICH JEDNOTLIVÝCH PREDMETOV

[bookmark: _Toc128119498][bookmark: _Toc1161189973][bookmark: _Toc223510615]Čl. 45

Táto časť vnútorného systému upravuje pravidlá výberu vyučujúcich jednotlivých predmetov študijných programov podľa § 3 ods. 3 písm. b) zákona o kvalite.

[bookmark: _Toc396476759][bookmark: _Toc1707320950][bookmark: _Toc223510616][bookmark: _Toc907922549][bookmark: _Toc1082321597]Čl. 46
Učitelia zabezpečujúci profilové predmety študijného programu 

(1) Každý študijný program má osobitne vymedzenú skupinu profilových predmetov, medzi ktoré spravidla patria povinné predmety so zásadným vplyvom na formovanie študentov, prípadne aj povinne voliteľné predmety so zásadným vplyvom na formovanie študentov. Nie každý povinný a povinne voliteľný predmet je zároveň profilovým predmetom. Výberový predmet nie je profilovým predmetom.

(2) [bookmark: _Hlk119920757][bookmark: _Hlk118709912]Profilové študijné predmety študijného programu sú štandardne zabezpečované vysokoškolskými učiteľmi pôsobiacimi na funkčnom mieste profesora alebo na funkčnom mieste docenta, ktorí pôsobia na UK v príslušnom študijnom odbore alebo súvisiacom študijnom odbore, a to najmä na ustanovený týždenný pracovný čas; to nevylučuje účasť aj iných učiteľov na vzdelávacom procese v rámci daných predmetov. Povinné a povinne voliteľné predmety, ktoré nie sú profilovými predmetmi, môžu byť zabezpečované  aj len učiteľmi, ktorí nie sú na funkčných miestach docenta alebo profesora. Uvedené nemá vplyv na možnosť zabezpečovania vybraných tém profilových predmetov aj prostredníctvom odborníkov z praxe spolupracujúcich s fakultou na základe rôznych právnych vzťahoch, ktorí pomáhajú rozvinúť výučbu špecifík jednotlivých tém.

(3) V študijných programoch s orientáciou na profesijné vzdelávanie (profesijne orientované bakalárske študijné programy) sú profilové študijné predmety zabezpečované aj vysokoškolskými učiteľmi, ktorí sú skúsenými odborníkmi z praxe a ktorí pôsobia na UK na ustanovený týždenný pracovný čas alebo kratší pracovný čas.

(4) Výber profilových predmetov a ich personálne zabezpečenie garantuje realizáciu študijného programu.  

(5) Výsledky tvorivej činnosti učiteľov zabezpečujúcich profilové predmety študijného programu preukázateľne dosahujú v príslušnom študijnom odbore/študijných odboroch, v ktorom/ktorých sa študijný program uskutočňuje požadovanú úroveň v závislosti od stupňa študijného programu:
a) aspoň významnú medzinárodnú úroveň, ak ide o študijný program tretieho stupňa,
b) aspoň medzinárodne uznávanú úroveň, ak ide o študijný program druhého stupňa alebo spojený študijný program prvého a druhého stupňa,
c) aspoň národne uznávanú úroveň, ak ide o študijný program prvého stupňa.

(6) Na posúdenie výsledkov tvorivej činnosti vysokoškolského učiteľa sa posudzujú jeho výsledky v príslušnom odbore habilitačného konania a inauguračného konania, ktorý je priradený k príslušnému študijnému odboru, v ktorom sa študijný program uskutočňuje alebo v príslušnom študijnom odbore, v ktorom sa študijný program uskutočňuje.

(7) Tvorivá činnosť učiteľov profilových predmetov sa preukazuje prostredníctvom najvýznamnejších výstupov tvorivej činnosti garanta a spolugarantov zabezpečujúcich profilové predmety študijného programu, pričom:
a) za jedného učiteľa sa predloží 5 výstupov, z toho aspoň 2 výstupy sú z obdobia ostatných 6 rokov pred rokom, v ktorom bola podaná príslušná žiadosť o akreditáciu alebo návrh na vytvorenie nového študijného programu,
b) je zabezpečená dostupnosť záznamov o predložených výstupoch tvorivej činnosti a ohlasoch na tieto výstupy v bibliometrických a citačných databázach, registroch evidencie publikačnej a umeleckej činnosti alebo v iných vyhľadávacích systémoch, ktoré sú akceptované ako relevantné v príslušnom študijnom odbore,
c) jeden a ten istý výstup sa predkladá v rámci príslušného posudzovania len raz,
d) jedna a tá istá osoba predkladá výstupy len v rámci jedného hodnotenia tvorivej činnosti,
e) v prípade výstupov s viacerými autormi je možné ten istý výstup predložiť a pripísať ďalším osobám v iných hodnoteniach tvorivej činnosti, a to najviac trikrát.

[bookmark: _Toc2019525976][bookmark: _Toc1770512288][bookmark: _Toc223510617][bookmark: _Toc813928700][bookmark: _Toc41268579]Čl. 47
Učitelia predmetov študijného programu

(1) Pre predmety študijného programu sú zabezpečení učitelia:
a) ktorých kvalifikácia, rozvrhnutie pracovnej záťaže, úroveň výsledkov tvorivých činností, praktické skúsenosti, pedagogické zručnosti a prenositeľné spôsobilosti umožňujú dosahovať výstupy vzdelávania, a to s prihliadnutím na osobitosti daného predmetu,
b) ktorých jazykové zručnosti zodpovedajú jazykom uskutočňovania študijného programu a daného predmetu,
c) ktorých počet a pracovná kapacita zodpovedajú počtu študentov a personálnej náročnosti vzdelávacích činností.

(2) Odborná kvalifikácia učiteľov zabezpečujúcich študijný program je minimálne o stupeň vyššia než kvalifikácia dosahovaná jeho ukončením.

(3) Od požiadavky uvedenej v ods. 2 je možné upustiť v odôvodnených prípadoch, akými sú najmä:
a) lektori cudzích jazykov,
b) učitelia zabezpečujúci prax,
c) odborníci z praxe,
d) doktorandi,
e) výskumní pracovníci s vedeckým kvalifikačným stupňom IIa alebo I.

(4) Ak predmet študijného programu zabezpečujú viacerí učitelia, určí sa osoba, ktorá má príslušné kompetencie a nesie hlavnú zodpovednosť za uskutočňovanie, rozvoj a zabezpečenie kvality príslušného predmetu vrátane relatívneho zjednocovania postupov jednotlivých učiteľov daného predmetu. Táto osoba je osobou zodpovednou za predmet. Túto osobu spravidla určí garant študijného programu alebo vedúci zamestnanec pracoviska, ktoré zabezpečuje výučbu daného predmetu. Ak takáto osoba nie je osobitne určená, je ňou vedúci zamestnanec pracoviska, ktoré zabezpečuje výučbu daného predmetu. Ak osobu zodpovednú za predmet určí vedúci zamestnanec pracoviska, ktoré zabezpečuje výučbu daného predmetu, alebo je ňou priamo tento vedúci zamestnanec, garant študijného programu môže osobu zodpovednú za predmet zmeniť. Určenie osoby zodpovednej za predmet môže namiesto takto uvedeného postupu prebiehať uvedením osoby zodpovednej za predmet v informačnom liste predmetu a v súlade s postupmi používanými na úpravu informačného listu uvedenými v tomto predpise.

(5) Osoba zodpovedná za predmet preukázateľne dosahuje v príslušnej oblasti, na ktorú je predmet zameraný, výsledky v tvorivej činnosti aspoň na národnej úrovni.

(6) Od požiadavky uvedenej v ods. 5 je možné upustiť v odôvodnených prípadoch, akými sú najmä:
a) lektori cudzích jazykov,
b) učitelia zabezpečujúci prax,
c) odborníci z praxe.

(7) Požiadavky na vedúcich záverečných prác a školiteľov dizertačných prác, ako aj spôsob ich výberu stanovuje piata časť tohto predpisu. 

(8) Všetci učitelia študijného programu majú povinnosť kontinuálne rozvíjať svoje odborné, jazykové, pedagogické, digitálne a iné potrebné kompetencie.

(9) Všetci učitelia študijného programu majú povinnosť každoročne ku koncu februára daného kalendárneho roka aktualizovať svoju vedecko/umelecko-pedagogickú charakteristiku v akademickom informačnom systéme. 

(10) Učitelia študijného programu dodržujú Etický kódex UK, ďalšie pravidlá etického správania stanovené na UK, ako aj etické zásady tvorivej činnosti a zverejňovania jej výsledkov.

[bookmark: _Toc1270848174][bookmark: _Toc259341127][bookmark: _Toc223510618]ŠTVRTÁ ČASŤ
PRIJÍMACIE KONANIE

[bookmark: _Toc1238267442][bookmark: _Toc1228950129][bookmark: _Toc223510619]Čl. 48

Pravidlá prijímacieho konania podľa § 3 ods. 3 písm. c) zákona o kvalite upravuje osobitný vnútorný predpis UK Pravidlá prijímacieho konania na UK.[footnoteRef:13]10 [13: 10 	Vnútorný predpis č. 4/2021 Pravidlá prijímacieho konania na UK.] 

[bookmark: _Toc149102656][bookmark: _Toc249228722]
[bookmark: _Toc223510620]PIATA ČASŤ
SCHVAĽOVANIE VEDÚCICH ZÁVEREČNÝCH PRÁC

[bookmark: _Toc773075273][bookmark: _Toc1337854050][bookmark: _Toc223510621]Čl. 49

Táto časť vnútorného systému upravuje pravidlá schvaľovania vedúcich záverečných prác a  školiteľov záverečných prác podľa § 3 ods. 3 písm. d) zákona o kvalite.

[bookmark: _Toc978147661][bookmark: _Toc1902666315][bookmark: _Toc223510622]Čl. 50

(1) Osobou schválenou na vedenie práce na UK môže byť vedúci záverečnej práce, školiteľ záverečnej práce (ďalej aj ako „školiteľ“) a konzultant rigoróznej práce. Tieto pravidlá stanovujú všeobecné podmienky na osoby v niektorom z uvedených postavení, primárne s ohľadom na ich kvalifikáciu, spôsobilosť, praktické skúsenosti, zameranie a výsledky tvorivej činnosti, a to s ohľadom na stupeň a výstupy vzdelávania.

(2) Funkciu vedúceho záverečnej práce pre daný študijný program bakalárskeho štúdia,  magisterského štúdia, doktorského štúdia alebo spojeného 1. a 2. stupňa štúdia môžu vykonávať garantom študijného programu schválení učitelia UK a iní odborníci. 

(3) Funkciu školiteľa záverečnej práce pre daný študijný odbor doktorandského štúdia môžu vykonávať učitelia UK a iní odborníci po schválení vo vedeckej rade fakulty. Funkciu školiteľa pre témy vypísané externou vzdelávacou inštitúciou môžu vykonávať školitelia schválení touto inštitúciou. Externá vzdelávacia inštitúcia poskytne vedeckej rade fakulty vedecko/umelecko-pedagogické charakteristiky týchto školiteľov.

(4) Funkciu konzultanta rigoróznej práce pre daný študijný odbor môžu vykonávať garantom zodpovedajúceho študijného programu schválení učitelia UK a iní odborníci.

[bookmark: _Toc223510623]Čl. 51
Kvalifikačné predpoklady na funkciu vedúceho záverečnej práce, školiteľa a konzultanta rigoróznej práce

(1) Funkciu vedúceho záverečnej práce na prvom, druhom a na spojenom prvom a druhom stupni štúdia môžu vykonávať vysokoškolskí učitelia, výskumní pracovníci, umeleckí pracovníci a iní odborníci, ktorí sú aktívni vo výskumnej, vývojovej alebo umeleckej činnosti a zverejňovaní jej výsledkov v recenzovaných vedeckých a umeleckých publikáciách a na vedeckých, odborných alebo umeleckých podujatiach a ich odborná kvalifikácia je minimálne o stupeň vyššia než kvalifikácia dosahovaná ukončením štúdia na stupni, na ktorom záverečnú prácu vedú.

(2) Funkciu školiteľa v doktorandskom študijnom programe môžu vykonávať vysokoškolskí učitelia, výskumní pracovníci, umeleckí pracovníci a iní odborníci, ktorí sú aktívni vo výskumnej, vývojovej alebo umeleckej činnosti a zverejňovaní jej výsledkov v recenzovaných vedeckých a umeleckých publikáciách a na vedeckých, odborných alebo umeleckých podujatiach medzinárodného významu, a to
a) vysokoškolskí učitelia a výskumní pracovníci a umeleckí pracovníci s vedecko-pedagogickým titulom alebo umelecko-pedagogickým titulom profesor alebo docent,
b) vysokoškolskí učitelia a výskumní pracovníci s vedeckým kvalifikačným stupňom I alebo IIa,
c) vysokoškolskí učitelia a výskumní pracovníci s vedeckou hodnosťou DrSc., 
d) vysokoškolskí učitelia na funkčnom mieste profesora alebo docenta alebo
e) iní odborníci, ktorí majú niektorý z vedecko-pedagogických titulov, vedeckých kvalifikačných stupňov alebo vedeckých hodností uvedených v písmenách a) až c).

(3) Funkciu konzultanta rigoróznej práce môžu vykonávať vysokoškolskí učitelia, výskumní pracovníci, umeleckí pracovníci a iní odborníci, ktorí sú aktívni vo výskumnej, vývojovej alebo umeleckej činnosti a zverejňovaní jej výsledkov v recenzovaných vedeckých a umeleckých publikáciách a na vedeckých, odborných alebo umeleckých podujatiach.
 
[bookmark: _Toc472545820][bookmark: _Toc52621189][bookmark: _Toc223510624][bookmark: _Toc619396088][bookmark: _Toc1097943331]Čl. 52
Schvaľovanie vedúceho záverečnej práce, školiteľa a konzultanta rigoróznej práce

(1) [bookmark: _Hlk165545883]Vedúceho záverečnej práce prvého, druhého a spojeného prvého a druhého stupňa štúdia schvaľuje garant študijného programu na základe predloženej vedecko/umelecko-pedagogickej charakteristiky, ktorou sa overujú kvalifikačné predpoklady na danú osobu v zmysle čl. 51.

(2) Školiteľov doktorandského štúdia schvaľuje vedecká rada fakulty, na ktorej sa uskutočňuje príslušný doktorandský študijný program. Návrhy vedeckej rade fakulty predkladá
a) garant daného doktorandského študijného programu alebo predseda odborovej komisie alebo dekan, ak je osoba navrhnutá na funkciu školiteľa zamestnancom fakulty alebo je odborníkom podľa čl. 51 ods. 2 písm. e),
b) štatutárny zástupca externej vzdelávacej inštitúcie, ak je osoba navrhnutá na funkciu školiteľa zamestnancom externej vzdelávacej inštitúcie a školí doktoranda, ktorého štúdium sa uskutočňuje na fakulte.

(3) Návrh na schválenie školiteľa obsahuje vedecko/umelecko-pedagogickú charakteristiku osoby navrhnutej na funkciu školiteľa.

(4) Zoznam schválených školiteľov je súčasťou dokumentácie akreditovaného doktorandského študijného programu.

(5) Konzultantov rigoróznych prác schvaľuje garant zodpovedajúceho študijného programu na základe predloženej vedecko/umelecko-pedagogickej charakteristiky, ktorou sa overujú kvalifikačné predpoklady na danú osobu v zmysle čl. 51.

(6) Fakulta môže určiť:
a) že vedúcich záverečných prác schvaľuje vedecká rada fakulty,
b) že sa vyžaduje na vymenovanie vedúceho záverečnej práce, školiteľa alebo konzultanta rigoróznej práce stanovisko rady pre kvalitu fakulty,
c) že vedúcich záverečných prác menuje vedúci príslušného pracoviska, a to podľa kritérií určených Radou študijného programu,
d) ďalšie kvalifikačné požiadavky na školiteľov, vedúcich záverečných prác a konzultantov rigoróznych prác;
e) že sa ustanovujú aj ďalšie osoby, ktoré sa podieľajú na vedení, školení a konzultovaní prác, a to okrem vedúceho záverečnej práce, školiteľa a konzultanta rigoróznej práce, pričom zodpovednosť vedúceho záverečnej práce, školiteľa a konzultanta rigoróznej práce za vedenie prác nie je uvedeným dotknutá; v takomto prípade fakulta zároveň určí podmienky schvaľovania takýchto osôb a kvalifikačné predpoklady na takéto osoby kladené.

[bookmark: _Toc335111233][bookmark: _Toc1908015163][bookmark: _Toc223510625][bookmark: _Toc1532447250][bookmark: _Toc495609808]Čl. 53
Výkon funkcie vedúceho záverečnej práce, školiteľa a konzultanta rigoróznej práce

(1) Povinnosťou školiteľa dizertačnej práce je najmenej raz za tri roky vypísať tému dizertačnej práce, ktorú fakulta alebo externá vzdelávacia inštitúcia ponúkne uchádzačom o doktorandské štúdium. 

(2) Jeden vedúci záverečnej práce môže v jednom akademickom roku viesť najviac 10 študentov v poslednom roku prvého, druhého alebo spojeného prvého a druhého stupňa štúdia. Do tohto počtu sa nezapočítavajú študenti, ktorí prekročili štandardnú dĺžku štúdia.

(3) Jeden školiteľ môže súčasne viesť najviac 5 doktorandov. V odôvodnených prípadoch môže prorektor zodpovedný za doktorandské štúdium na návrh dekana príslušnej fakulty povoliť súčasné vedenie viacerých doktorandov. Celkový počet vedených študentov podľa odsekov 2 a 3 v takomto prípade nepresiahne počet 15.

(4) Funkcia vedúceho záverečnej práce, školiteľa a konzultanta rigoróznej práce sa vykonáva 
a) v pracovnom pomere s fakultou alebo externou vzdelávacou inštitúciou alebo
b) na základe dohody o práci vykonávanej mimo pracovného pomeru (dohoda o vykonaní práce alebo dohoda o pracovnej činnosti) alebo na základe dohody o spolupráci uzavretej na inom než pracovnoprávnom základe s fakultou alebo externou vzdelávacou inštitúciou.

(5) Výkon funkcie školiteľa sa skončí
a) vzdaním sa funkcie na vlastnú žiadosť, 
b) odvolaním z funkcie vedeckou radou fakulty; vedecká rada fakulty odvolá školiteľa, ak si opakovane neplní povinnosti vyplývajúce z vnútorných predpisov UK alebo fakulty,
c) rozhodnutím externej vzdelávacej inštitúcie, ak ide o školiteľa schváleného externou vzdelávacou inštitúciou,
d) skončením pracovného pomeru s fakultou alebo externou vzdelávacou inštitúciou, ak dekan alebo štatutárny orgán externej vzdelávacej inštitúcie nerozhodne o pokračovaní výkonu funkcie školiteľa na základe dohody o práci vykonávanej mimo pracovného pomeru alebo na základe dohody o spolupráci uzavretej na inom než pracovnoprávnom základe, alebo
e) zrušením študijného programu.

(6) Výkon funkcie školiteľa podľa odseku 5 sa môže skončiť 
a) voči všetkým doktorandom, ktorých školiteľ vedie, alebo
b) voči konkrétnemu doktorandovi, ktorého školiteľ vedie.

(7) Na skončenie výkonu funkcie vedúceho záverečnej práce alebo konzultanta rigoróznej práce sa primerane vzťahuje ods. 5. Garant študijného programu určí študentovi iného vedúceho záverečnej práce a garant zodpovedajúceho študijného programu určí uchádzačovi iného konzultanta rigoróznej práce v súlade s týmito pravidlami.

(8)  Ak sa skončí výkon funkcie školiteľa z dôvodov podľa odseku 5 písm. a) až d), na návrh predsedu odborovej komisie dekan bezodkladne určí doktorandovi iného školiteľa v súlade s týmito pravidlami.

(9)  Počas prerušenia štúdia doktoranda je prerušený aj výkon funkcie školiteľa voči danému doktorandovi.

[bookmark: _Toc814551211][bookmark: _Toc1406962425][bookmark: _Toc223510626]ŠIESTA ČASŤ
HODNOTENIE ŠTUDENTOV

[bookmark: _Toc676556703][bookmark: _Toc583229401][bookmark: _Toc223510627]Čl. 54

Táto časť vnútorného systému upravuje pravidlá hodnotenia študentov tak, aby nevznikali v podobných prípadoch neodôvodnené rozdiely podľa § 3 ods. 3 písm. e) zákona o kvalite.

[bookmark: _Toc1025377131][bookmark: _Toc563558270][bookmark: _Toc223510628]Čl. 55

(1) Tieto pravidlá hodnotenia študentov upravujú: 
a) pravidlá, ktorými sa riadi hodnotenie študijných výsledkov na všetkých stupňoch štúdia v študijných programoch akreditovaných na UK podľa zákona o vysokých školách,
b) prenos kreditov a hodnotenie študijných výsledkov po absolvovaní akademickej mobility,
c) hodnotenie študentov v spoločných študijných programoch v rozsahu, v akom to stanovuje dohoda medzi UK a vysokou školou, v spolupráci s ktorou fakulta zabezpečuje spoločný študijný program,
d) hodnotenie študentov iných vysokých škôl so sídlom mimo územia Slovenskej republiky prijatých na časť štúdia v rámci akademickej mobility so zohľadnením podmienok výmenného programu alebo zmluvy medzi UK a vysielajúcou vysokou školou,
e) hodnotenie študentov, ktorí celé alebo časť doktorandského štúdia realizujú na externej vzdelávacej inštitúcii.

[bookmark: _Toc1564209718][bookmark: _Toc1031445497][bookmark: _Toc223510629][bookmark: _Toc679443725][bookmark: _Toc750263674]Čl. 56
Ciele vzdelávania a podmienky hodnotenia

(1) Ciele vzdelávania a podmienky hodnotenia musia byť v prvom stupni štúdia stanovené tak, že
a) na absolvovanie každého predmetu študent musí preukázať vedomosti a porozumenie v študijnom odbore, ktoré nadväzujú na ich všeobecné stredoškolské vzdelanie a sú typicky na úrovni pokročilých učebníc doplnených o vybrané aspekty najnovších poznatkov z odboru štúdia,
b) na absolvovanie každej štátnej skúšky (časti/predmetu štátnej skúšky) študent musí preukázať aj to, že 
1. vie uplatniť svoje vedomosti a porozumenie spôsobom, ktorý naznačuje profesionálny prístup k jeho práci alebo povolaniu a má kompetentnosti zvyčajne preukázané prostredníctvom predkladania a obhajovania argumentov a riešenia problémov vo svojom študijnom odbore,
2. má rozvinuté vzdelávacie zručnosti potrebné na pokračovanie v ďalšom štúdiu s  vysokým stupňom samostatnosti, 
c) záverečná bakalárska práca musí byť zadávaná tak, aby jej spracovaním a obhajobou študent preukázal, že
1. má schopnosť zhromažďovať a interpretovať relevantné údaje (fakty) (zvyčajne v rámci študijného odboru) a robiť informované rozhodnutia, ktoré zohľadňujú aj spoločenské, vedecké a etické aspekty, 
2. vie komunikovať informácie, koncepty, problémy a riešenia odbornému aj laickému publiku,
d) bakalárskou prácou má študent preukázať 
1. schopnosť tvorivo pracovať v študijnom odbore, v ktorom absolvoval študijný program,
2. primeranú znalosť vedomostí o problematike a uplatniť svoje schopnosti pri zhromažďovaní, interpretácii a spracúvaní základnej odbornej literatúry, pričom môže ísť aj o jej aplikáciu v praxi alebo o riešenie čiastkovej úlohy, ktorá súvisí s budúcim zameraním študenta; ak sa v práci uvádzajú hypotézy, tak sa musia dať verifikovať. 

(2) 	Ciele vzdelávania a podmienky hodnotenia musia byť v druhom stupni štúdia stanovené tak, že
a) na absolvovanie každého predmetu musí študent preukázať vedomosti a porozumenie, ktoré sú založené na vedomostiach a porozumení typicky spájaných s prvým stupňom štúdia, rozširujú alebo ich obohacujú a ktoré poskytujú základ alebo príležitosť pre originálnosť pri rozvíjaní alebo uplatňovaní konceptov, často v súvislosti s výskumom, 
b) na absolvovanie každej štátnej skúšky (časti/predmetu štátnej skúšky) študent musí preukázať aj to, že 
1. vie uplatniť svoje vedomosti a porozumenie, ako aj schopnosti tvorivo riešiť problémy v nových alebo neznámych prostrediach, v širších kontextoch súvisiacich s ich študijným odborom,
2. má rozvinuté vzdelávacie zručnosti, ktoré im dovoľujú pokračovať v ďalšom štúdiu s vysokým stupňom samostatnosti a autonómie,
c) diplomová práca musí byť zadávaná tak, aby jej spracovaním a obhajobou študent preukázal, že
1. má schopnosť integrovať vedomosti, zvládať zložitosť a formulovať rozhodnutia pri neúplných alebo obmedzených informáciách, pričom však zahŕňajú spoločenskú a etickú zodpovednosť spojenú s uplatňovaním ich vedomostí a rozhodnutí, 
2. vie jasne a jednoznačne komunikovať závery, ich poznatky a zdôvodnenia odborníkom aj laickým adresátom,
d) diplomovou prácou študent spracúva zvolenú tému na úrovni vedeckej štúdie s reprezentatívnym výberom odbornej literatúry, s vhodne zvolenými vedeckými postupmi, hypotézami, ktoré je možné verifikovať, a súčasne diplomová práca má byť prínosom v konkrétnom odbore. 

(3) 	Ciele vzdelávania a podmienky hodnotenia musia byť v treťom  stupni štúdia stanovené tak, že 
a) na absolvovanie predmetov študijnej časti a dizertačnej skúšky musí študent preukázať systematické porozumenie študijného odboru a osvojenie si zručností a metód vedeckého výskumu spojené s daným odborom zodpovedajúcim súčasnému stavu poznania v odbore, 
b) na absolvovanie podmienok vedeckej časti, vrátane prípravy dizertačnej práce, musí študent preukázať schopnosť 
1. koncipovať, konštruovať, realizovať a upravovať podstatnú časť výskumu s vedeckou integritou,
2. kritickej analýzy, hodnotenia a syntézy nových a zložitých konceptov,
3. komunikovať s kolegami, širšou vedeckou komunitou aj laickou verejnosťou svoju oblasť expertízy,
4. prispieť pôvodným výskumom k rozšíreniu hraníc vedeckého poznania prostredníctvom realizácie rozsiahleho súboru prác, z ktorých niektoré sú hodné recenzného publikovania na národnej alebo medzinárodnej úrovni,
5. v akademickom a profesionálnom kontexte podporovať technologický, spoločenský alebo kultúrny pokrok v spoločnosti založenej na vedomostiach, 
c) dizertačná práca musí byť zadávaná tak, aby jej spracovaním a obhajobou študent preukázal splnenie podmienok podľa písm. b) tohto odseku,
d) dizertačnou prácou študent preukazuje schopnosť a pripravenosť na samostatnú vedeckú a tvorivú činnosť v oblasti výskumu alebo vývoja alebo na samostatnú teoretickú a tvorivú umeleckú činnosť; dizertačná práca sa musí vyznačovať vysokým stupňom analýzy a syntézy poznatkov a tiež dostatočným prehľadom existujúcej vedeckej literatúry. 

(4) 	V prípade študijného programu spájajúceho prvý a druhý stupeň sa uplatnia pravidlá podľa odseku 1 na prvé tri roky štúdia a na zvyšok a riadne skončenie štúdia podmienky podľa odseku 2. 

(5) 	Požiadavky na hodnotenie uvedené v odsekoch 1 až 3 sú minimálne požiadavky na absolvovanie predmetu, štátnej skúšky, obhajoby záverečnej práce a absolvovanie študijného programu. Podľa miery kvality splnenia daných požiadaviek je študentovi v súlade s podmienkami hodnotenia vo vzťahom k cieľu vzdelávania uvedenými v danom informačnom liste daného predmetu udelené hodnotenie A až E alebo hodnotenie prospel. Študent je hodnotený hodnotením FX alebo neprospel, ak splnil požiadavky na hodnotenie uvedené v odsekoch 1 až 3 v súlade s podmienkami hodnotenia vo vzťahu k cieľom vzdelávania uvedenými v informačnom liste daného predmetu len na úrovni nedosahujúcej 60 % z celkovej najvyššej možnej úrovne splnenia požiadaviek na absolvovanie predmetu, štátnej skúšky alebo obhajoby. Rovnako je študent hodnotený hodnotením FX alebo neprospel, ak odovzdal záverečnú prácu v rozpore s odsekom 7 alebo odovzdal záverečnú prácu, ktorá v podstatnej miere nespĺňa požiadavky podľa odseku 1 písm. d), odseku 2 písm. d) alebo odseku 3 písm. d). 

(6) 	Vnútorný predpis fakulty môže stanoviť
a) podrobnejšie kvalitatívne požiadavky na absolvovanie predmetov a štátnych skúšok,
b) podrobnejšie obsahové požiadavky na záverečné práce vzhľadom na požiadavky študijných odborov, v ktorých sa uskutočňujú študijné programy na príslušnej fakulte.
 
(7) 	Záverečná práca musí byť originálna, vytvorená autorom ako výsledok jeho tvorivej činnosti pri dodržaní pravidiel práce s informačnými zdrojmi. Záverečná práca nesmie mať charakter plagiátorstva, nesmie narúšať autorské práva iných autorov. Autor je povinný dôsledne citovať použité informačné zdroje, uviesť menovite a konkrétne výsledky výskumu iných autorov alebo autorských kolektívov citovaním príslušného zdroja presne opísať použité metódy a pracovné postupy iných autorov alebo autorských kolektívov, zdokumentovať laboratórne výsledky a terénne výskumy iných autorov alebo autorských kolektívov. Autor nesmie opakovane odovzdať vlastnú rovnakú alebo mierne pozmenenú prácu, ktorú už raz obhájil ako záverečnú prácu, rigoróznu prácu alebo habilitačnú prácu.

(8) Originalita odovzdanej práce je overovaná  nezávislým antiplagiátorským systémom, pričom vedúci záverečnej práce, školiteľ a konzultant rigoróznej práce sa v rámci príslušného posudku vyjadruje k výsledku kontroly originality, a to bez ohľadu na hodnotu zhody, ktorá bola kontrolou originality dosiahnutá. 

(9)	Rektor stanoví vnútorným predpisom podrobnosti o formálnych náležitostiach záverečných prác. 

[bookmark: _Toc1955839440][bookmark: _Toc279785205][bookmark: _Toc223510630][bookmark: _Toc750950561][bookmark: _Toc701153295]Čl. 57
Všeobecné zásady uskutočňovania vzdelávacieho procesu

Študijný poriadok UK a študijné poriadky fakúlt UK prijaté v súlade a v rozsahu uvedenom v čl. 42 Študijného poriadku UK zabezpečujú
a) povzbudzovanie aktívnej úlohy, autonómie, tvorivosti a samostatnosti študentov vo vzdelávaní a v procese učenia sa a jeho odzrkadlenie v hodnotení študentov[footnoteRef:14]11, [14: 11 	Najmä čl. 4, čl. 5, čl. 8, čl. 9, čl. 11, čl. 12, čl. 14, čl. 15, čl. 17, čl. 18, čl. 19, čl. 20, čl. 23, čl. 26, čl. 29, čl. 30, čl. 35 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

b) rešpektovanie rozmanitosti študentov a ich potrieb a umožnenie flexibility trajektórií v  štúdiu aj s ohľadom na možnosť zosúladenia pracovného/rodinného života so štúdiom na vysokej škole[footnoteRef:15]12, [15: 12 	Najmä čl. 4, čl. 5, čl. 8, čl. 9, čl. 10, čl. 14, čl. 15, čl. 17, čl. 19, čl. 20, čl. 23, čl. 26, čl. 27 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

c) využívanie spektra pedagogických metód, foriem a koncepcií, metód hodnotenia a to, že ich aplikácia je predmetom pravidelného hodnotenia a zdokonaľovania sa[footnoteRef:16]13, [16: 13 	Najmä čl. 11, čl. 12, čl. 14, čl. 15, čl. 23, čl. 25, čl. 27 , čl. 28 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

d) poskytovanie primeraného vedenia a podpory študentov zo strany učiteľov a ich podporovanie vzájomným rešpektom vo vzťahu študent – učiteľ [footnoteRef:17]14,  [17: 14 	Najmä čl. 3, čl. 4, čl. 11, čl. 12, čl. 14, čl. 23, čl. 25, čl. 27, čl. 28 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

e) že skúšajúci sú dôkladne oboznámení s existujúcimi metódami verifikácie dosahovania výstupov vzdelávania, metódami testovania, skúšania a posudzovania výkonov študentov a majú podporu vysokej školy na ďalšie zdokonaľovanie svojich vedomostí a zručností v tejto oblasti[footnoteRef:18]15, [18: 15 	Najmä čl. 4, čl. 9, čl. 11, čl. 12, čl. 14, čl. 23, čl. 25, čl. 28 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

f) že kritériá, metódy a termíny hodnotenia a známkovania sú študentom vopred známe a ľahko prístupné[footnoteRef:19]16,  [19: 16 	Najmä čl. 3, čl. 4, čl. 5, čl. 9, čl. 10, čl. 11, čl. 12, čl. 13, čl. 14, čl. 15, čl. 19, čl. 23, čl. 28, čl. 29, čl. 34 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

g) že hodnotenie umožňuje študentom preukázať rozsah a úroveň, do akej sa im podarilo dosiahnuť očakávané výstupy vzdelávania a študentom poskytuje spätnú väzbu, ktorá môže byť v nevyhnutných prípadoch spojená s odporúčaniami a usmerneniami týkajúcimi sa procesu učenia[footnoteRef:20]17, [20: 17 	Najmä čl. 11, čl. 12, čl. 14, čl. 15, čl. 23, čl. 25, čl. 27 , čl. 28 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

h) konzistentnosť hodnotenia a spravodlivá aplikácia vo vzťahu ku všetkým študentom, vykonávaná v súlade s vopred schválenými postupmi a prinášajúca spoľahlivé závery, ktoré v podobných prípadoch nevedú k neodôvodneným rozdielom[footnoteRef:21]18,  [21: 18 	Najmä čl. 4, čl. 11, čl. 12, čl. 15, čl. 23, čl. 26, čl. 27, čl. 28, čl. 29, čl. 33 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

i) primerané zohľadnenie okolností týkajúcich sa študentov so špecifickými potrebami pri hodnotení[footnoteRef:22]19, [22: 19 	Najmä čl. 9 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

j) vykonávanie hodnotenia študentov viacerými hodnotiteľmi, ak to okolnosti umožňujú[footnoteRef:23]20,  [23: 20 	Najmä čl. 11 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 

k) disponovanie prostriedkami nápravy voči výsledkom hodnotenia študentom, pričom je zaručené spravodlivé zaobchádzanie so žiadateľmi o nápravu.[footnoteRef:24]21 [24: 21 	Najmä čl. 11, čl. 12, čl. 15, čl. 29, čl. 34 Študijného poriadku UK a zodpovedajúce ustanovenia študijných poriadkov fakúlt, ktoré prijali vlastný študijný poriadok.] 


[bookmark: _Toc1680444196][bookmark: _Toc225250266][bookmark: _Toc223510631][bookmark: _Toc554903782][bookmark: _Toc1441510648]Čl. 58
Pravidlá a podmienky hodnotenia študentov

(1) [bookmark: _Hlk118710127]Pravidlá stanovené Študijným poriadkom UK, ktoré tvoria pravidlá a  podmienky hodnotenia študentov sú
a) pravidlá, ktorými sa riadi hodnotenie študijných výsledkov na všetkých stupňoch štúdia v študijných programoch akreditovaných na UK podľa zákona o vysokých školách uvedené v čl. 4, čl. 5, čl. 10, čl. 11, čl. 12, čl. 13, čl. 14, čl. 15, čl. 16, čl. 17, čl. 18, čl. 20, čl. 23, čl. 26, čl. 27, čl. 28, čl. 29, čl. 30, čl. 32, čl. 33, čl. 34,
b) prenos kreditov a hodnotenie študijných výsledkov po absolvovaní akademickej mobility,
c) hodnotenie študentov v spoločných študijných programoch v rozsahu, v akom to stanovuje dohoda medzi UK a vysokou školou, v spolupráci s ktorou fakulta zabezpečuje spoločný študijný program uvedené v čl. 19,
d) hodnotenie študentov iných vysokých škôl so sídlom mimo územia Slovenskej republiky prijatých na časť štúdia v rámci akademickej mobility so zohľadnením podmienok výmenného programu alebo zmluvy medzi UK a vysielajúcou vysokou školou uvedené v  čl. 5,
e) hodnotenie študentov, ktorí celé alebo časť doktorandského štúdia realizujú na externej vzdelávacej inštitúcii uvedené v čl. 23, čl. 26, čl. 29, čl. 32, čl. 33.

(2) Zodpovedajúce ustanovenia študijných poriadkov fakúlt, ktoré tvoria pravidlá a podmienky hodnotenia, podliehajú schváleniu vedeckej rade fakulty a ich zmena nenadobudne účinnosť bez schválenia vedeckou radu fakulty.

[bookmark: _Toc2059708332][bookmark: _Toc690920099][bookmark: _Toc223510632][bookmark: _Toc918343869][bookmark: _Toc1767182355]Čl. 59
Úlohy garanta a spolugarantov pri hodnotení študentov

(1) Garant a spolugaranti dohliadajú a zodpovedajú za konzistentosť, spravodlivosť a predvídateľnosť hodnotenia študentov v študijnom programe, za ktorý zodpovedajú, pričom na tento účel môžu dávať vedúcim pracovísk a skúšajúcim vhodné pokyny a  odporúčania.

(2) Garant a spolugaranti sú povinní vykonávať pravidelné hospitácie na vzdelávacích aktivitách a všetkých formách skúšania a hodnotenia študentov.

(3) Garant alebo ním poverený spolugarant je spravidla členom komisie na vykonanie komisionálnej formy skúšky.

(4) V prípade sporov týkajúcich sa hodnotenia posudzuje prípadné námietky garant alebo garant predloží následne vec rade študijného programu. Pri posudzovaní námietok týkajúcich sa hodnotenia sú rozhodujúce podmienky hodnotenia, ciele vzdelávania, osnova predmetu a odporúčaná literatúra uvedená v informačnom liste predmetu. V prípade ak Rada študijného programu konštatuje, že hodnotenie bolo udelené v rozpore s informačným listom predmetu, môže rozhodnúť o zrušení takéhoto hodnotenia.

(5) Vnútorný predpis fakulty môže stanoviť podrobnosti uplatňovania tohto článku.
[bookmark: _Hlk83714223][bookmark: _Toc777456054][bookmark: _Toc1656571738]
[bookmark: _Toc223510633]SIEDMA ČASŤ
PRESKÚMAVANIE PODNETOV

[bookmark: _Toc270760801][bookmark: _Toc1341358453][bookmark: _Toc223510634]Čl. 60

Táto časť vnútorného systému upravuje pravidlá preskúmavania podnetov a iných obdobných podaní študentov zapísaných na študijné programy uskutočňované na UK a jej fakultách v súlade § 3 ods. 3 písm. g) zákona o kvalite. Tieto pravidlá sa primerane vzťahujú aj na preskúmavanie podnetov a iných obdobných podaní zamestnancov UK a jej súčastí.

[bookmark: _Toc1816958850][bookmark: _Toc1138177224][bookmark: _Toc223510635][bookmark: _Toc98180490][bookmark: _Toc2037101997]Čl. 61
Sťažnosti, podnety, petície, opravné prostriedky a iné podania študentov

(1) Podanie študenta sa posudzuje podľa obsahu. Podanie, ktoré je petíciou, musí byť výslovne označené slovom petícia.

(2) Ak je podanie študenta v jeho jednotlivých častiach možné podľa obsahu posúdiť rôzne, vybavuje sa v každej časti podľa toho, ako je podľa obsahu posúdená táto časť.

(3) Podanie študenta, ktorým sa domáha ochrany svojich práv alebo právom chránených záujmov, o ktorých sa domnieva, že boli porušené činnosťou alebo nečinnosťou (ďalej len „činnosť“) UK, poukazuje na konkrétne nedostatky, najmä na porušenie právnych predpisov, ktorých odstránenie je v pôsobnosti UK, je považované na účely tohto vnútorného predpisu za sťažnosť a pri jeho preskúmavaní bude UK postupovať primerane podľa osobitného vnútorného predpisu UK.[footnoteRef:25]22 [25: 22 	Vnútorný predpis č. 23/2022 Smernica rektora UK o vybavovaní sťažností na UK.] 


(4) Sťažnosťou nie je podanie, ktoré
a) má charakter dopytu, vyjadrenia, názoru, žiadosti, podnetu alebo návrhu,
b) poukazuje na konkrétne nedostatky v činnosti UK, ktorých odstránenie alebo vybavenie je upravené iným zákonom ako zákon o sťažnostiach, napríklad petícia študentov,
c) smeruje proti rozhodnutiu orgánu akademickej samosprávy UK alebo fakulty vydanému v správnom konaní,
d) smeruje proti záverom kontroly, auditu, dohľadu, dozoru alebo inšpekcie, alebo
e) obsahuje utajované skutočnosti alebo z obsahu ktorého je zrejmé, že jeho vybavením ako sťažnosti podľa tohto zákona by došlo k ohrozeniu utajovaných skutočností podľa osobitného predpisu,
f) podal orgán verejnej moci a v ktorom upozorňuje na nedostatky v činnosti orgánu UK alebo fakulty.

(5) Na účely tohto predpisu sa podnetom rozumie podanie študenta, ktoré nie je sťažnosťou, petíciou, návrhom na začatie konania vo veciach týkajúcich sa akademických práv a  povinností študenta alebo iným podaním v prebiehajúcom konaní vo veciach týkajúcich sa akademických práv a povinností študenta ani opravným prostriedkom proti rozhodnutiu orgánu UK alebo fakulty a ktoré má spravidla charakter dopytu, vyjadrenia, názoru, žiadosti, podnetu alebo návrhu.

(6) Na účely tohto predpisu petíciou sa rozumie podanie jedného alebo spravidla viacerých študentov, ktorým sa obracia alebo obracajú na orgány akademickej samosprávy UK alebo orgány akademickej samosprávy fakulty vo veciach verejného záujmu alebo iného spoločného záujmu so žiadosťami, návrhmi a sťažnosťami a ktoré je výslovne označené ako petícia.

(7) Na účely tohto vnútorného predpisu sa návrhom na začatie konania vo veciach týkajúcich sa akademických práv a povinností študenta rozumie podanie študenta, ktorým sa začína konanie vo veciach týkajúcich sa akademických práv a povinností študenta, v ktorom sa rozhoduje rozhodnutím, ktoré sa doručuje študentovi. Na účely tohto vnútorného predpisu sa iným podaním v prebiehajúcom konaní vo veciach týkajúcich sa akademických práv a povinností študenta rozumie podanie študenta, ktoré sa týka už začatého konania vo veciach týkajúcich sa akademických práv a povinností študenta, napríklad vyjadrenie sa v konaní, žiadosť v konaní, námietka v konaní, návrh na dokazovanie a podobne. Na účely tohto vnútorného predpisu sa opravným prostriedkom rozumie podanie študenta, ktorým sa študent domáha preskúmania rozhodnutia orgánu akademickej samosprávy UK alebo orgánu akademickej samosprávy fakulty vydaného v konaní vo veciach týkajúcich sa akademických práv a povinností študenta.

(8) V pochybnostiach, či sa podľa obsahu má podanie posúdiť a vybaviť ako sťažnosť alebo ako podnet, sa podanie vybaví ako sťažnosť podľa čl. 62, okrem toho, ak je možné a rozumné predpokladať, že jeho vybavením postupom na vybavenie podnetu podľa čl. 63 bude vec rýchlejšie a hospodárnejšie vybavená spôsobom, s ktorým bude podávateľ podania uzrozumený.

(9) V pochybnostiach, či sa podľa obsahu má podanie posúdiť a vybaviť ako sťažnosť alebo ako petícia, sa vybaví toto podanie ako petícia, ak je výslovne označené ako petícia.

(10) Podnety podávané v súvislosti s oznamovaním protispoločenskej činnosti na UK a ich vybavovanie upravuje osobitný vnútorný predpis UK.[footnoteRef:26]23 [26: 23 Vnútorný predpis číslo 26/2022 Smernica rektora Univerzity Komenského v Bratislave Oznamovanie protispoločenskej činnosti a ochrana oznamovateľov na Univerzite Komenského v Bratislave.] 


(11) Podania, ktoré sú žiadosťami o sprístupnenie informácie, a ich vybavovanie, upravuje osobitný vnútorný predpis UK.[footnoteRef:27]24 [27: 24 	Vnútorný predpis č. 12/2021 Smernica rektora UK na realizáciu zákona o slobode informácií.] 


[bookmark: _Toc142165856][bookmark: _Toc233290319][bookmark: _Toc223510636]Čl. 62
 Vybavovanie sťažností študentov

(1) UK je povinná vybavovať sťažnosti[footnoteRef:28]25. [28: 25 	Podľa § 20 ods. 1 písm. g) zákona o vysokých školách. ] 


(2) Pri vybavovaní sťažnosti študenta UK postupuje osobitného vnútorného predpisu UK.[footnoteRef:29]26 Rektor/prorektor rozhodne o jednom zástupcovi študentskej časti AS UK, ktorý bude poverený, aby sa zúčastnil na prešetrovaní sťažnosti a ktorého vyjadrenie a podpis bude súčasťou zápisnice o prešetrovaní sťažnosti a podstatné časti vyjadrenia ktorého sa uvedú v oznámení o vybavení sťažnosti. [29: 26 	Vnútorný predpis č. 23/2022 Smernica rektora UK o vybavovaní sťažností na UK.] 


[bookmark: _Toc970500515][bookmark: _Toc1975859725][bookmark: _Toc223510637]Čl. 63
Vybavovanie podnetov študentov

(1) Podnety študentov, ktoré nie sú sťažnosťou, petíciou, návrhom na začatie konania vo veciach týkajúcich sa akademických práv a povinností študenta, ani iným podaním v prebiehajúcom konaní vo veciach týkajúcich sa akademických práv a povinností študenta, ani opravným prostriedkom proti rozhodnutiu, sa podávajú a tieto podnety vybavujú zamestnanci UK alebo fakulty, do ktorých pracovnej náplne patrí predmet podnetu.

(2) Ak študent podá podnet zamestnancovi UK alebo fakulty, ktorý podľa ods. 1 nie je príslušný na jeho vybavenie, tento zamestnanec:
a) postúpi podnet zamestnancovi príslušnému na jeho vybavenie, ak je mu známe, ktorý zamestnanec je príslušný na jeho vybavenie, a upovedomí o tom podávateľa podnetu,
b) postúpi podnet dekanovi, ak mu nie je známe, ktorý zamestnanec je príslušný na jeho vybavenie, a upovedomí o tom podávateľa podnetu.

(3) Pri vybavení podnetu študenta je potrebné postupovať v súlade s príslušnými právnymi predpismi a vnútornými predpismi UK tak, aby sa dosiahla ochrana práv a oprávnených záujmov podávateľa podnetu za súčasného zachovania ochrany práv a oprávnených záujmov iných študentov a UK.

(4) Ak je podnet závažnejší alebo sa týka väčšieho počtu študentov a príslušný zamestnanec mu v plnej miere nevyhovie, upovedomí o ňom svojho najbližšieho nadriadeného. Najbližšie nadriadený rozhodne, či je o podnete a jeho vybavovaní potrebné upovedomiť aj rektora (v prípade študentov zapísaných na študijný program uskutočňovaný na UK) alebo dekana (v prípade podnetov iných študentov).

(5) Zamestnanec príslušný podľa odseku 1 vybaví podnet bez zbytočného odkladu a  upovedomí o jeho vybavení podávateľa podnetu.

(6) Ak študent nesúhlasí s vybavením podnetu, môže v tej istej veci podať opakovaný podnet. Ak študent nesúhlasí ani s vybavením opakovaného podnetu, môže v tej istej veci podať podnet priamemu nadriadenému zamestnanca príslušného podľa ods. 1. Každé ďalšie podanie v tej istej veci sa už posudzuje a vybavuje ako sťažnosť.

(7) Na vybavenie opakovaného podnetu a podnetu priamemu nadriadenému sa vzťahujú ods. 3 až 5 a 8 a 9 primerane.

(8) Príslušný zamestnanec môže odložiť:
a) anonymný podnet,
b) šikanózny alebo zjavne bezpredmetný podnet,
c) podnet, pri ktorom zistí, že vo veci, ktorá je predmetom podnetu, konal alebo koná súd, prokuratúra, iný orgán činný v trestnom konaní alebo koná iný orgán verejnej správy, alebo orgán akademickej samosprávy UK alebo fakulty,
d) podnet, ktorý sa týka výlučne inej osoby, než tej, ktorá podnet podala, a nie je priložené splnomocnenie osoby, ktorej sa podnet týka,
e) podnet, ak od udalosti, ktorej sa predmet podnetu týka, uplynulo v deň jeho doručenia viac ako päť rokov,
f) podnet, ktorý mu bol daný len na vedomie.

(9) Pri vybavovaní podnetu sa s podávateľom podnetu komunikuje najmä ústne alebo elektronickými prostriedkami.

(10) Ak je podnet podaný akademickému senátu UK, akademickému senátu fakulty, rektorovi, dekanovi, prorektorovi, prodekanovi, vedúcemu, resp. riaditeľovi ďalšej súčasti UK, môže ho vybaviť priamo, pokiaľ patrí do jeho pôsobnosti, alebo ho postúpi na vybavenie zamestnancovi UK alebo fakulty podľa ods. 1. Orgány, akademickí funkcionári a vedúci zamestnanci podľa predchádzajúcej vety si môžu vyhradiť aj vybavenie iného podnetu, pokiaľ ide o vec, ktorá patrí do ich pôsobnosti.

(11) Na vybavovanie podnetu akademickým senátom UK, akademickým senátom fakulty, rektorom, dekanom, prorektorom, prodekanom, vedúcim, resp. riaditeľom ďalšej súčasti UK, sa nepoužije ods. 4 a 6. Ak je podnet závažnejší alebo sa týka väčšieho počtu študentov a prorektor, prodekan, vedúci, resp. riaditeľ ďalšej súčasti UK mu v plnej miere nevyhovie, upovedomí o ňom rektora alebo dekana. Ak je v tej istej veci podaný tým istým podávateľom opakovaný podnet, vybavuje sa podľa tohto článku; ak je v tej istej veci podaný tým istým podávateľom druhý a ďalší opakovaný podnet, vybavuje sa ako sťažnosť.

[bookmark: _Toc1144431392][bookmark: _Toc2018450859][bookmark: _Toc223510638]Čl. 64
Vybavovanie petícií študentov

Vybavovanie petícií, ktoré podali študenti UK alebo fakulte, upravuje osobitný zákon.[footnoteRef:30]27 [30: 27 	Zákon č. 85/1990 Zb. o petičnom práve v znení neskorších predpisov.] 


[bookmark: _Toc205676313][bookmark: _Toc627875634][bookmark: _Toc223510639]Čl. 65
Rozhodovanie v konaní vo veciach týkajúcich sa akademických práv a povinností študenta
 
Rozhodovanie o návrhoch na začatie konania vo veciach týkajúcich sa akademických práv a povinností študenta, o opravných prostriedkoch proti rozhodnutiam vydaným v konaní vo veciach týkajúcich sa akademických práv a povinností študenta a vybavovanie iných podaní v prebiehajúcom konaní vo veciach týkajúcich sa akademických práv a povinností študenta upravujú príslušné právne predpisy a vnútorné predpisy UK.[footnoteRef:31]28 [31: 28 	Napríklad § 58 zákona o vysokých školách, § 53 až 60a zákona č. 71/1967 Zb. o správnom konaní (správny poriadok) v znení neskorších predpisov v spojitosti s § 108 ods. 1 zákona o vysokých školách, čl. 38 vnútorného predpisu č. 20/2019 Študijného poriadku UK v znení neskorších dodatkov, čl. 9 vnútorného predpis č. 13/2018 Disciplinárny poriadok UK pre študentov.
] 

[bookmark: _Toc276112867][bookmark: _Toc1093277422][bookmark: _Toc223510640]ÔSMA ČASŤ
ETICKÝ KÓDEX A PRAVIDLÁ TVORIVEJ ČINNOSTI UK

[bookmark: _Toc223510641]Čl. 66
Preambula Etického kódexu UK

UK je verejnoprávna a samosprávna inštitúcia, ktorá ako najstaršia, najväčšia a najvýznamnejšia vzdelávacia a výskumná ustanovizeň Slovenskej republiky rozvíja a šíri vzdelanosť a vedecké poznanie a stará sa o ich hlboké pochopenie. Od svojho vzniku v roku 1919 sa hlási k primárnym hodnotám ľudskej existencie – pravde, dobru a spravodlivosti. 
Jedným zo základných cieľov UK je prispievať k intelektuálnemu a etickému rozvoju študentov a otvárať nové horizonty vo vedeckom bádaní i vo vzdelávaní. Strategické ciele odvíja od ambície byť popredným centrom európskej vzdelanosti a univerzitou s medzinárodnou orientáciou. V súlade s týmto predsavzatím rozvíja svoju identitu vzdelávacej a vedeckej ustanovizne vysokej medzinárodnej úrovne, usiluje sa o vytvorenie optimálnych podmienok na vzdelávanie a pripravuje svojich absolventov tak, aby reprezentovali najvyšší stupeň osobnej a profesionálnej kvality a humanizmu. Zamestnanci a študenti UK sú hrdými členmi akademickej obce UK, ctia jej tradíciu, históriu a postavenie v slovenskom a európskom univerzitnom vzdelávacom priestore a uvedomujú si etický a spoločenský význam súčasnej i budúcej intelektuálnej elity národa. 
Na UK sa trvale posilňuje integrita akademického prostredia, v ktorom sa rovnocenne a s úctou zaobchádza so všetkými osobami a rešpektujú sa základné práva a slobody všetkých a každého bez ohľadu na pracovné a funkčné zaradenie, pohlavie, etnický pôvod, vierovyznanie, študijný odbor, formu, metódu či stupeň štúdia. Všetkých spája akademická sloboda vo vzdelávaní, vedeckovýskumnej a umeleckej činnosti a v akademickom živote. Atmosféra zodpovednej akademickej slobody umožňuje všetkým členom akademickej obce uskutočňovať svoje akademické a osobné ciele pri uchovaní korektnej rovnováhy medzi akademickými slobodami člena akademickej obce UK a jeho osobnou zodpovednosťou. 
UK prijíma svoj etický kódex (ďalej len „Etický kódex UK“), aby ním pred celou spoločnosťou transparentne zverejnila svoj postoj k univerzálnym etickým hodnotám. 

[bookmark: _Toc223510642]PRVÝ ODDIEL
Etický kódex

[bookmark: _Toc223510643]Čl. 67
Pôsobnosť Etického kódexu UK

(1) Etický kódex UK je vyjadrením morálnych hodnôt uplatňovaných v prostredí UK. Stanovuje etické princípy a normy správania zamestnancov a študentov UK s prihliadnutím na špecifiká ich postavenia. Etický kódex osobitne upravuje etické zásady uplatňované vo vzdelávacej a vedeckovýskumnej tvorivej činnosti. 

(2) Etický kódex UK je záväzný pre členov akademickej obce UK a primerane sa vzťahuje na ďalších zamestnancov UK. 

[bookmark: _Toc223510644]Čl. 68
Všeobecné etické zásady 

(1) Členovia akademickej obce UK sa zaväzujú dodržiavať všeobecne záväzné právne predpisy, vnútorné predpisy UK a fakúlt, na ktorých pôsobia a všeobecne známe a rešpektované morálne zásady správania založené na ľudských právach a dobrých mravoch. V duchu týchto ideových hodnôt sa členovia akademickej obce UK riadia etickými princípmi, ktorými sú najmä čestnosť, zodpovednosť, slušnosť, poctivosť, spravodlivosť a pravdivosť, tolerancia, solidarita, ústretovosť, nediskriminácia. 

(2) Každý člen akademickej obce UK svojím konaním najmä: 
a) prejavuje úctu voči každému človeku a rešpektuje základné ľudské práva a slobody, 
b) netoleruje žiadne fyzické a psychické násilie, aktívne vystupuje proti zneužívaniu, ponižovaniu alebo šikanovaniu jednotlivcov alebo skupiny, odmieta diskrimináciu v akejkoľvek podobe, ako aj šikanovanie, ponižovanie, ohováranie, obťažovanie a hanobenie iných, 
c) musí vylúčiť akékoľvek verbálne a neverbálne sexuálne obťažovanie, fyzické správanie sexuálnej povahy a iné obťažovanie a nátlak, ktorého úmyslom alebo následkom je alebo môže byť narušenie dôstojnosti osoby a ktoré vytvára zastrašujúce, ponižujúce, zneucťujúce, nepriateľské alebo urážlivé prostredie, alebo zneužíva postavenie z pozície autority  s cieľom dosiahnutia osobného prospechu,
d) vedome a aktívne participuje na vytváraní spoločenského dobra, 
e) zachováva svoju osobnú morálnu bezúhonnosť, prejavuje pravdivosť vo svojich myšlienkach, slovách a skutkoch bez úmyslu uvádzať druhých ľudí do omylu, 
f) je lojálny k UK, ctí a rešpektuje jej meno, históriu, tradície, hodnoty; je si vedomý, že svojím vystupovaním reprezentuje UK navonok, 
g) dôstojne komunikuje na všetkých úrovniach akademického života a vytvára atmosféru vzájomnej úcty, dôvery a spolupatričnosti; podporuje spoluprácu a iniciatívu, 
h) koná tak, aby predišiel narušeniu dobrých mravov alebo prekročeniu ustanovení tohto kódexu, ak taká situácia nastane, usiluje sa o nápravu v súlade s Etickým kódexom UK,
i) ctí, rešpektuje a dodržiava všeobecne záväzné právne predpisy a vnútorné predpisy UK, 
j) nesie právnu, profesionálnu a morálnu zodpovednosť za svoje konanie, 
k) ctí a rešpektuje všetky formy vzdelávania, sebavzdelávania, vedeckovýskumnej a umeleckej činnosti na UK,
l) rešpektuje špecifiká a jedinečnosť akademických práv, slobôd a hodnôt UK, ctí a rešpektuje transparentnosť akademického života, 
m) presadzuje poctivosť, mravnosť, spravodlivosť a transparentnosť v rozhodovaní akademických komisií a kolektívnych akademických orgánov,
n) ctí a rešpektuje slobodu myslenia, slobodu slova a kritického myslenia, samostatného bádania, slobodnú výmenu názorov a informácií; odlišný názor uplatňuje korektne a konštruktívne,
o) ctí zásady kolegiality a akademickej spolupráce, 
p) chráni informácie, ktoré súvisia s aktivitami UK; takéto informácie používa len na pracovné účely, študijné účely a nie pre osobné ciele alebo ciele tretích osôb, 
q) nevyužíva svoje funkčné či pracovné postavenie v organizačnej štruktúre na osobný prospech, ani na prospech tretích osôb, ani na akúkoľvek formu korupcie a diskriminácie, 
r) dodržiava pravidlá politickej neutrality na akademickej pôde, 
s) netoleruje používanie informačných systémov a iného majetku UK na osobný prospech. 

(3) Členovia akademickej obce UK sa zaväzujú vyvarovať neetického konania. Neprípustné je najmä to, aby:
a) verejne propagovali politické názory a postoje v spojitosti s UK alebo jej fakulty alebo v mene UK alebo jej fakulty,
b) verejne propagovali alebo podporovali extrémistické názory a postoje radikalizujúce spoločnosť, ohrozujúce ochranu zdravia občanov, potláčajúce občianske a ľudské práva alebo slobody jednotlivcov alebo skupín, resp. verejne propagovali, podporovali alebo sa hlásili k jednotlivcom alebo zoskupeniam, ktoré takéto postoje alebo názory zastávajú,
c) podporovali, propagovali a schvaľovali diskriminovanie alebo degradovanie iných osôb, a to verbálnou alebo fyzickou formou,
d) sa dopúšťali verbálneho a neverbálneho sexuálneho obťažovania, fyzického správania sexuálnej povahy a iného obťažovania a nátlaku, ktorého úmyslom alebo následkom je alebo môže byť narušenie dôstojnosti osoby a ktoré vytvára zastrašujúce, ponižujúce, zneucťujúce, nepriateľské alebo urážlivé prostredie, alebo zneužíva postavenie z pozície autority,
e) podporovali, propagovali a schvaľovali postoje alebo činnosti porušujúce princípy demokratického právneho štátu a základných ľudských práv,
f) podporovali, propagovali a schvaľovali extrémisticky motivované nenávistné prejavy, ktoré rozširujú, podnecujú, podporujú alebo ospravedlňujú rasovú nenávisť, xenofóbiu, antisemitizmus či iné formy nenávisti založené na neznášanlivosti prejavujúce sa agresívnym nacionalizmom a etnocentrizmom, diskrimináciou a nevraživosťou voči osobám na základe ich pohlavia, pôvodu, rodu, sexuálnej orientácie, náboženskej alebo politickej príslušnosti, ďalej voči menšinám a cudzincom,
g) využívali pedagogické, vedeckovýskumné či umelecké pôsobenie na UK alebo jej fakulte na propagáciu politických postojov,
h) spájali pedagogické, vedeckovýskumné, či umelecké pôsobenie na UK so svojou činnosťou v obchodných spoločnostiach, resp. so svojou podnikateľskou činnosťou,
i) vedome publikovali alebo inak rozširovali nepravdivé, skreslené alebo nepodložené údaje a tvrdenia o UK alebo jej fakulte alebo vo vzťahu k UK alebo jej fakulte,
j) na osobný prospech využívali informácie, ku ktorým majú prístup len ako členovia akademickej obce UK,
k) meno UK alebo jej fakulty, majetok v správe alebo vo vlastníctve UK alebo nehmotné vlastníctvo UK zneužívali na svoje obohatenie alebo iný prospech.

[bookmark: _Toc223510645]Čl. 69
Etické zásady akademických funkcionárov a riadiacich a vedúcich pracovníkov

(1) Všetci akademickí funkcionári a riadiaci a vedúci pracovníci UK prejavujú rešpekt k etickým zásadám: 
a) pre zamestnancov UK vytvárajú optimálne podmienky na čo najlepšie plnenie ich pedagogických, vedeckovýskumných, umeleckých alebo iných tvorivých činností,
b) otvorene prijímajú kritiku svojej činnosti na mieste riadiacich alebo vedúcich pracovníkov, 
c) nezneužívajú svoje postavenie, ktoré by spôsobovalo poškodenie mena UK alebo jej fakulty, poškodenie mena, postavenia alebo záujmov iných osôb, ktoré túto kritiku prezentujú,
d) prejavujú nulovú toleranciu voči rozličným formám šikanovania na pracovisku (bossing a mobbing),
e) dbajú na korektný prístup a profesionalitu v pracovnom prostredí, podporujú kvalifikačný rozvoj pracovného kolektívu,
f) vyžadujú primeranú pedagogickú, výskumnú, publikačnú, projektovú a organizačnú aktivitu, rozvíjanie akademickej spolupráce doma i v zahraničí, predovšetkým so zreteľom na kvalitu. 

(2) Dekani, vedúci katedier a ústavov na jednotlivých fakultách prejavujú rešpekt k etickým zásadám:
a) vytvárajú na svojej fakulte, katedre alebo ústave vhodné podmienky pre všetkých členov fakulty, katedry alebo ústavu na ich osobnostný, odborný, kvalifikačný a kariérny rast,
b) vytvárajú vhodné podmienky na to, aby sa na ich pracovisku systematicky formovali osobnosti schopné prevziať vedenie pracoviska po skončení vykonávanej vedúcej funkcie.

[bookmark: _Toc223510646]DRUHÝ ODDIEL
Etické zásady vo vzdelávacej činnosti

[bookmark: _Toc223510647]Čl. 70
Vysokoškolskí učitelia, výskumní pracovníci a umeleckí pracovníci 

(1) Vysokoškolskí učitelia, výskumní pracovníci a umeleckí pracovníci UK zohrávajú kľúčovú úlohu v systéme kvalitného vzdelávania a tvorby nových vedeckých poznatkov. Výsledky ich práce, ich odborný a ľudský profil je príkladom pre mladú generáciu. Spoločnosť kladie na nich najvyššie intelektuálne a etické požiadavky. 

(2) UK vyžaduje od vysokoškolských učiteľov, výskumných pracovníkov a umeleckých pracovníkov UK: 
a) excelentnosť a profesionalitu, t. j. vysokú úroveň vedeckovýskumnej a umeleckej činnosti a výučby s cieľom poskytnúť študentom UK vedenie vynikajúcimi odborníkmi, 
b) morálnu integritu, t. j. vysokú úroveň osobnostných morálnych kvalít, ktoré sú predpokladom na dodržiavanie odborných štandardov čestnosti, kompetentnosti a spravodlivosti a zároveň prirodzenej autority a dôstojnosti,
c) zodpovednosť, t. j. racionálne a všestranné zvažovanie následkov každej činnosti, ktoré má vo vzdelávaní, výskume a umeleckej činnosti mimoriadny význam, 
d) dôstojnosť, t. j. úctu a rešpekt k ľuďom, k ich práci; zamestnanec pomáha vytvárať prostredie vzájomnej úprimnosti, úcty a tolerancie, napriek možným rozdielnym názorom či už v odbornej činnosti, alebo rozdielnym pohľadom na svet. 

(3) Vysokoškolský učiteľ, výskumný a umelecký pracovník na UK v súlade so svojím pracovným zameraním najmä: 
a) rešpektuje právo študenta na slobodný prístup ku vzdelaniu, 
b) pristupuje k študentom a výučbe z aspektu tolerancie, úcty k človeku a rešpektu k slobode myslenia; so študentmi jedná čestne, spravodlivo a otvorene; svojím správaním je študentom príkladom, 
c) nedopúšťa sa osobného ponižovania, nemorálneho správania a nátlaku, 
d) nezneužíva učiteľskú autoritu a nevyžaduje od študentov vykonávanie činností, ktoré sú predmetom jeho vlastných povinností, 
e) neprivlastňuje si výsledky práce študenta, 
f) rešpektuje a podporuje tvorivú prácu študentov vo vedeckovýskumnej a umeleckej činnosti, 
g) podporuje osobnostný rast študentov s cieľom vychovať ucelenú osobnosť tak z odborného, ako aj etického hľadiska, 
h) podporuje vedecký rast doktorandov a zabezpečuje ich prístup ku všetkým relevantným informáciám, 
i) podporuje antikorupčné správanie, nežiada a neprijíma od iných osôb materiálne ani iné výhody v súvislosti s výkonom svojej práce; odmieta dary od študenta, jeho rodičov či iných osôb so vzťahom ku študentovi, 
j) odmieta intervencie tretích osôb v prospech študijných výsledkov študenta, 
k) uplatňuje objektívnosť, nezaujatosť, spravodlivosť a transparentnosť pri hodnotení študijných výsledkov, 
l) neuplatňuje postoj falošnej kolegiality spočívajúci v tolerovaní prípadov porušovania všeobecných etických princípov a pravidiel tohto Etického kódexu UK, iných vnútorných predpisov UK a všeobecne záväzných právnych predpisov, 
m) podporuje spoluprácu s domácimi i zahraničnými vzdelávacími, vedeckými a umeleckými inštitúciami so zámerom permanentného intelektuálneho rozvoja všetkých študentov a zamestnancov UK.

[bookmark: _Toc223510648]Čl. 71
Študenti UK

Každý študent UK počas štúdia: 
a) koná čestne a zodpovedne voči iným, rešpektuje práva iných; odmieta diskrimináciu na základe etnického pôvodu, rasy, vierovyznania, veku, pohlavia, sexuálnej orientácie, rodinného a zdravotného stavu, sociálneho pôvodu alebo majetkových pomerov, 
b) uvedomuje si svoje právo na kvalitné odborné vzdelanie, využíva obdobie štúdia na osobnostný a kvalifikačný rast, 
c) svoje študijné výsledky dosahuje vždy len poctivým spôsobom; nepodvádza a nepoužíva nečestné postupy počas akejkoľvek formy overovania jeho študijných poznatkov a vedomostí, 
d) nedopúšťa sa plagiátorstva, cudziu prácu nevydáva za svoju, 
e) dodržiava všeobecne záväzné právne predpisy a vnútorne predpisy UK, riadi sa všeobecne uznávanými zásadami a pravidlami spoločenského správania, 
f) s dôstojnosťou a úctou sa správa k zamestnancom UK, ako aj k iným študentom, dodržiava základné pravidlá slušného správania, 
g) netoleruje neúctu a iné neetické zaobchádzanie s ľuďmi; odmieta ľahostajnosť a toleranciu k etickému pochybeniu ostatných študentov UK, 
h) slobodne vyjadruje svoje odborné názory, ctí slobodu slova a kritického myslenia, slobodnú výmenu názorov a informácií, 
i) neznevažuje výsledky práce iných študentov ani vyučujúcich, kritiku a alternatívny názor uplatňuje korektne, 
j) nenarúša riadny priebeh vyučovania alebo skúšky neskorým príchodom, predčasným odchodom alebo iným neadekvátnym správaním,
k) nezneužíva publikované alebo ešte nepublikované výsledky práce vysokoškolských učiteľov, výskumných pracovníkov a umeleckých pracovníkov, doktorandov, iných študentov,
l) sa v rámci vlastnej pedagogickej praxe riadi rovnakými zásadami ako ostatní pedagogickí pracovníci UK.

[bookmark: _Toc223510649]TRETÍ ODDIEL
Etické zásady vo vedeckej a výskumnej činnosti

[bookmark: _Toc223510650]Čl. 72

(1) Etické zásady vo vedeckej a výskumnej činnosti podľa tohto oddielu predstavujú pravidlá tvorivej činnosti na UK podľa § 3 ods. 3 písm. h) zákona o kvalite. Ich uplatňovanie a presadzovanie sa zabezpečuje prostredníctvom nástrojov uvedených v štvrtom a piatom oddiele. 

(2) Pri definovaní etických zásad vo vedeckej a výskumnej činnosti sa pravidlá tvorivej činnosti na UK opierajú o nasledujúce princípy:
a) UK je výskumne orientovaná verejnoprávna a samosprávna inštitúcia, ktorá strategicky podporuje uskutočňovanie perspektívnych smerov tvorivej činnosti a inej činnosti spojenej s vedou a výskumom svojich akademických zamestnancov, ako aj podieľanie sa študentov na nej, ctí si etické aspekty tvorivej činnosti a inej činnosti spojenej s vedou a výskumom, usiluje sa formovať korektné a etické prostredie vo všetkých aspektoch vedeckého bádania, usiluje sa tiež čo najefektívnejšie využívať prostriedky získané z verejných a súkromných zdrojov na kvalitnú tvorivú činnosť, 
b) pravidlá na vykonávanie kvalitnej vlastnej tvorivej činnosti sú významným meradlom kvality a poctivosti tvorivej činnosti a inej činnosti spojenej s vedou a výskumom ako celku, vrátane ich dopadu na život ľudí. Nekvalitne vykonaný výskum je v lepšom prípade bezcenný a plytvá cennými zdrojmi, v horšom prípade môže byť zavádzajúci, a ak sú jeho výsledky podkladom pre verejnú politiku, môže byť škodlivý pre jednotlivcov i spoločnosť a jej životné a sociálne prostredie. Meradlá kvality sú tiež neoddeliteľnou súčasťou posudzovania a vyhodnocovania výskumných projektov i zodpovednosti za čerpanie prostriedkov na výskum. Ustanovenie mechanizmov podporujúcich tvorivú činnosť najvyššej kvality ďalej poskytuje dôležitý nástroj na prevenciu nečestnosti a podvodov vo vede, 
c) pravidlá uskutočňovania tvorivej činnosti a podieľania sa študentov na nej a požiadavky na úroveň a rozsah tvorivej činnosti upravujú hlavné zásady definujúce správnu tvorivú činnosť v celom rozsahu vedných odborov, ako aj politiky, štruktúry a procesy vnútorného systému, ktoré zaručujú zachovávanie vedeckej integrity a dodržiavanie akademickej etiky, ostražitosť voči plagiátorstvu a ďalším akademickým podvodom a ktoré umožňujú ich odhaľovanie a zaručujú vyvodenie dôsledkov, 
d) pravidlá uskutočňovania tvorivej činnosti zároveň reflektujú aj existujúce európske normy kvality, niektoré zásady z nich doslovne preberajú, vzhľadom na stúpajúci rozsah výskumu, podporovaného, koordinovaného a financovaného medzinárodnými organizáciami, ako aj výskumov realizovaných na základe bilaterálnej a multilaterálnej medzinárodnej spolupráce, 
e) cieľom pravidiel uskutočňovania tvorivej činnosti je vytvoriť priestor na slobodný akademický výskum, publikovanie a využívanie jeho výsledkov na medzinárodne porovnateľnej úrovni. Cieľom pravidiel je taktiež deklarovať stanovisko UK v oblasti etiky výskumu a publikovania tvorivej činnosti a súčasne poskytnúť návod jej zamestnancom a študentom, ako dosiahnuť a zachovať dobrú vedeckú a publikačnú prax kvalitnú tvorivú činnosť v súlade s medzinárodne uznávanými zásadami. Cieľom týchto pravidiel je aj prispieť k tomu, aby každý zamestnanec a doktorand dbal pri dodržiavaní správnej vedeckej praxe aj na dodržiavanie noriem vnútorného systému zabezpečenia kvality ako prejavu lojality k UK, 
f) tieto zásady poskytujú základy, na ktorých sú postavené normy správnej vedeckej praxe. Vo vnímaní toho, čo je správne, nastali v posledných rokoch významné posuny, sčasti na základe skúseností a sčasti ako výsledok širších zmien (napr. vo vzťahu k informáciám a zachovaním dôverností). Stále častejšie sa predpokladá, že dobre zavedené zásady správnej praxe budú explicitne formulované vo forme písaných smerníc i kódexov, ktoré by boli pravidelne overované, aktualizované a zosúlaďované s platnými právnymi predpismi.

[bookmark: _Toc223510651]Čl. 73
Základné zásady tvorivej činnosti a správna vedecká prax

(1) Výskumná činnosť, vývojová činnosť, alebo ďalšia tvorivá činnosť UK, ktorá je relevantná z hľadiska napĺňania poslania UK, najmä vo väzbe na ciele a výstupy vzdelávania (ďalej len „tvorivá činnosť“),[footnoteRef:32]29 je mnohotvárna činnosť; výskumná prax pokrýva široký rozsah ľudského snaženia, hlavne tvorbu teórií, konštrukciu modelov, formuláciu a testovanie hypotéz, zber a analýzu dát, overovanie predchádzajúcich výstupov a vývoj nových metodík. Základom správnej vedeckej praxe sú nasledujúce kľúčové princípy:  [32: 29 	V zmysle § 3 ods. 2 písm. a) zákona kvalite a čl. 12 štandardov pre vnútorný systém.
] 

a) absolútna integrita tvorivej činnosti, výchovy k vedeckému bádaniu a administrácia výskumu, 
b) transparentnosť, 
c) kritické vedenie výskumu tvorivej činnosti bez predsudkov, 
d) dodržiavanie najvyšších profesionálnych a morálnych štandardov, 
e) poctivosť k sebe a ostatným. 

(2) Vysokoškolskí učitelia, výskumní pracovníci a umeleckí pracovníci v postavení zamestnancov pôsobiacich na fakultách a súčastiach UK ale aj študenti jednotlivých fakúlt UK, predovšetkým, študenti doktorandského štúdia (ďalej na účely tohto oddielu a nasledujúcich oddielov tejto časti predpisu aj ako „vedeckí pracovníci“) vyvíjajú mnoho ďalších činností, akými sú: vzájomná vedecká komunikácia, publikácie, šírenie a využitie výsledkov výskumu, prehľady a hodnotenie prác iných výskumníkov a vyučovanie a riadenie kolegov a spolupracovníkov. Práca každého vedeckého pracovníka vychádza z práce ostatných vedcov, je spravidla uskutočňovaná v spolupráci s kolegami a ovplyvňuje prácu nasledovníkov. Práve preto je ich povinnosťou vštepovať tieto normy svojim mladým kolegom. 

(3) Vedeckí pracovníci sú zodpovední za vytváranie, uchovávanie a prenos znalostí vo svojom odbore. 

(4) Vedecký pracovník vníma a uskutočňuje vedeckú, výskumnú a vývojovú činnosť ako prostriedok na zvyšovanie úrovne poznania spoločnosti ako celku a ako prostriedok na aktívne sebavzdelávanie, ktorý vedie k skvalitneniu výučby študentov a mladých vedeckých pracovníkov.

(5) Vedeckí pracovníci môžu slobodne určovať smery výskumu a zodpovedajú za dodržiavanie a rozvoj základných hodnôt a noriem vedeckého bádania. 

(6) Od každého, kto sa zúčastňuje na tvorivej činnosti na UK, sa právom očakáva dodržiavanie vedeckej integrity a každé konanie v rozpore s vedeckou integritou je podnetom na riešenie vážneho problému. 

(7) Najvýznamnejším vedeckým princípom je poctivosť k sebe i k ostatným. Poctivosť je predovšetkým etickým princípom, ale aj základom pravidiel (ktoré sa môžu v rôznych odboroch líšiť) profesionálneho usmerňovania vedeckej práce či správnej vedeckej praxe. Vštepovanie princípov správnej vedeckej praxe študentom a mladým vedcom je jedným zo základných poslaní UK. Zaistiť jej zavedenie a naplnenie v praxi je hlavnou úlohou samoregulácie vo vede. Nepoctivosť (na rozdiel od omylu) je nielen protikladom základov a podstaty vedeckej práce, ale aj vážnym nebezpečenstvom pre vedu ako takú. Môže totiž spochybniť dôveru verejnosti vo vedu i vzájomnú dôveru medzi vedcami, bez ktorej nie je úspešný vedecký výskum mysliteľný. 

(8) Správna vedecká prax tvoriaca jadro nasledujúcich odporúčaní, je základnou podmienkou účinnej a v medzinárodnej súťaži uznávanej vedeckej práce, ktorá je súčasťou tvorivej činnosti na UK. Opakom správnej vedeckej praxe je vedecká nepoctivosť a nečestnosť, t. j. vedomé porušovanie základných vedeckých pravidiel, ktorému treba predchádzať. Širší pojem „nevedecký postup” je používaný v súvislostiach (napr. v procedurálnych pravidlách), v ktorých sa o porušení prijatých zásad správnej praxe hovorí ako o dokázanej skutočnosti, nezávisle od jej motívu. 

(9) Fakulty si môžu stanoviť ďalšie a podrobnejšie princípy a pravidlá tvorivej činnosti na fakulte a správnej vedeckej praxe v danom odbore vedy a výskumu. 

[bookmark: _Toc223510652]Čl. 74
Etická zodpovednosť vedeckých pracovníkov

(1) Vedecký pracovník: 
a) rešpektuje hlavné zásady vedeckovýskumnej činnosti vrátane súladu s uznávanými kritériami vedeckosti a umeleckosti, 
b) ctí a rešpektuje pravidla objektivity výskumu, umeleckej činnosti a hľadania pravdy pri rešpektovaní špecifík v danom odbore, 
c) je prístupný tímovej spolupráci a odbornej diskusii, komunikuje vecným a otvoreným spôsobom s korektnou argumentáciou, podporuje tvorivý dialóg, 
d) neznevažuje vedecké postupy a rešpektuje iný vedecký názor, ako i pluralitu vedeckých a tvorivých disciplín,
e) osobne zodpovedá za postupy, hodnovernosť, pôvodnosť a výsledky vo vedeckovýskumnej a umeleckej činnosti; odmieta nevedecké postupy a prístupy vo vedeckovýskumnej a umeleckej činnosti, 
f) odborné posudky alebo expertízy vykonáva s plnou zodpovednosťou, nestrannosťou, so zachovaním maximálnej objektivity, 
g) nepripúšťa konflikt záujmov, zaujatosť, účelové skresľovania ani ovplyvňovanie svojej osoby vonkajšími záujmami pri vykonávaní expertíznej a posudzovateľskej činnosti. 

(2) Vedeckí pracovníci ďalej:
a) rešpektujú a akceptujú nulovú toleranciu voči konfliktu záujmov,
b) nevydávajú cudzie dielo (textové, zvukové či obrazové) ani jeho časť za svoje vlastné,
c) nevydávajú svoje staršie dielo za nové bez uvedenia odkazu na pôvodné dielo,
d) rešpektujú a akceptujú nulovú toleranciu voči intervencii tretích strán do projektov vedeckej, výskumnej, umeleckej alebo inej tvorivej činnosti na UK alebo jej fakulte alebo v mene UK alebo jej fakulty,
e) neznevažujú pluralitu názorov,
f) nesú osobnú zodpovednosť za výber vydavateľstva, vedeckého alebo odborného časopisu, v ktorom sú výsledky publikované,
g) rozoznávajú medzi vedeckým, odborným a vlastným stanoviskom v rámci verejného vystúpenia zameraného na propagáciu vedeckých poznatkov a dosiahnutých výsledkov,
h) nepublikujú pochybným spôsobom, nepodporujú, neodporúčajú a nevyužívajú nedôveryhodné publikačné platformy, ktoré predstavujú reputačné riziko pre autora a UK.

(3) Vedeckí pracovníci sa pri výkone svojej činnosti riadia týmto etickým kódexom, ako aj odborovými profesijnými etickými kódexmi, ak v danom odbore existujú. Pri výskume orientovanom na ľudské bytosti sa riadia Listinou základných práv a slobôd, Helsinskou deklaráciou Svetovej lekárskej asociácie, relevantnými medzinárodnými a národnými právnymi predpismi.

(4) Všetky primárne i sekundárne údaje, ktoré tvoria základ vedeckej práce alebo publikácie, musia byť bezpečne uchovávané najmenej desať rokov po ukončení príslušnej práce v laboratóriu alebo na pracovisku ich pôvodu. Ak to charakter experimentu umožňuje, platí toto odporúčanie aj na uchovávanie vzoriek po vykonaní ich prvotnej analýzy. Pôvodné záznamy laboratórium alebo pracovisko uchováva, i keď ich pôvodcovia pracovisko opustia. Pracoviská majú jasne definovaný systém pravidiel prístupu k uloženým údajom, spracovaný so súhlasom zainteresovaných osôb. Dodatočná analýza údajov alebo vyzdvihnutie vzoriek na ďalšie štúdium môžu byť povolené len na jasne vymedzené vedecké účely alebo na overenie výsledkov. Vymazanie údajov nie je povolené za žiadnych okolností. 

(5) Autorské práva sú odvodené výhradne z tvorivého príspevku k publikovanej práci. Na priznanie autorstva musia byť splnené štyri kritériá: 
a)  autor musí prispieť k tvorivému procesu, 
b)  autor musí prispieť k príprave výslednej publikácie, 
c)  autor prijíma zodpovednosť za konečnú verziu rukopisu, 
d)  autor musí byť schopný vysvetliť svoj príspevok k práci. 

(6) Autori sú povinní v závislosti od odboru a konkrétneho spôsobu vedeckého prístupu: 
a) uviesť dostatočne podrobné údaje o materiáloch a metódach, na základe ktorých čitatelia môžu posúdiť vedeckú platnosť použitých experimentálnych postupov/archívnych a terénnych výskumov a na ich základe zopakovať experimenty/výskumné postupy v iných laboratóriách resp. výskumných podmienkach; dôležitý je úplný a postačujúci popis nových techník,
b) úplne opísať výsledky výskumu spôsobom bežne porozumiteľným v danom výskumnom odbore,
c) uviesť podrobnosti o použitých analytických a štatistických postupoch a vedeckých metódach, všetky odchýlky od týchto postupov (napr. vylúčenie vybraných údajov) resp. nové metodologické postupy musia by úplne opísané a overené, 
d) uviesť potrebné odkazy na predchádzajúce práce (vlastné i cudzie), ktoré zaraďujú výsledky do súvislostí príslušného odboru a vyjadrujú uznanie duševného príspevku iných vedcov; práce vlastné ani práce kolegov nemajú byť citované menej, než vyžaduje táto požiadavka, ale pritom počet odkazov nemá byť násilne zvyšovaný s cieľom podporiť citovanosť autorových prác, 
e) poďakovať za príspevky z iných zdrojov (napr. poskytnutie výskumného materiálu i technické služby), 
f) deklarovať prípadné sponzorské príspevky a možný alebo skutočný stret záujmov, 
g) maximalizovať kvalitu svojich vedeckých publikácií; prax predbežných publikácií je síce podľa konkrétnych okolností akceptovateľná a v závislosti od charakteru vedeckého výskumu v niektorých prípadoch dokonca želateľná, ale rýchlovýroba publikácií zvyšujúca počet autorstiev, opakované uverejňovanie, uverejňovanie výsledkov toho istého výskumu účelovo po častiach a ďalšie praktiky, zvyšujúce kvantitu na úkor kvality, sú neprijateľné. 

(7) Od vedeckých pracovníkov sa vyžaduje rešpektovanie sociálneho a korporatívneho charakter výskumu vo všetkých aspektoch, teda nielen ako autorov výsledkov a publikácií, ale aj ako tých, ktorí iným výskum umožňujú, podporujú ho a objektívne kriticky ho hodnotia. 

[bookmark: _Toc223510653]Čl. 75
Vykonávanie tvorivej činnosti a ďalšej činnosti spojenej s vedou a výskumom, ktorá predstavuje reputačné riziko pre UK
 
(1) Vedeckí pracovníci nespájajú svoju tvorivú činnosť a iné svoje vedecké, publikačné, editorské činnosti, ako i iné výstupy s vydavateľstvami a časopismi, ktoré predstavujú reputačné riziko pre autora, UK a jeho fakultu a môžu mať za následok spochybnenie kvality výskumu autora, fakulty a UK (tzv. predátorské alebo účelové publikácie a vydavateľstvá).

(2) Označenie predátorské alebo účelové vydavateľstvo alebo predátorský alebo účelový časopis sa používa výlučne na účely hodnotenia kvality tvorivej činnosti na UK a nemá vplyv na hodnotenie publikácií iných autorov alebo inej činnosti daného časopisu alebo vydavateľstva. 

(3) Vedeckí pracovníci rešpektujú a akceptujú:
a) nulovú toleranciu voči účelovému (predátorskému) konaniu v rámci publikačnej činnosti,
b) povinnosť vyhnúť sa publikovaniu vo vydavateľstvách a časopisoch, ktoré sa považujú za účelové (predátorské) alebo sú podozrivé z účelového konania,
c) nulovú toleranciu voči participovaniu na účelovom (predátorskom) konaní v podobe ohlasovacej činnosti,
d) nulovú toleranciu voči účasti v edičných radách časopisov, ktoré sa považujú za účelové (predátorské) alebo sú podozrivé z účelového konania,
e) nulovú toleranciu voči aktívnej účasti na reálnych a fiktívnych účelových (predátorských) kolokviách, konferenciách, sympóziách, a podujatiach podobného formátu s cieľom prezentovania výskumnej alebo odbornej činnosti,
f) povinnosť nespájať s týmito vydavateľstvami a časopismi meno UK. Povinnosť sa vzťahuje aj na podujatia organizované vydavateľstvami a časopismi, ktoré sa považujú za účelové (predátorské) alebo sú podozrivé z účelového konania,
g) nulovú toleranciu voči verejnému propagovaniu, podpore a rozličným formám spolupráce s vydavateľstvami alebo časopismi, ktoré sa považujú za účelové (predátorské) alebo sú podozrivé z účelového konania.

(4) Takzvané účelové (predátorské) časopisy a vydavateľstvá uprednostňujú vlastný záujem s cieľom najmä ekonomického zisku, neetického kariérneho rastu, vyznačujú sa publikovaním nesprávnych, nepravdivých, neoverených, zavádzajúcich informácií, údajov, hypotéz a teórií, nedodržiavajú zaužívané etické normy edičnej a publikačnej činnosti, vykazujú vážne nedostatky v oblasti transparentnosti alebo používajú praktiky nepatriace do akademických kruhov. Výskum zaoberajúci sa účelovými časopismi ich zvykne označovať aj ako „neetické“, „pseudovedecké“, „pochybné“, „klamlivé“, „temné“, „nelegitímne“, „dravé“, „schránkové“, alebo ako „konanie v zlej viere“. Stupeň závažnosti porušovania etických noriem sa pohybuje od nevedomosti, nedôslednosti, absencie profesionality, cez vedomé a systematické zneužívanie systému, až po plánovaný neetický finančný zisk z činnosti. Účelové (predátorské) časopisy výrazne zhoršujú nielen kvalitu vedeckej činnosti, ale aj rapídne znižujú dôveryhodnosť vedeckého publikovania, zneužívajú model open access vo vedeckých časopisoch, deformujú na vedu zamerané metriky, neakceptovateľným spôsobom zjednodušujú kariérny postup, a to najmä v prípade prieniku týchto časopisov do rešpektovaných medzinárodných vedeckých databáz (Scopus, Web of Science). Takisto deformujú, ba až znemožňujú porovnávanie vedeckého výkonu jednotlivých vedeckých a pedagogických pracovníkov, keď autori využívajúci predátorské platformy sa javia ako produktívnejší, pretože na ich texty sa kladú oveľa menšie nároky, ľahšie a rýchlejšie sa publikujú. Preniknutie predátorských časopisov do medzinárodných renomovaných databáz spôsobuje neprehľadnú situáciu v hodnotení kvality vedy, pričom sa vytrácajú hranice medzi vedeckým publikovaním a pseudovedou. Vzhľadom na skutočnosť, že táto závažná problematika účelových (tzv. predátorských) časopisov a vydavateľstiev predstavuje nový a rastúci fenomén, s ktorým sa akademická obec stretáva v posledných rokoch, je nevyhnutné vytvoriť systém ochrany kvality vedy, aby sa predišlo rizikám spojeným so vznikom fatálnej nedôvery voči vede, čo by malo nedozierne následky v konečnom dôsledku aj na spoločnosť. Členstvo časopisu v medzinárodných databázach sa v súčasnosti nedá považovať za absolútnu a nespochybniteľnú garanciu kvality. 

(5) Časopisy a vydavateľstvá, ktoré vyvolávajú závažnú pochybnosť vedeckej kvality, považujú sa za účelové (predátorské) alebo sú podozrivé z účelového (predátorského) konania, sa spravidla vyznačujú niektorými z nasledujúcich čŕt:
a) názov časopisu môže kopírovať alebo len čiastočne upravovať názov zahraničného renomovaného časopisu, imituje sa niekedy aj webstránka renomovaného časopisu. Niekedy je názov časopisu nešpecifický – neodkazuje na žiadne konkrétnejšie odborné zameranie, ale odkazuje len na „research“ a pod.,
b) spravidla absentuje prepojenie na akademickú pôdu, časopis je evidovaný v rámci obchodnej spoločnosti, ktorou sa rozumie aj spoločnosť s ručením obmedzeným,
c) kontakt spravidla nepredstavuje osoba s afiliáciou na akademickej pôde, kontakt je často anonymný a spojený so súkromnými e-mailovými adresami, prípadne prostredníctvom kontaktného formulára, alebo je fiktívny, sídlo vydavateľa je neznáme alebo fiktívne,
d) zameranie časopisu nie je vedecky špecializované, ale zahŕňa široké množstvo navzájom od seba vzdialených odborov. Často spájajú dve a viac nesúvisiacich vedných disciplín,
e) členovia edičnej rady môžu byť fiktívni, sú uvedení ako členovia edičnej rady bez ich vedomia, členovia edičnej rady sa nápadne opakujú v iných účelových časopisoch, prípadne špecializácia členov edičnej rady nenapĺňa základné zameranie časopisu,
f) napriek oficiálnym informáciám zverejneným časopisom alebo vydavateľstvom je peer review proces spravidla minimálny, len formálny alebo úplne absentuje, čo otvára priestor na bežné publikovanie plagiátorských prác,
g) peer review proces môže byť nahradený zaplatením poplatku, príspevky sú teda publikované najmä na základe poplatku za vydanie. Výška poplatku je niekedy oznámená až po prijatí článku, nie vopred. Ak je výška poplatkov oznámená vopred, nezodpovedá opodstatneným poplatkom v legitímnych renomovaných open access časopisoch, je spravidla výrazne nižšia,
h) poplatky sa často vyberajú nejasným spôsobom, kumulujú sa bez bližšieho zdôvodnenia, sú neopodstatnené a neslúžia primárne na zabezpečenie nákladov na otvorený prístup k publikovanému textu (nesúvisia napr. so zabezpečením formálnych korektúr v cudzom jazyku),
i) poplatky za údajnú editorskú činnosť nie sú niekedy stanovené pre všetkých autorov príspevkov v rovnakej výške, 
j) poplatky sa spravidla vyberajú aj za nepublikované príspevky,
k) napriek poplatkom za príspevky je ich online dostupnosť (open access) v časopise niekedy obmedzená. Časopis, vydavateľ, vyžaduje prechod autorských práv po predložení príspevku do časopisu, alebo si ponecháva autorské práva napriek poplatku za open access,
l) uhradenie poplatku predstavuje často garanciu publikovania príspevku;
m) môžu mať neplatné, nesprávne alebo zavádzajúce ISSN,
n) môžu manipulovať s Impact Factorom (ďalej ako IF), niekedy neposkytujú reálne a pravdivé informácie o indexovaní v relevantných scientometrických databázach,
o) príspevky sa publikujú spravidla urýchlene cez sprostredkovateľskú osobu,
p) osoba, prezentujúca sa ako editor časopisu, pozýva spravidla autorov hromadným e-mailom publikovať príspevok, pričom charakter správy je obzvlášť pochvalný na adresu potenciálneho autora. Editori časopisov obvykle vyzývajú a odporúčajú citovať tzv. „spriatelené časopisy“ s cieľom zvýšenia IF,
q) časté nedodržiavanie publikačných štandardov, môžu sa publikovať pseudovedecké príspevky, príspevky môžu mať vzhľadom na registrovanie v medzinárodných databázach mimoriadne krátky zoznam celkovej použitej literatúry (napr. len 3 príspevky), čo poukazuje na absentujúci kvalitný peer review proces, navyše použitá literatúra niekedy zahŕňa množstvo autocitácií článkov s viacnásobným autorstvom,
r) články, ale aj samotný časopis a stránka vydavateľa, obsahujú často viaceré typografické a gramatické chyby, nekvalitný alebo neautorizovaný vizuálny materiál, nefunkčné hypertextové odkazy. V prípade anglicky vychádzajúcich časopisov, ktorých vydavatelia nie sú anglicky hovoriaci, ide niekedy o gramaticky aj štylisticky nesprávnu angličtinu,
s) spravidla podozrivo rýchly súhlas so zverejnením príspevku alebo s extrémne rýchlym vykonaním recenzného konania, ktorý môže byť spojený s dôrazom na zaplatenie poplatkov. To sa môže vzťahovať aj na urýchlenie publikovania,
t) obvyklá snaha o zvýšenie vierohodnosti a prestíže prostredníctvom registrácie v medzinárodných databázach, ktorých konanie sa považuje tiež za účelové, netransparentné (účtujú poplatky za zaradenie do zoznamu, na výpočet metrík používajú službu Google Scholar, metrika používa meno IF, metodika výpočtu metriky môže byť vykonštruovaná, v zozname môžu mať viacero účelových časopisov, často kooperujú s účelovými vydavateľstvami s cieľom zvyšovania hodnôt časopisov vydavateľa),
u) obvyklá snaha o zvýšenie vierohodnosti a prestíže prostredníctvom zavádzajúcich tvrdení týkajúcich sa dôslednosti peer review, vylúčenia predátorského konania, odmietania plagiátorských prác.

(6) Účelové (predátorské) konanie sa spravidla prejavuje niektorými z charakteristických čŕt, ktoré sa vzájomne dopĺňajú:
a) autor v značnej miere spravidla publikuje v časopisoch, ktoré sa považujú za účelové (predátorské) alebo sú podozrivé z účelového konania,
b) v tých istých časopisoch, ktoré sa považujú za účelové (predátorské) alebo sú podozrivé z účelového konania, má obvykle zároveň evidovaný výrazný počet ohlasov,
c) môže byť v časopisoch, v ktorých prevažne publikuje a v nich má vysoký počet ohlasov, a ktoré sa považujú za účelové (predátorské) alebo sú podozrivé z účelového konania, zároveň členom edičnej rady,
d) ohlasy obyčajne pochádzajú z článkov časopisov, ktoré sa považujú za účelové (predátorské) alebo sú podozrivé z účelového konania, pričom tieto ohlasy pochádzajú v značnej miere od opakujúcej sa úzkej skupiny autorov. Ohlasy vykazujú neprehliadnuteľnú vzájomnú účelovú sieť autorov citácií. Autormi neetických ohlasov môžu byť často samotní spoluautori článkov (nadmerné množstvo priamych a nepriamych autocitácií článkov s viacnásobným autorstvom). Spoluautori článkov, ktorí sú zároveň aj autormi ohlasov, sú často aj spolučlenmi v edičných radách účelových časopisov, môžu byť bývalými alebo súčasnými spolupracovníkmi autora článkov, 
e) ohlasy na publikačnú činnosť spravidla nevykazujú prirodzenú variabilitu a rôznorodosť citačnej činnosti, nie sú zastúpené iné kategórie ohlasov na publikačnú činnosť autora,
f) ohlasy sa často multiplikujú a recipročne vytvárajú úzkou skupinou s cieľom zvýšenia prestíže inštitúcie, autora článku, propagácie, získania vedeckých projektov, finančných odmien a kariérneho rastu,
g) publikačná a citačná činnosť autora a autorov ohlasov môže vykazovať charakter prepojenej účelovo zameranej siete. Objavujú sa opakujúce mená autorov ohlasov, a to dokonca v totožných časopisoch, ktoré sa považujú za účelové (predátorské) alebo sú podozrivé z účelového konania. Niekedy sa len obmieňa zloženie viacnásobného autorstva článku, ktoré sa následne cituje v rámci úzkej skupiny vytvárajúcej účelovú sieť.

(7) Účelové (predátorské) konferencie imitujú legitímne vedecké konferencie, prehlbujú problém predátorského publikovania, organizovane podporujú neetickú činnosť a znehodnocujú opodstatnenie kvality vedy v spoločnosti. Problematika predátorských konferencií je taktiež predmetom aktuálnych akademických analýz. Konferencie, ktoré prinajmenšom vyvolávajú závažnú pochybnosť vedeckej kvality, ďalej sa považujú za účelové (predátorské), alebo sú podozrivé z účelového (predátorského) konania, sa spravidla vyznačujú niektorými z nasledujúcich čŕt: 
a) snažia sa spravidla prilákať autorov reklamnou pozvánkou, v ktorej informujú často o fiktívnej účasti významných akademikov (týka sa aj keynote speaker), ktorých účasť na podujatí v skutočnosti nie je ani len potvrdená,
b) obyčajne nie sú organizované akademickou inštitúciou, ale spravidla súkromnou spoločnosťou,
c) kontakt spravidla nepredstavuje osoba s afiliáciou na akademickej pôde, kontakt je často anonymný a spojený so súkromnými e-mailovými adresami, prípadne prostredníctvom kontaktného formulára, alebo je fiktívny, prípadne odlišný na viacerých stránkach. Zavádzajúca môže byť aj proklamovaná príslušnosť k akademickej pôde, môže byť zneužívané meno a logo renomovanej univerzity, vyjadrenie záštity, meno a fotka dôveryhodného akademika,
d) snažia sa obvykle legitimizovať svoju činnosť verejnými vyhláseniami o dištancovaní sa od plagiátorstva, avšak často nezabezpečujú odbornú kontrolu plagiátorského publikovania,
e) snažia sa obvykle legitimizovať svoju činnosť vytváraním fiktívnych komisií, edičných rád a zoznamov garantov z príslušného odboru, prípadne odborné zloženie komisií, edičných rád, garanti a osoby údajne vykonávajúce peer review proces sú z  nesúvisiaceho odboru,
f) sú spravidla cielene organizované vydavateľskými spoločnosťami, ktoré vlastnia účelové (predátorské) časopisy, alebo časopisy vyvolávajúce závažnú pochybnosť vedeckej kvality,
g) názov konferencie môže kopírovať alebo len čiastočne upravovať názov zahraničného renomovaného akademického podujatia, obyčajne napodobňujú mená renomovaných autorov, stránky etablovaných konferencií, 
h) napriek dištančnej forme konferencie si často vyžadujú neprimerané a neopodstatnené registračné náklady,
i) spravidla neposkytujú refundáciu registračných poplatkov pri zrušení konferencie, jej preložení, zrušení účasti zo strany autora,
j) dodatočne môžu vyžadovať vopred neohlásené poplatky za publikáciu príspevku,
k) niekedy bývajú finančne podporované spoločnosťami, ktoré následne publikujú svoje práce v účelových (predátorských) časopisoch vydavateľských spoločností, aby sa vyhli prísnejšiemu peer review procesu,
l) využívajú spravidla účelové (predátorské) formy publikovania v elektronických zborníkoch, v predátorských časopisoch a vydavateľstvách, zneužívajú často open access publikovanie,
m) vyznačujú sa obyčajne nízkou kvalitou príspevkov, ktoré spravidla plánujú publikovať v jednom z preferovaných predátorských časopisov alebo vydavateľstiev,
n) môžu poskytovať priestor na prezentovanie pseudovedeckých príspevkov;
o) môžu využívať klamlivé marketingové praktiky, spravidla sľubujú publikovať príspevok autora ešte pred jeho dodaním, ich forma komerčného zámeru vôbec nereflektuje, alebo len minimálne, akademické požiadavky na kvalitu vedeckej činnosti,
p) často bránia účastníkom konferencie a zamedzujú im publikovať v iných časopisoch, prípadne znemožňujú stiahnutie príspevku z procesu publikovania,
q) môžu poskytovať špeciálne ocenenia autorom príspevkov vo forme certifikátu za najlepší príspevok konferencie,
r) niekedy býva konferencia organizovaná a propagovaná prostredníctvom atraktívnej turistickej destinácie.

(8) Fakulta môže stanoviť aj ďalšie alebo podrobnejšie kritériá na posudzovanie, aký spôsob publikovania tvorivej činnosti predstavuje reputačné riziko v danom odbore a môže podľa závažnosti predstavovať aj akademický podvod a nástroje proti takémuto neetickému správaniu.

[bookmark: _Toc223510654]Čl. 76
Porušenie akademickej integrity pri publikovaní výsledkov tvorivej činnosti a akademický podvod

(1) Vedeckí pracovníci pri tvorivej činnosti a iných činnostiach spojených s vedou a výskumom prísne zachovávajú vedeckú integritu a nedopúšťajú sa akademických podvodov. 

(2) Vedeckou integritou je prvotná podmienka kvalitnej vedeckej práce spočívajúca v dôslednom dodržiavaní najvyšších profesionálnych a morálnych štandardov, transparentnosti, vykonávaní výskumu kriticky a bez predsudkov a v absolútnej integrite praxe, vyučovania a administrácie vedy. Jej opakom je vedecká nepoctivosť a nečestnosť.[footnoteRef:33]30  [33: 30 	V zmysle čl. 12 štandardov pre vnútorný systém.] 


(3) Akademickým podvodom na účely tohto predpisu je nepoctivé a nečestné konanie, ktoré je opakom výskumnej integrity a je v rozpore s morálnymi štandardmi. Ide najmä o plagiátorstvo, podvádzanie a odpisovanie pri skúškach, fabrikáciu výskumných výsledkov, zaznamenávanie vymyslených dát, vynechanie nevhodných faktov a dát, falšovanie výskumu, nečestné praktiky v publikovaní výsledkov, nedeklarovanie konfliktu záujmov, zneužitie informácií získaných počas posudzovania, fiktívne autorstvo, povrchné a nekvalitné posudzovanie, systematické a vedomé publikovanie v časopisoch a vydavateľstvách, v ktorých sú príznaky nečestných praktík (časopisy a vydavateľstvá, ktoré sa v akademickej komunite označujú ako predátorské).[footnoteRef:34]31 [34: 31 	V zmysle čl. 12 štandardov pre vnútorný systém. ] 


(4) Fabrikovaním poznatkov sa rozumie umelé vytváranie dát, údajov a stanovísk, alebo ich manipulácia.

(5) Falšovanie poznatkov predstavuje účelovú úpravu dosiahnutých výsledkov, tendenčná selekcia výsledkov s cieľom priaznivého prezentovania výsledkov, alebo aj zamlčanie výsledkov, ktoré by ovplyvnili závery prezentovaných výsledkov.

(6) Plagiátorstvo je doslovným alebo upraveným prisvojovaním si akademických aktivít iných osôb, ich prezentovanie alebo publikovanie bez priameho odkazu na pôvodný zdroj. Plagiátorstvo sa môže vzťahovať na návrhy vedeckých projektov, výskumné plány, nepublikované rukopisy, publikované výsledky, ich jednotlivé časti, vizuálne materiály. Plagiátorstvom sú aj preklady zahraničných diel a ich častí, ktoré sa prezentujú ako vlastné a neodkazujú na pôvodný zdroj, duplikovanie vlastnej vedeckej činnosti prostredníctvom prekladov do cudzieho jazyka bez odkazu na pôvodný zdroj. Formy plagiátorstva sa označujú aj ako: „monolingual“, „cross-language“, „parafrázovaná“ bez uvedenia autorstva, „autoplagiátorstvo“, „patchwriting“, „kyberplagiátorstvo“. 

[bookmark: _Toc223510655]Čl. 77
Etické zásady pri žiadostiach o granty a iné súťažné spôsoby financovania tvorivej činnosti

(1) Od žiadateľov o granty a iné súťažné spôsoby financovania tvorivej činnosti (ďalej len „granty“), ako aj od riešiteľov a nositeľov grantov sa vyžadujú záruky, že podľa svojho najlepšieho vedomia poskytli pravdivé, úplné a presné informácie. Vedomé uvádzanie nepravdivých údajov budú v prípade zamestnancov riešené pracovno-právnym postihom a v prípade študentov v rámci disciplinárneho konania.
(2) Vedecký pracovník: 
a) uplatňuje korektné a legálne postupy pri získavaní externých grantov a internej finančnej podpory v plánovaní vzdelávacích, vedeckovýskumných a umeleckých projektov, 
b) predchádza skutočnému alebo potenciálnemu konfliktu záujmov pri získavaní finančnej podpory súvisiacej so vzdelávacou a vedeckovýskumnou a umeleckou činnosťou,
c) efektívne využíva finančné prostriedky a personálne zdroje, vytvára a presadzuje transparentné pravidlá ich využívania. 

(3) Od nositeľov grantov je nevyhnutné vyžadovať zaistenie náležitého finančného dohľadu a priehľadného mechanizmu účtovania, za čo zodpovedá ako súčasť UK, tak aj UK.

[bookmark: _Toc223510656]Čl. 78
Etické zásady posudzovateľskej, oponentskej a inej hodnotiacej činnosti

(1) Vedeckí pracovníci vykonávajúci posudzovateľskú, oponentskú, hodnotiacu a príbuznú expertnú činnosť vyhotovujú posudky a stanoviská s cieľom zvyšovania kvality vedeckého poznania, a to vo vlastnom odbore, v ktorom vykonávajú vedeckú, výskumnú, umeleckú alebo inú tvorivú činnosť, prípadne v príbuzných odboroch.

(2) Od vedeckých pracovníkov pôsobiacich vo funkcii posudzovateľov spracovávajúcich posudky alebo členov hodnotiacich komisií sa vyžaduje, ak je to v konkrétnom prípade aktuálne, vyhlásenie o skutočnom alebo možnom strete záujmov a záruka, že všetky získané informácie sú dôverné, že ich neposkytnú iným osobám ani ich nevyužijú inak ako v súlade s predpísanými postupmi. Ak posudzovateľ neodmietne svoju účasť na hodnotení projektu alebo výsledku tvorivej činnosti pre stret záujmov, ale projekt neodporučí a zneužije jeho myšlienky pre vlastný prospech, bude to posudzované ako exemplárny prípad porušenia správnej vedeckej praxe. 

(3) Vedeckí pracovníci sa pri vyhotovení posudkov a stanovísk eticky zaväzujú:
a) vykonávať hodnotenie nezávisle, odborne a zodpovedne, bez vonkajšieho vplyvu tretích strán, ktoré by mohli ovplyvniť posudok alebo stanovisko,
b) používať objektívne kritériá hodnotenia (relevantnosť, aktuálnosť, novosť, naliehavosť, koncepčná jasnosť, presnosť a spoľahlivosť argumentácie), ktoré vylučujú osobné preferencie,
c) hodnotiť rukopisy nestranne, aj keď obhajujú myšlienky, teórie a argumenty, ktoré recenzenti neuprednostňujú,
d) používať metódy príslušného odboru,
e) vyhotoviť svoje správy vecným spôsobom, ktorý nijako nespochybňuje dôstojnosť autorov,
f) nepredlžovať bezdôvodne hodnotenie skúmaných podkladov s cieľom dosiahnutia vlastného prospechu alebo prospechu pre tretiu stranu,
g) zaobchádzajú s rukopismi, ktoré recenzujú, ako s dôvernými dokumentmi, t. j. neposkytujú prístup tretej strane,
h) chrániť duševné vlastníctvo hodnotených podkladov, duševné vlastníctvo autorov a údaje, ktoré sú s nimi spojené v predložených materiáloch,
i) nevyužívajú myšlienky, výskumné údaje, argumenty a iný intelektuálny obsah v rukopisoch na svoje vlastné účely,
j) vyhotoviť odborné hodnotiace posudky a stanoviská predovšetkým v rámci vlastnej špecializácie,
k) vyhotoviť hodnotenie iba tých rukopisov, v súvislosti s ktorými by neboli zapojené do potenciálneho konfliktu záujmov.

(4) Vedeckí pracovníci sú povinní odmietnuť vyhotoviť hodnotiaci posudok alebo stanovisko:
a) ak sú si vedomí konfliktu záujmov,
b) v prípade prevahy vlastnej preferencie a záujmov, ktoré by mohli ovplyvniť závery odborného hodnotenia,
c) ak by sa hodnotiaci posudok alebo stanovisko vzťahovali na posudzovaný materiál mimo vlastného odboru, v ktorom hodnotiaca osoba vykonáva vedeckú, výskumnú, umeleckú alebo inú tvorivú činnosť.

[bookmark: _Toc223510657]ŠTVRTÝ ODDIEL
Aplikácia Etického kódexu

[bookmark: _Toc223510658]Čl. 79
Etické kódexy fakúlt

Fakulta môže podrobnejšie ustanoviť etické pravidlá na danej fakulte, ako aj podrobnejšie pravidlá uskutočňovania tvorivej činnosti. 

Prerokovanie porušenia etického kódexu

(1) Porušením Etického kódexu UK alebo etického kódexu fakulty alebo porušením všeobecných morálnych princípov sa zaoberá etická rada (komisia) príslušnej fakulty alebo Etická rada UK. 

(2) Etická rada UK prerokováva najmä prípady, ktorých posúdenie má význam pre UK ako celok, týkajú sa viacerých fakúlt alebo príslušná fakulta stanovila, že prípady súvisiace s danou fakultou bude prerokovávať Etická rada UK. 

(3) Predsedu a členov Etickej rady UK vymenúva rektor. Na prerokovanie konkrétneho prípadu môže rektor vymenovať ďalších členov Etickej rady UK. 

(4) Podrobnosti o Etickej rade UK a prijímaní podnetov upravuje Rokovací poriadok Etickej rady UK, ktorý vydáva rektor ako smernicu. 

(5) Pri zisťovaní miery porušenia etického kódexu sa dbá na:
a) súčinnosť všetkých zúčastnených strán,
b) vysokú mieru ochrany súkromia,
c) zabezpečenie písomného oboznámenia všetkých zúčastnených strán o záveroch hodnotenia miery porušenia etického kódexu, ktoré je spojené s návrhom opatrení vedúcich k náprave predmetnej situácie.

[bookmark: _Toc223510660]Čl. 81
Oznamovanie porušenia etického kódexu

(1) Ktokoľvek môže podať podnet pre podozrenie z porušenia Etického kódexu UK na orgán podľa čl. 80.

(2) Podávateľovi podnetu nemôže vzniknúť ujma z dôvodu podania podnetu, okrem prípadov zjavne šikanózneho podania, nepravdivého podania alebo podania, ktorého cieľom je spôsobiť inému bezdôvodnú ujmu. 

(3) Fakulta môže určiť podrobnejšie pravidlá oznamovania porušenia etického kódexu.

(4) Fakulta môže stanoviť aj určenie osobitných osôb prijímajúcich podnety týkajúce sa špecifických porušení etického kódexu, napríklad diskriminácie, šikanovania, sexuálneho obťažovania, akademického podvodu, aby bola zabezpečená ochrana oznamovateľa a dôvernosť komunikácie.

[bookmark: _Toc223510661]Čl. 82
Posúdenie porušenia etických pravidiel

(1) Orgán podľa čl. 80
a) oboznámi dotknutú osobu so skutočnosťami, pre ktoré sa prešetruje možné porušenie etických pravidiel a umožní sa jej v primeranej lehote písomne vyjadriť,
b) umožní ústne vypočutie na zasadnutí orgánu podľa čl. 80 dotknutým osobám,
c) môže si vyžiadať písomné stanovisko alebo vypočuť na zasadnutí ktoréhokoľvek člena akademickej obce UK alebo zamestnanca UK,
d) prerokuje prípady porušenia etických pravidiel v primeranej lehote.

(2) Orgán podľa čl. 80 neprerokuje podozrenie na porušenie etických pravidiel, od ktorého uplynulo viac ako 5 rokov; to neplatí, ak posúdenie etických pravidiel môže mať vplyv na absolvovanie štúdia alebo výsledok habilitačného konania alebo inauguračného konania.

(3) Orgán podľa čl. 80 si na svoje posúdenie zadováži všetky potrebné podklady a informácie, na čo sú mu členovia akademickej obce a zamestnanci UK povinní poskytnúť primeranú súčinnosť.

(4) Nikto nemôže byť nútený k priznaniu k porušeniu etických pravidiel.

(5) Na prijatie záveru, že určitá osoba porušila etické pravidlá, sa vyžaduje dostatočné zistenie skutkového stavu; v prípade podozrenia z akademického podvodu alebo závažného porušenia akademickej integrity či iných závažných porušení pravidiel tvorivej činnosti, musí vedecký pracovník preukázať, že postupoval s dostatočnou starostlivosťou a obozretnosťou, ktorá sa vzhľadom na jeho prax a postavenie predpokladá, podľa pravidiel uvedených v tomto Etickom kódexe UK.

(6) K porušeniu etických pravidiel môže prísť konaním, nekonaním, opomenutím, či už úmyselne alebo z nedbanlivosti. 

(7) Rokovanie pred orgánom podľa čl. 80 je neverejné. Ak si to ochrana oznamovateľa alebo dotknutých osôb v konkrétnom prípade vyžaduje, predseda orgánu podľa čl. 80 môže predložiť vec na anonymné predbežné prerokovanie, kedy členom orgánu podľa čl. 80 budú známe len skutkové okolnosti bez toho, aby poznali identitu jednotlivých osôb. V ďalšom konaní sa potom postupuje podľa výsledku predbežného prerokovania. 

(8) Z prerokovávania veci sú vylúčení tí členovia orgánu podľa čl. 80, o ktorých nezaujatosti možno mať pochybnosti pre ich pomer k samotnej veci alebo osobám, ktorých sa vec týka.

(9) Fakulta môže stanoviť podrobnejšie pravidlá rokovania etickej rady (komisie) fakulty vo veciach prerokovávania porušenia etického kódexu. 

[bookmark: _Toc223510662]Čl. 83
Opatrenia v prípade porušenia etických pravidiel
 
(1) Orgán podľa čl. 80 po posúdení všetkých relevantných skutočností prijme v prípade zistenia porušenia etických pravidiel vhodné odporúčania adresované
a) osobe, ktorá za dopustila porušenia etických pravidiel,
b) dekanovi príslušnej fakulty,
c) rektorovi, ak ide o prorektora, dekana, člena Vedeckej rady UK alebo zamestnanca Rektorátu UK.

(2) Odporúčania podľa ods. 1 sú publikované na príslušnom webovom sídle UK alebo fakulty, pri zachovaní anonymity dotknutých osôb; rovnakým spôsobom sa zverejňujú uznesenia, ktorými bolo konštatované, že neboli porušené etické pravidlá.

(3) Uznesenia a odporúčania podľa tohto článku musia byť formulované tak, aby viedli k predchádzaniu podobného neetického správania do budúcnosti.

(4) Podľa závažnosti porušenia etických pravidiel dekan alebo rektor, prípadne v súčinnosti s  príslušným dekanom, ak ide o prípad podľa ods. 1 písm. c) rozhodne o ďalšom postupe, najmä uplatnením príslušných právnych dôsledkov v akademickej, pracovnoprávnej, trestnoprávnej alebo disciplinárnej rovine. 

(5) Akademický podvod spáchaný študentom študijného programu uskutočňovaného na niektorej z fakúlt je disciplinárnym priestupkom študenta, na prerokovávanie ktorého sa vzťahuje Disciplinárny poriadok UK pre študentov.[footnoteRef:35]32 [35: 32 	Vnútorný predpis č. 13/2018 Disciplinárny poriadok UK pre študentov.] 


(6) Akademický podvod spáchaný zamestnancom fakulty alebo zamestnancom UK predstavuje závažné porušenie pracovnej disciplíny podľa Zákonníka práce[footnoteRef:36]33, ako aj podľa vnútorných predpisov UK.[footnoteRef:37]34  [36: 33 	Zákon č. 311/2001 Z. z. Zákonník práce v znení neskorších predpisov.]  [37: 34 	Predovšetkým podľa čl. 11 ods. 3 písm. a) vnútorného predpisu č. 11/2008 Pracovného poriadku UK v znení neskorších dodatkov, podľa čl. 4 ods. 2 písm. c) vnútorného predpisu č. 23/2018 Smernice rektora UK, ktorou sa vydáva Platový poriadok UK v znení neskorších dodatkov.] 


(7) Podľa závažnosti porušenia etického kódexu zamestnancom UK a jeho následkov môže rektor alebo dekan v rámci pôsobnosti najmä
a) odvolať alebo navrhnúť odvolanie príslušného akademického funkcionára alebo vedúceho alebo riadiaceho pracovníka z funkcie
b) vykonať úkony smerujúce k ukončeniu pracovného pomeru zamestnanca,
c) napomenúť zamestnanca, uložiť mu nápravné opatrenia alebo odstrániť protiprávny stav,
d) upozorniť zamestnanca na porušenie etických pravidiel, ktoré predstavujú porušenie pracovnej disciplíny a vyzvať ho, aby sa v budúcnosti vyvaroval daného konania,
e) oboznámiť s danými skutočnosťami príslušnú komisiu a vedeckú radu v prípade, ak dané porušenie etického kódexu súvisí alebo môže súvisieť alebo mať vplyv na prebiehajúce habilitačné konanie alebo inauguračné konanie,
f) vykonať opatrenia v mzdovej oblasti alebo finančného hodnotenia zamestnancov alebo iných benefitov zamestnancov,
g) požiadať o vykonanie úprav alebo opráv v evidencii publikačnej činnosti.

(8) Fakulta môže stanoviť podrobnejšie opatrenia a následky jednotlivých porušení etického kódexu zamestnancami. 
 
[bookmark: _Toc223510663]PIATY ODDIEL
Osobitné opatrenia týkajúce sa pravidiel tvorivej činnosti

[bookmark: _Toc223510664]Čl. 84

(1) Rektor, dekani a riaditelia súčastí UK zodpovedajú za formulovanie a dodržiavanie pravidiel správnej vedeckej praxe a vedeckej integrity. Tieto pravidlá vznikajú na základe diskusie a rozhodovania, s ktorým sú oboznámení a zúčastňujú sa ho všetci členovia akademickej obce UK. Pravidlá sú založené na uznávaných národných a medzinárodných štandardoch. Zahŕňajú špecifiká príslušných vedných odborov, rešpektujú zvláštnosti a špecifiká konkrétnych pracovísk, ako aj existujúce legislatívne prostredie. 

(2) Rektor, dekani a riaditelia súčastí UK zodpovedajú za vytvorenie organizačnej štruktúry definujúcej na všetkých úrovniach jednoznačne zodpovednosť za dodržiavanie vedeckej integrity. To zahŕňa aj rozdelenie zodpovednosti za vedecké vedenie, dohľad a za ustanovenie vhodného systému sledovania a finančnej zodpovednosti. 

(3) Rektor, dekani a riaditelia súčastí UK ustanovia v rámci svojej pôsobnosti zodpovednú osobu, na ktorú sa ich zamestnanci a študenti môžu obrátiť v konfliktných situáciách, vrátane prípadov podozrení z akademického podvodu a ktorá je následne, pokiaľ sama nadobudne čo i len podozrenie z akademického podvodu, povinná dať podnet na preskúmanie predmetnej aktivity orgánu podľa čl. 80.

(4) Fakulty a súčasti UK môžu ustanoviť a uverejniť ďalšie štandardy vzdelávania, výcviku, dohľadu a výchovy mladých vedcov, ktoré by mali byť sprevádzané primeraným systémom sledovania týchto činností. 

(5) V rámci uskutočňovania jednotlivých študijných programov na fakultách musí byť zaručené efektívne využívanie nástrojov na zabezpečenie výskumnej integrity a na prevenciu a riešenie plagiátorstva a ďalších akademických podvodov.[footnoteRef:38]35 Kvalitatívna úroveň obhájených záverečných a rigoróznych prác musí zodpovedať ich stupňu, vyžaduje primeranú úroveň tvorivých činností a plagiátorstvo a iné akademické podvody musia byť efektívne odhaľované a principiálne postihované.[footnoteRef:39]36  [38: 35 	V zmysle čl. 5 ods. 4 štandardov pre študijný program.]  [39: 36 	V zmysle čl. 5 písm. e) štandardov pre vnútorný systém. ] 


[bookmark: _Toc223510665]Čl. 85
Požiadavky na rozsah tvorivej činnosti 

(1) Minimálny obligatórny rozsah tvorivej činnosti akademických zamestnancov fakúlt môžu určiť vnútorné predpisy príslušných fakúlt. 

(2) Pri hodnotení vedeckého výkonu treba vždy dávať prednosť kvalite pred kvantitou. Platí to na udeľovanie akademických hodností, profesijný postup, vymenúvanie do funkcií i rozdeľovanie zdrojov. Kvalita práce a publikácií musí byť hlavným hľadiskom i v oblastiach, kde silná súťaživosť vyžaduje rýchle uverejnenie výsledkov. Vo všetkých prípadoch hodnotenia výkonnosti alebo úspešnosti musia byť od hodnotiteľov a posudzovateľov požadované slovné vyjadrenia ku kvalite vedeckého výkonu. 

(3) Stanovovanie požiadaviek na kvantitatívnu úroveň tvorivej činnosti nemôže viesť k znižovaniu požiadaviek na kvalitatívnu úroveň a motivovať vedeckých pracovníkov k porušovaniu akademickej integrity a akademickým podvodom. 

(4) Študenti prvého a druhého stupňa štúdia a spojeného prvého a druhého stupňa štúdia sa podieľajú na tvorivej činnosti predovšetkým písaním záverečných prác. Študenti tretieho stupňa okrem záverečných prác a písomných prác k dizertačnej skúške musia pravidelne vykazovať publikačnú činnosť evidovanú knižnicami príslušných fakúlt, ktorej rozsah môže stanoviť vnútorný predpis príslušnej fakulty. Jednotlivé študijné programy na fakultách musia mať jednoznačne určenú úroveň a povahu tvorivých činností, vyžadovanú na úspešné ukončenie štúdia, najmä vo väzbe na záverečnú prácu.[footnoteRef:40]37 [40: 37 	V zmysle čl. 2 ods. 12 štandardov pre študijný program.] 


[bookmark: _Toc223510666]Čl. 86

Na publikačné výstupy spojené s akademickým podvodom sa neprihliada pri posudzovaní kvalifikačného rastu ich autora ani pri odmeňovaní autora okrem prípadov zníženia odmeňovania autora alebo negatívneho vplyvu takejto publikácie na kvalifikačný rast jej autora.

[bookmark: _Toc1411944925][bookmark: _Toc1148122521][bookmark: _Toc223510667]DEVIATA ČASŤ
SPOLUPRÁCA SO ŠPECIALIZOVANÝMI VÝUČBOVÝMI ZARIADENIAMI NA PRAKTICKEJ VÝUČBE

[bookmark: _Toc1624419992][bookmark: _Toc1928724519][bookmark: _Toc223510668]Čl. 87

Táto časť vnútorného systému upravuje pravidlá spolupráce so špecializovanými výučbovými zariadeniami na praktickej výučbe a spôsob overovania ich plnenia podľa § 3 ods. 3 písm. i) zákona o kvalite.

[bookmark: _Toc216186979][bookmark: _Toc211653005][bookmark: _Toc223510669]Čl. 88

Táto časť zároveň upravuje základné pravidlá vytvárania a prevádzkovania spoločných a  špecializovaných výučbových zariadení medzi jednotlivými súčasťami UK, ktorými sú fakulty a ďalšej súčasti UK, so zameraním na vzdelávanie, vedu a výskum.

[bookmark: _Toc1228762315][bookmark: _Toc1773444582][bookmark: _Toc223510670][bookmark: _Toc1695502233][bookmark: _Toc14009159]Čl. 89
Spoločné pracoviská

(1) Spoločné pracovisko je pracovisko UK, na ktorom vykonávajú spravidla výchovnovzdelávaciu alebo vedeckovýskumnú činnosť zamestnanci najmenej dvoch súčastí UK. Spoločné pracovisko nemá pracovnoprávnu subjektivitu a vlastných zamestnancov.

(2) Zamestnanci, ktorí vykonávajú prácu na spoločnom pracovisku, sú v pracovnoprávnom vzťahu s najmenej jednou súčasťou UK, ktorá má v súlade s platnými vnútornými predpismi UK a všeobecne záväznými právnymi predpismi postavenie zamestnávateľa.

[bookmark: _Toc1116471993][bookmark: _Toc503886602][bookmark: _Toc223510671]Čl. 90
Pracovnoprávne vzťahy

(1) Práva a povinnosti vyplývajúce z individuálnych pracovnoprávnych vzťahov vykonávajú jednotliví zamestnanci a zamestnávatelia v súlade s pracovnými zmluvami, resp. dohodami o prácach vykonávaných mimo pracovného pomeru a v súlade s právnymi predpismi.

(2) Práva a povinnosti z rôznych pracovných pomerov (napr. pracovný čas, dovolenka, prekážky v práci) alebo z dohôd o prácach vykonávaných mimo pracovného pomeru sa posudzujú samostatne.

(3) Súčasť UK, ktorá je v pozícii zamestnávateľa je povinná v prípade viacerých pracovnoprávnych vzťahov s tým istým zamestnancom usporiadať zmluvné vzťahy so zamestnancom tak, aby zamestnanec v čase určenom pre pracovný pomer na ustanovený pracovný čas nevykonával prácu, ktorá je predmetom iného pracovného pomeru, resp. dohody.

[bookmark: _Toc1662775499][bookmark: _Toc1575760060][bookmark: _Toc223510672][bookmark: _Toc1418364001][bookmark: _Toc948389599]Čl. 91
Vznik spoločného pracoviska

(1) Spoločné pracovisko môže byť vytvorené spravidla z existujúceho pracoviska jedného z participujúcich zamestnávateľov/súčastí v rámci UK alebo ako (nové) spoločné pracovisko v priestoroch UK.

(2) Spoločné pracovisko je v konkrétnom prípade vytvorené rozhodnutím rektora na základe návrhu spolupracujúcich zamestnávateľov/súčastí v rámci UK.

(3) V rozhodnutí podľa odseku 2 budú vymedzené najmä nasledovné náležitosti:
a) názov/označenie spoločného pracoviska, predmet činnosti, ciele a zameranie spoločného pracoviska; realizácia výchovnovzdelávacích alebo vedeckovýskumných úloh, projektov a zákaziek a ich špecifikácia,
b) konkrétne podmienky prevádzkovania spoločného pracoviska vrátane spôsobu participácie jednotlivých zamestnávateľov/súčastí na úhrade prevádzkových nákladov pracoviska, ak sú v čase vzniku pracoviska definovateľné,
c) určenie zodpovednej osoby/osôb v rámci spoločného pracoviska a vymedzenie rozsahu ich zodpovednosti,
d) podmienky využívania vedeckej infraštruktúry, majetku, podpornej techniky a obslužných činností,
e) spôsob započítania výsledkov vedeckovýskumnej činnosti spoločného pracoviska, novovzniknuté práva duševného vlastníctva a ich rozdelenie, ak sú v čase vzniku pracoviska definovateľné,
f) ďalšie povinnosti vyplývajúce z prevádzkovania spoločného pracoviska v nadväznosti na jeho charakter.

[bookmark: _Toc2126090923][bookmark: _Toc230479949][bookmark: _Toc223510673][bookmark: _Toc1788045958][bookmark: _Toc596118405]Čl. 92
Prevádzka spoločného pracoviska

(1) Zamestnávatelia, ktorých zamestnanci budú vykonávať prácu na spoločnom pracovisku zabezpečia potrebnú úpravu pracovnoprávnej dokumentácie vlastných zamestnancov a vytvoria podmienky na reálny výkon práce jednotlivých zamestnancov na spoločnom pracovisku.

(2) O zaradení konkrétneho zamestnanca súčasti UK na spoločné pracovisko rozhoduje po dohode so zamestnancom príslušný participujúci zamestnávateľ/súčasť UK. Personálne obsadenie spoločných pracovísk sa môže meniť na základe požiadaviek a potrieb participujúcich zamestnávateľov a cieľov spoločného pracoviska. Aktuálny stav zamestnancov oprávnených pôsobiť na spoločnom pracovisku bude vykazovaný v týždennom/mesačnom intervale s účinnosťou odo dňa vytvorenia spoločného pracoviska.

(3) Súčasť UK, v priestoroch ktorej je umiestnené spoločné pracovisko, zodpovedá za splnenie všetkých stanovených štandardov a právnych, technických a bezpečnostných noriem relevantných na výkon práce v priestoroch spoločného pracoviska. Zamestnanci vykonávajúci prácu na spoločnom pracovisku sú povinní dodržiavať všetky všeobecne záväzné aj vnútorné predpisy upravujúce prevádzku príslušného spoločného pracoviska.

(4) Za dodržiavanie bezpečnostných predpisov na spoločnom pracovisku, za vedenie laboratórnej a vybranej pracovnoprávnej dokumentácie vrátane výkazov podľa ods. 2, ako aj za materiálne vybavenie spoločného pracoviska zodpovedá osoba určená v rozhodnutí (čl. 91 ods. 3 písm. c)). Hmotná zodpovednosť zamestnancov bude stanovená zo strany participujúcich zamestnávateľov a upravená podľa príslušných pracovnoprávnych predpisov.

(5) Zamestnávatelia, ktorých zamestnanci plnia úlohy na spoločnom pracovisku, sú povinní navzájom spolupracovať pri prevencii, príprave a vykonávaní opatrení na zaistenie bezpečnosti a ochrany zdravia pri práci v súlade s príslušnými predpismi na úseku BOZP.[footnoteRef:41]38 Zamestnávatelia sú povinní navzájom spolupracovať tiež pri prevencii, príprave a vykonávaní potrebných opatrení na úseku požiarnej ochrany, civilnej ochrany a ochrany utajovaných skutočností v súlade s príslušnými právnymi predpismi. [41: 38 	§18 ods. 1 zákona č. 124/2006 Z. z. o bezpečnosti a ochrane zdravia pri práci v znení neskorších predpisov.] 


(6) Spolupracujúci zamestnávatelia sú povinní sa navzájom informovať najmä o možných ohrozeniach, preventívnych opatreniach a opatreniach na poskytnutie prvej pomoci, na zdolávanie požiarov, vykonanie záchranných prác a evakuáciu zamestnancov. Tieto informácie je každý zamestnávateľ povinný poskytnúť svojim zamestnancom a zástupcom zamestnancov pre bezpečnosť.

(7) Spolupracujúci zamestnávatelia sú povinní plniť vo vzťahu k zamestnancom všetky povinnosti vyplývajúce zo všeobecne záväzných právnych predpisov a vnútorných predpisov UK.

[bookmark: _Toc664729603][bookmark: _Toc683288252][bookmark: _Toc223510674][bookmark: _Toc753134902][bookmark: _Toc254102896]Čl. 93
Špecializované výučbové zariadenie UK

(1) Špecializované výučbové zariadenie UK slúži na praktickú výučbu v študijných odboroch, ktoré takúto výučbu vyžadujú (ďalej len „ŠVZ“). Špecializované výučbové zariadenie UK je
a) súčasť UK alebo jej fakulty,
b) samostatná právnická osoba založená UK alebo
c) samostatná právnická osoba alebo fyzická osoba, s ktorou má UK uzatvorenú zmluvu o praktickej výučbe (ďalej len „zmluva o praktickej výučbe“), alebo pracovisko takejto právnickej osoby alebo fyzickej osoby.

(2) ŠVZ môže byť najmä
a) zdravotnícke zariadenie (nemocnica, ambulancia alebo lekáreň),
b) cvičná škola a cvičné školské zariadenie,
c) vysokoškolský podnik,
d) kňazský seminár,
e) start-up.

[bookmark: _Toc409301171][bookmark: _Toc1924100099][bookmark: _Toc223510675]Čl. 94
Vytvorenie špecializovaného výučbového zariadenia

(1)	Návrh na vytvorenie ŠVZ podľa čl. 88 a 93 ods. 1 písm. a) a b) alebo návrh na uzatvorenie zmluvy o praktickej výučbe podľa čl. 93 ods. 1 písm. c) podáva akreditačnej rade fakulty 
v mene fakulty alebo skupiny fakúlt dekan, a to formou písomnej žiadosti (ďalej len „žiadosť“). Súčasťou žiadosti je aj odôvodenie návrhu so zohľadnením potreby príslušného programu. 
(2)	Akreditačná rada fakulty na účel posúdenia žiadosti podľa ods. 1 vyhodnocuje splnenie kritérií na zabezpečenie kvalitnej praktickej výučby, personálne, priestorové, materiálno–technické podmienky na zabezpečenie kvalitnej praktickej výučby v príslušných akreditovaných študijných programoch jednotlivých fakúlt zainteresovaných v ŠVZ. Pri posudzovaní sa riadi štandardmi vydanými SAAVŠ, všeobecne záväznými právnymi predpismi a vnútornými predpismi UK.
(3)	Akreditačná rada fakulty vypracuje zápisnicu obsahujúcu konkrétne vyjadrenia k plneniu jednotlivých kritérií a odporúčanie o vytvorení ŠVZ alebo o uzatvorení zmluvy o praktickej výučbe. 
(4)	V súlade s príslušnými všeobecne záväznými predpismi a vnútornými predpismi UK a v súlade s odporúčaním akreditačnej rady fakulty:
a) 	rektor rozhodne o vytvorení ŠVZ podľa čl. 88, ŠVZ ako súčasti UK, ŠVZ podľa čl. 93 ods. 1 písm. b) alebo uzatvorí zmluvu o praktickej výučbe na UK;
 b) dekan rozhodne o vytvorení ŠVZ ako súčasti fakulty alebo uzatvorí zmluvu o praktickej výučbe na fakulte.

[bookmark: _Toc952337014][bookmark: _Toc1095802317][bookmark: _Toc223510676]Čl. 96
Hodnotenie činnosti výučbového zariadenia

(1) Činnosť ŠVZ priebežne prehodnocuje akreditačná rada fakulty.

(2) V prípade, že ŠVZ opakovane neplní minimálne štandardy na zabezpečenie kvalitnej praktickej výučby študentov, resp. na ňom výučba neprebieha, na odporúčanie akreditačnej rady fakulty rozhodne rektor alebo dekan podľa čl. 94 ods. 4 o zrušení ŠVZ, tak aby nebola ohrozená výučba. 
 
[bookmark: _Toc1560014365][bookmark: _Toc1221583396][bookmark: _Toc223510677]Čl. 97
Obsah a organizácia výučby

(1) Organizácia, obsah a rozsah výučby v ŠVZ sa riadi študijným programom pre príslušný študijný odbor, rozhodnutím o vytvorení ŠVZ alebo zmluvou o praktickej výučbe. 

(2) Časové zadelenie štúdia na každý semester daného akademického roka stanovuje harmonogram štúdia dotknutých študijných programov. Fakulta je povinná predložiť aktuálny harmonogram štúdia spolupracujúcemu zariadeniu najneskôr týždeň pred začiatkom príslušného semestra. Časové zadelenie študentov bude vždy pred vypracovaním študijného plánu na daný semester prerokované dotknutými stranami.

(3) Na zabezpečovaní praktickej výučby študentov sa podieľajú zamestnanci spolupracujúcich zariadení, ktorí sú oprávnení na poskytovanie praktickej výučby a zároveň majú pracovnoprávny alebo obdobný pracovný vzťah s verejnou vysokou školou.

(4) Študenti verejnej vysokej školy sa zúčastňujú na praktickom vzdelávaní v ŠVZ výlučne pod dozorom osoby na to poverenej zo strany spolupracujúceho zariadenia. 

(5) Spolupracujúce zariadenie poskytuje priestory a materiálno - technické vybavenie na zabezpečenie vzdelávacích činnosti ŠVZ súvisiacich so zabezpečením praktickej výučby študentov UK.
 
[bookmark: _Toc223510678][bookmark: _Toc1561515071][bookmark: _Toc1243392634]Čl. 98

(1) Spôsob úhrady prevádzkových nákladov ŠVZ je určený v zmluve o praktickej výučbe alebo v rozhodnutí o vytvorení ŠVZ. Ak spôsob úhrady prevádzkových nákladov ŠVZ nebude dostatočne špecifikovaný v zmluve o praktickej výučbe alebo v rozhodnutí o vytvorení ŠVZ, náklady budú rozpočítané medzi participujúcich zamestnávateľov na základe počtu hodín odpracovaných zamestnancami v príslušnom kalendárnom mesiaci v súlade s výkazmi práce.

(2) Nakladanie s právami duševného vlastníctva bude upravené v zmluve o praktickej výučbe alebo v rozhodnutí o vytvorení ŠVZ. Ak spôsob nakladania s právami duševného vlastníctva vzniknutého z činnosti ŠVZ nebude vymedzený v zmluve o praktickej výučbe alebo v rozhodnutí o vytvorení ŠVZ, k novovznikajúcim právam duševného vlastníctva budú dotknuté strany oprávnené v pomere zodpovedajúcom miere ich participácie na ich vytvorení. Ustanovenia osobitného vnútorného predpisu UK o nakladaní s právami duševného vlastníctva na UK tým nie sú dotknuté.

(3) Prípadná spolupráca spoločných pracovísk UK s tretími osobami a jej pravidlá budú vymedzené zmluvným vzťahom medzi UK (v prípadnom zastúpení spolupracujúcich súčastí) a treťou osobou.
 
(4) Zmluva uzavretá so spolupracujúcou inštitúciou musí obsahovať ustanovenia o zodpovednosti za prípadné škody vzniknuté realizáciou praktickej výučby študentov UK, ako aj ustanovenia o právach a povinnostiach UK a spolupracujúcej inštitúcie, ako aj o ochrane osobných údajov všetkých subjektov a osôb zapojených do spoločného praktického vzdelávania.

[bookmark: _Toc1346032607][bookmark: _Toc1626853066][bookmark: _Toc223510679]DESIATA ČASŤ
SPOLUPRÁCA S EXTERNÝMI VZDELÁVACÍMI INŠTITÚCIAMI PODIEĽAJÚCIMI SA NA USKUTOČŇOVANÍ ŠTUDIJNÉHO PROGRAMU TRETIEHO STUPŇA

[bookmark: _Toc743422519][bookmark: _Toc976563241][bookmark: _Toc223510680]Čl. 99

Táto časť vnútorného systému upravuje pravidlá spolupráce s externými vzdelávacími inštitúciami podieľajúcimi sa na uskutočňovaní študijného programu tretieho stupňa, ak UK uskutočňuje študijný program tretieho stupňa v spolupráci s externou vzdelávacou inštitúciou alebo má záujem ho uskutočňovať v spolupráci s externou vzdelávacou inštitúciou podľa § 3 ods. 3 písm. j) zákona o kvalite.

[bookmark: _Toc459939193][bookmark: _Toc1403327263][bookmark: _Toc223510681]Čl. 100

(1) Predmetom tejto časti vnútorného systému je spolupráca UK a externej vzdelávacej inštitúcie (v ďalšom texte „EVI“) pri realizácii doktorandského štúdia v študijných programoch 3. stupňa v dennej a externej forme štúdia v slovenskom a anglickom jazyku, prípadne aj v inom jazyku.

(2) UK je uznávanou, výskumne orientovanou univerzitou medzinárodného významu. Poslaním UK je vedeckým bádaním, výskumnou a tvorivou vedeckou a umeleckou činnosťou získavať a šíriť nové poznatky, vzdelávať a vychovávať mladú generáciu.

(3) Politika v oblasti zabezpečovania kvality doktorandského štúdia vysokoškolského vzdelávania na UK vychádza z dlhodobého zámeru rozvoja UK. Vnútorný systému kvality doktorandského vzdelávania na UK a jeho implementácia vychádza z „European Standards and Guidelines for Quality Assurance in the European Higher Education Area“ (ESG).

(4) Doktorandské štúdium je jednou z priorít UK, svojím charakterom a väzbou na vedeckovýskumnú činnosť, má špecifické postavenie v procese vzdelávania. V niektorých prípadoch časť alebo celé doktorandské štúdium sa môžu realizovať v spolupráci s EVI.

(5) UK a EVI sa podieľajú vo vzájomnej spolupráci na realizácii a naplnení programu a poslania doktorandského štúdia v rámci možností daných všeobecne záväznými právnymi predpismi.

(6) UK uzavrie rámcovú dohodu o spolupráci s EVI o podieľaní sa na uskutočňovaní doktorandského študijného programu len s tou EVI, ktorá je držiteľom osvedčenia o spôsobilosti vykonávať výskum a vývoj vydaného MŠVVŠ SR (osvedčenie je neoddeliteľnou súčasťou rámcovej dohody) a len v takých študijných programoch, ktoré má UK akreditované.

[bookmark: _Toc1860927088][bookmark: _Toc1677365618][bookmark: _Toc223510682][bookmark: _Toc617467399][bookmark: _Toc2045547317]Čl. 101
Povinnosti zúčastnených strán

(1)  UK:
a) prerokováva a schvaľuje návrhy externej vzdelávacej inštitúcie na školiteľov doktorandského štúdia vo vedeckej rade príslušnej fakulty, po ich predchádzajúcom schválení externou vzdelávacou inštitúciou; funkciu školiteľa v doktorandskom štúdiu vykonávajú osoby podľa piatej časti tohto predpisu “Schvaľovanie vedúcich záverečných prác”, 
b) pred začatím prijímacieho konania na doktorandské štúdium zaraďuje medzi vypísané témy dizertačných prác (spolu s menami školiteľov) aj tie, ktoré boli vypísané EVI a zverejňuje ich obvyklým spôsobom spolu s témami vypísanými príslušnou fakultou, pričom EVI je oprávnená zverejniť témy dizertačných prác samostatne spôsobom obvyklým na EVI; spolu s vypísanou témou sa uvedie aj názov zadávajúcej EVI,
c) ak ide o prijímanie uchádzačov doktorandského štúdia, hlásiacich sa na tému vypísanú EVI, zabezpečí primerané zastúpenie pracovníkov EVI určených riaditeľom EVI v komisii na prijímaciu skúšku na doktorandské štúdium,
d) ak ide o dizertačnú skúšku alebo obhajobu dizertačnej práce študenta prijatého na doktorandské štúdium na EVI, zabezpečí spravidla paritné zastúpenie v komisii pre dizertačnú skúšku a v komisii pre obhajobu dizertačnej práce,
e) príjme na štúdium prijímacou komisiou odporúčaného uchádzača až po súhlase EVI, ak ide o tému zadanú touto inštitúciou,
f) konkretizuje program a podmienky štúdia uchádzača prijatého na tému vypísanú EVI do formy individuálnej dohody o doktorandskom štúdiu doktoranda s EVI, pričom dohoda musí obsahovať najmä:
1. názov študijného programu prijatého uchádzača,
2. meno a priezvisko školiteľa,
3. meno a priezvisko školiteľa špecialistu (aj v prípade, že je z UK), ktorého navrhuje školiteľ a schvaľuje garant študijného programu,
4. konkretizovanú študijnú časť doktorandského štúdia, ktorá bude realizovaná na EVI alebo UK,
5. konkretizovanú vedeckú časť doktorandského štúdia, ktorá bude realizovaná na EVI alebo UK,
6. konkretizáciu vykonávania pedagogickej činnosti alebo inej odbornej činnosti súvisiacej s pedagogickou činnosťou v rozsahu najviac 4 hodín týždenne v priemere za akademický rok, v ktorom prebieha výučba na UK,
7. určený počet kreditov priznávaných za výkony doktoranda pri plnení tých povinností študijnej časti doktorandského štúdia, ktorých plnenie poskytuje podľa dohody EVI na základe pravidiel, ktoré sú obsiahnuté v príslušnom vnútornom predpise UK,
8. miesto dizertačnej skúšky a obhajoby dizertačnej práce a klauzulu o paritnom zastúpení členov komisie z UK a EVI,
9. určenie organizácie (UK alebo EVI), ktorá bude v prípade potreby refundovať cestovné náhrady členom komisie a oponentom pre dizertačnú skúšku a členom komisie a oponentom pre obhajobu dizertačnej práce,
10. podmienky uvádzania dvojitej afiliácie na publikáciách doktoranda EVI, ak UK alebo fakulta, resp. školiace pracovisko fakulty svojou vzdelávacou činnosťou doktoranda, vedeckou infraštruktúrou, grantovou podporou a pod. budú mať vklad pre publikovanie výsledkov,
g) individuálnu dohodu o doktorandskom štúdiu doktoranda podpisuje dekan príslušnej fakulty, riaditeľ EVI, školiteľ a doktorand; zápis študenta EVI na doktorandské štúdium je podmienený platnou individuálnou dohodou o doktorandskom štúdiu doktoranda,
h) poskytuje svoje možnosti na plnenie študijnej časti doktorandského štúdia (prednášky, semináre, individuálne štúdium odbornej literatúry a pod.),
i) eviduje a archivuje doklady o priebehu štúdia doktoranda a plnení jeho študijných a ďalších povinností podľa individuálneho študijného plánu,
j) vystaví a odovzdá úspešným absolventom doktorandského štúdia diplom o získaní akademického titulu „philosophiae doctor“, v skratke „PhD“. Vo vysokoškolskom diplome sa uvádza aj názov EVI[footnoteRef:42]39, [42: 39 	§54 ods. 13 zákona o vysokých školách.] 

k) informuje EVI o časovom harmonograme štúdia na začiatku každého akademického roka,
l) vymenuje na písomné požiadanie EVI školiteľov konzultantov k dizertačným prácam,
m) dodržiava vnútorné predpisy EVI súvisiace s doktorandským štúdiom, s ktorými EVI preukázateľne a včas oboznámi príslušnú fakultu.

(2) EVI
a) poskytuje UK overené kópie dokladov v listinnej podobe, a to najmä osvedčenie o spôsobilosti vykonávať výskum a vývoj,
b) poskytuje na schválenie vedeckej rade príslušnej fakulty vedecko/umelecko-pedagogické charakteristiky školiteľov schválených EVI,
c) pred začatím prijímacieho konania poskytuje fakulte zoznam vypísaných tém dizertačných prác s navrhovanými školiteľmi a s uvedením formy doktorandského štúdia,
d) riaditeľ EVI nominuje a zabezpečuje účasť zástupcov v komisii na prijímaciu skúšku a vyjadrí sa k návrhu prijímacej komisie na prijatie uchádzačov z EVI na tie témy, ktoré EVI vypísala,
e) uzatvára individuálnu dohodu o doktorandskom štúdiu doktoranda prijatého na tému vypísanú EVI s príslušnou fakultou podľa ods. 1 písm. e),
f) riaditeľ EVI nominuje v spravidla paritnom zastúpení pracovníkov EVI do komisie pre dizertačnú skúšku a do komisie na obhajobu dizertačnej práce,
g) v zákonnej lehote poskytuje príslušnej fakulte informácie do registra študentov, o plnení študijného plánu doktoranda a o udelení kreditov doktorandovi,
h) neodkladne informuje príslušnú fakultu o účasti doktoranda na stážach, študijných a pracovných pobytoch a iných podobných povinnostiach, vyplývajúcich z plnenia jeho individuálneho študijného plánu,
i) poskytuje doktorandovi v dennej forme štúdia štipendium[footnoteRef:43]40 z finančných zdrojov vyčlenených na tento účel vo svojom rozpočte, [43: 40	Podľa § 54 ods. 18 zákona o vysokých školách.] 

j) dodržiava vnútorné predpisy UK a vnútorné predpisy príslušnej fakulty v súvislosti s ich povinnosťami vyplývajúcimi zo zákona o kvalite a zákona o vysokých školách, s ktorými príslušná fakulta preukázateľne a včas oboznámi EVI.

[bookmark: _Toc489849933][bookmark: _Toc369907680][bookmark: _Toc223510683]Čl. 102

(1) Príslušná fakulta v prípade zmien v akreditovaných študijných programoch doktorandského štúdia bude o tejto skutočnosti vopred a včas písomne informovať EVI a následne bude v súvislosti s týmito zmenami aktualizovať osobitnými dodatkami dohodu o spolupráci pri realizácii doktorandského štúdia s príslušnou EVI.

(2) Dohoda o spolupráci pri realizácii doktorandského štúdia medzi UK a EVI sa uzatvára na dobu neurčitú.

(3) Dohodu o spolupráci pri realizácii doktorandského štúdia medzi UK a EVI je možné ukončiť:
a) písomnou výpoveďou ktorejkoľvek strany so 6 mesačnou výpovednou dobou, ktorá začína plynúť od prvého dňa mesiaca nasledujúceho po doručení výpovede,
b) dohodou strán.

(4) Dohodu o spolupráci pri realizácii doktorandského štúdia medzi UK a EVI je možné meniť len písomnými dodatkami, takto označenými a podpísanými zástupcami oboch strán dohody.

(5) Fakulty nevyžadujú úhradu nákladov súvisiacich s realizáciou doktorandského štúdia doktoranda EVI na UK, ak sa spolupracujúce subjekty nedohodnú inak.[footnoteRef:44]41 [44: 41 	§54 ods. 12 zákona o vysokých školách.] 


(6) Dohoda o spolupráci pri realizácii doktorandského štúdia medzi UK a EVI sa vyhotovuje v štyroch exemplároch, pričom každý má platnosť originálu. Každá zo zmluvných strán dostane dva exempláre.

[bookmark: _Toc540945147][bookmark: _Toc1161246221][bookmark: _Toc223510684]JEDENÁSTA ČASŤ
URČOVANIE POŽIADAVIEK NA VÝBER VYSOKOŠKOLSKÝCH UČITEĽOV

[bookmark: _Toc901164775][bookmark: _Toc339919469][bookmark: _Toc223510685]Čl. 103

Táto časť vnútorného systému upravuje pravidlá určovania požiadaviek na výber vysokoškolských učiteľov podľa § 3 ods. 3 písm. k) zákona o kvalite.

[bookmark: _Toc223510686][bookmark: _Toc502664344][bookmark: _Toc2080746290]Čl. 104

(1) Obsadzovanie pracovných miest vysokoškolských učiteľov, funkčných miest docentov a profesorov a funkcií vedúcich zamestnancov sa uskutočňuje v nadväznosti na schválený počet a štruktúru pracovných miest na UK a na jednotlivých fakultách a ďalších pracoviskách UK. 

(2) Výberovým konaním sa overujú schopnosti a odborné znalosti uchádzača, ktoré sú potrebné alebo vhodné vzhľadom na povahu povinností, ktoré má zamestnanec vykonávať v pracovnej pozícii alebo vo funkcii, na obsadenie ktorej sa vypisuje výberové konanie.

(3) [bookmark: _Hlk118710380]Zamestnávateľ, ktorým je UK, fakulta UK, Rektorát UK alebo ďalšia súčasť UK[footnoteRef:45]41a (ďalej len „zamestnávateľ“), je povinný pri výberovom konaní dodržiavať zásadu rovnakého zaobchádzania v pracovnoprávnych a obdobných právnych vzťahov ustanovenú osobitným zákonom. V súlade so zásadou rovnakého zaobchádzania sa zakazuje diskriminácia aj z dôvodu manželského a rodinného stavu, farby pleti, jazyka, politického alebo iného zmýšľania, odborovej činnosti, národného alebo sociálneho pôvodu, majetku, pohlavia a rodovej identity alebo iného postavenia. [45: 41a 	Čl. 1 ods. 2, 3, 5 a 6 Pracovného poriadku UK. ] 


(4) Miesta vysokoškolských učiteľov sa na UK obsadzujú výberovým konaním. Výberové konanie na obsadenie funkčného miesta profesora a funkčného miesta docenta je zároveň výberovým konaním na obsadenie pracovného miesta vysokoškolského učiteľa. 

(5) Pri realizácii výberového konania postupuje v súlade s osobitným vnútorným predpisom UK[footnoteRef:46]42. [46: 42 	Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov UK.] 


(6) Obsadzovanie pracovných miest výberovým konaním sa neuplatňuje pri prijímaní vysokoškolských učiteľov do pracovného pomeru na dobu určitú v trvaní do jedného roka na kratší pracovný čas, ako je ustanovený týždenný pracovný čas, pri uzatváraní dohody s vysokoškolským učiteľom o prácach vykonávaných mimo pracovného pomeru v trvaní do jedného roka.

(7) [bookmark: _Hlk118710599]Za vyhlásenie výberového konania na miesto vysokoškolského učiteľa, jeho priebeh a realizáciu výsledkov výberového konania je zodpovedný zamestnávateľ. 

(8) Na účely tejto časti vnútorného systému kvality sa súvisiacim odborom rozumie taký študijný odbor, predmety ktorého prispievajú k rozvoju študentov študujúcich študijné programy v inom študijnom odbore. 

Základné predpoklady na výkon pracovnej činnosti vysokoškolského učiteľa
 
(1) Výberovým konaním sa overujú všeobecné predpoklady na výkon pracovnej činnosti vysokoškolského učiteľa ktorými sú najmä:
a) kvalifikačné predpoklady a osobitné kvalifikačné predpoklady najmä podľa tohto predpisu,
b) bezúhonnosť,
c) zdravotná spôsobilosť, ak to vyžaduje osobitný predpis na danú pracovnú pozíciu,
d) ovládanie štátneho jazyka alebo iného jazyka, v ktorom sa realizuje výkon práce,
e) [bookmark: _Hlk118710683]poverenie podľa vnútorných predpisov príslušnej cirkvi, ak ide o miesto vysokoškolského učiteľa bohosloveckej fakulty UK. 

(2) Predpoklady na výkon pracovnej činnosti musí vysokoškolský učiteľ spĺňať po celý čas výkonu pracovnej činnosti.

(3) Kvalifikačné predpoklady na výkon pracovnej činnosti na príslušnom pracovnom mieste vysokoškolského učiteľa sú vzdelanie, dĺžka výkonu pracovnej činnosti, ak sa v konkrétnom prípade vyžaduje.

(4) Vyžadovaným stupňom vzdelania pre vysokoškolského učiteľa je:
a) vysokoškolské vzdelanie tretieho stupňa,
b) v prípade lektora a v prípade asistenta vyučujúceho predmety v študijnom programe zo súvisiaceho odboru najmenej vysokoškolské vzdelanie druhého stupňa.

(5) Na účel posúdenia splnenia kvalifikačných predpokladov vysokoškolský učiteľ predkladá:
a) doklad o vzdelaní, 
b) doklad o uznaní vzdelania alebo odbornej kvalifikácie získanej v inom štáte.
 
(6) Za bezúhonného sa nepovažuje ten, kto bol právoplatne odsúdený za úmyselný trestný čin. 

(7) Bezúhonnosť sa preukazuje výpisom z registra trestov nie starším ako tri mesiace; ak ide o cudzinca, bezúhonnosť sa preukazuje obdobným dokladom o bezúhonnosti vydaným príslušným orgánom štátu, ktorého je štátnym príslušníkom, alebo príslušným orgánom štátu jeho trvalého pobytu alebo obvyklého pobytu, a to dokladom nie starším ako tri mesiace.

(8) Zdravotnou spôsobilosťou je telesná spôsobilosť a duševná spôsobilosť zamestnanca. Zdravotná spôsobilosť sa preukazuje pred vznikom pracovnoprávneho vzťahu lekárskym potvrdením, ktoré vydá lekár so špecializáciou v špecializačnom odbore všeobecné lekárstvo.

(9) Ovládanie štátneho jazyka sa preukazuje pred vznikom pracovnoprávneho vzťahu. Overenie ovládania štátneho jazyka alebo iného jazyka, v ktorom sa realizuje výkon práce, prebieha formou predloženia dokladu o absolvovaní skúšky z predmetného jazyka, predložením dokladu o dosiahnutom vzdelaní, ktoré bolo realizované v predmetnom jazyku alebo realizáciou celého alebo časti pracovného pohovoru v predmetnom jazyku. Vysokoškolský učiteľ nemusí preukázať ovládanie štátneho jazyka, ak zo štátneho jazyka alebo v štátnom jazyku vykonal maturitnú skúšku alebo štátnu skúšku alebo štátnu jazykovú skúšku.

(10) Ovládanie štátneho jazyka sa nevyžaduje od
a) vysokoškolského učiteľa cudzieho jazyka,
b) vysokoškolského učiteľa predmetu alebo predmetov, ktorý sa vyučuje v cudzom jazyku,
c) zahraničného lektora.

[bookmark: _Toc1890166663][bookmark: _Toc581449001][bookmark: _Toc223510688][bookmark: _Toc289188822][bookmark: _Toc1302142776]Čl. 106
Ďalšie predpoklady na výkon pracovnej činnosti vysokoškolského učiteľa

(1) [bookmark: _Hlk118710767]Ďalšími predpokladmi premietajúcimi sa do požiadaviek na prácu vysokoškolských učiteľov, sú najmä pedagogická činnosť, tvorivá činnosť a ohlasy na ňu a ostatné kritériá určené vnútornými predpismi UK alebo jej fakúlt. 

(2) Vnútorný systém konkretizuje predpoklady v týchto oblastiach, ktoré sú navzájom prepojené. Indikátormi ich kvality sú nielen kvantitatívne, ale hlavne kvalitatívne ukazovatele, pri ktorých je prirodzene prítomná určitá miera subjektivity ich ponímania a posudzovania a taktiež závislosť od špecifík konkrétneho  študijného odboru. Určitú mieru garancie objektivity hodnotenia kvality vysokoškolského učiteľa poskytuje rámec kompetencií, ktorými má vysokoškolský učiteľ disponovať. Sú to najmä:
a) odborno-predmetové kompetencie: dôkladné poznanie obsahu učiva predmetov, ktoré učiteľ vyučuje,
b) vedecké kompetencie: spôsobilosť vykonávať vedecký výskum vo svojom odbore,
c) psychodidaktické kompetencie: poznať procesy učenia, vytvárať priaznivé podmienky na učenie sa; motivovať študentov k poznávaniu; aktivizovať a rozvíjať ich schopnosti, kľúčové kompetencie (informačné, učebné, kognitívne, komunikačné, interpersonálne i personálne); vytvárať priaznivú sociálnu, emocionálnu a pracovnú klímu; riadiť proces učenia sa študentov - individualizovať ho z hľadiska tempa, miery pomoci i učebných štýlov študentov; používať optimálne metódy, organizačné formy a materiálne prostriedky výučby, zavádzanie inovatívnych prvkov do výučby, atď.,
d) komunikačné kompetencie: spôsobilosť efektívne komunikovať so študentmi, kolegami, nadriadenými, sociálnymi partnermi, budúcimi zamestnávateľmi študentov a pod.,
e) diagnostické kompetencie: validne, reliabilne, transparentne, spravodlivo a čo najobjektívnejšie hodnotiť učebné výkony študentov,
f) plánovacie a organizačné kompetencie: efektívne plánovať a projektovať výučbu, vytvárať a udržiavať určitý poriadok a systém vo výučbe a pod.,
g) poradenské a konzultatívne kompetencie: efektívne viesť študenta, dávať mu spätnú väzbu, poradiť študentom pri riešení ich problémov,
h) sebareflexívne kompetencie: reflexia, sebahodnotenie a neustále zlepšovanie vlastnej práce,
i) jazykové kompetencie: využívať dostupnú cudzojazyčnú literatúru v procese výučby, zapájať študentov do medzinárodných výmenných programov, do medzinárodných vedeckých podujatí, atď.

(3) Odborno-predmetové a vedecké kompetencie získava vysokoškolský učiteľ absolvovaním magisterského, doktorského a inžinierskeho štúdia v príslušnom odbore a absolvovaním doktorandského štúdia.

(4) Ostatné kompetencie (psychodidaktické, komunikačné, diagnostické, plánovacie organizačné, poradenské a konzultatívne, sebareflexívne) sú súčasťou jeho pedagogickej spôsobilosti, pretože vyžadujú špeciálnu prípravu, ktorá sa okrem individuálnej prípravy spravidla realizuje v rámci procesu zabezpečovania profesijného rozvoja vysokoškolských učiteľov ,výskumných pracovníkov a umeleckých pracovníkov.

(5) Preverovanie miery jednotlivých kompetencii, ktorými má vysokoškolský učiteľ disponovať, môže byť špecifikované vo vyhlásení výberového konania a môže sa aj individualizovať v priebehu jednotlivých výberových konaní v nadväznosti na informácie, ktoré vyplynú z priebehu výberového konania.

(6) Na overovanie ďalších predpokladov na výkon činnosti vysokoškolského učiteľa musí do každého výberového konania uchádzač o miesto vysokoškolského učiteľa predložiť konkrétny plán svojho vedeckého a pedagogického pôsobenia na konkrétnom pracovnom mieste, ktorý zahŕňa jeho predstavu o ideálnom vedeckom a pedagogickom pôsobení na konkrétnom mieste.

(7) Osobe, ktorá je minimálne pätnásť rokov na pracovnom mieste asistenta alebo odborného asistenta a nezískala titul docent, nemožno predĺžiť pracovnú zmluvu na miesto asistenta alebo odborného asistenta ani ju prijať na iné pracovné miesto vysokoškolského učiteľa na fakulte. To neplatí ak:
a) ide o pracovné miesto odborného asistenta alebo asistenta vyučujúceho predmety v študijnom programe zo súvisiaceho odboru,
b) ak dekan, ak ide o pracovné miesto na fakulte, inak rektor, udelí danej osobe odôvodnenú výnimku, a to po prerokovaní v kolégiu dekana, resp. v kolégiu rektora. 

[bookmark: _Toc1210049194][bookmark: _Toc874053539][bookmark: _Toc223510689][bookmark: _Toc1373357914][bookmark: _Toc729021917]Čl. 107
Doplňujúce ustanovenie

Vyhlásenie a priebeh výberového konania upravuje vnútorný predpis UK Zásady výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov UK.

[bookmark: _Toc341015135][bookmark: _Toc1223061609][bookmark: _Toc223510690]TRINÁSTA ČASŤ
ZABEZPEČOVANIE PROFESIJNÉHO ROZVOJA VYSOKOŠKOLSKÝCH UČITEĽOV, VÝSKUMNÝCH PRACOVNÍKOV A UMELECKÝCH PRACOVNÍKOV UK

[bookmark: _Toc377445875][bookmark: _Toc548033396][bookmark: _Toc223510691]Čl. 109

(1) Táto časť vnútorného systému upravuje pravidlá zabezpečovania profesijného rozvoja vysokoškolských učiteľov, výskumných pracovníkov a umeleckých pracovníkov UK podľa § 3 ods. 3 psím. l) zákona o kvalite.

(2) 	Vzdelávanie je vývojový proces, ktorý umožňuje progresívne postupovať za súčasného stavu znalostí a schopností k budúcemu stavu, v ktorom je potrebná vyššia úroveň zručností, znalostí a schopností. Pojem vzdelávanie ja definovaný ako riadenie ľudských zdrojov a proces, počas ktorého určitá osoba získava a rozvíja nové znalosti, zručnosti, schopnosti a postoje. Cieľom vzdelávania vysokoškolských učiteľov, výskumných pracovníkov a umeleckých pracovníkov na UK je zabezpečiť kvalifikovaných, vzdelaných a schopných ľudí potrebných na uspokojenie súčasných i budúcich potrieb UK.

(3) Pre vysokoškolských učiteľov sa vytvárajú vhodné podmienky na ich kvalifikačný rast.

[bookmark: _Toc74658831][bookmark: _Toc1943912278][bookmark: _Toc223510692]Čl. 110

(1) Vzdelávanie vysokoškolských učiteľov, výskumných pracovníkov a umeleckých pracovníkov (ďalej len „zamestnancov“) ako personálna činnosť zameraná na profesijný rozvoj zamestnancov zahrňuje najmä tieto aktivity:
a) prispôsobovanie pracovných schopností zamestnancov meniacim sa požiadavkám pracovného miesta, t. j. prehlbovanie kvalifikácie,
b) zvyšovanie použiteľnosti zamestnancov, pri ktorom dochádza k rozširovaniu pracovných schopností,
c) preškoľovanie zamestnancov na výkon činností, ktoré UK potrebuje,
d) u nových zamestnancov prispôsobovanie pracovných schopností špecifickým požiadavkám daného miesta, používanej technike, technológii, štýlu práce v danej pracovnej pozícii,
e) formovanie pracovných schopností, ktoré zahrňujú i formovanie osobností pracovníka.

(2) Vychádzajúc zo zásady zodpovednosti každého vysokoškolského učiteľa, výskumného pracovníka a umeleckého pracovníka na UK v prvom rade za svoje vzdelávanie v zmysle profesijného rozvoja zodpovedá každý vysokoškolský učiteľ, výskumný pracovník a  umelecký pracovník sám; o tom informuje svojho priameho nadriadeného, aby sa záznamy o udržiavaní alebo zvyšovaní jeho kvalifikácie (osvedčenie, diplom, certifikát, potvrdenie o účasti a pod.) založili do jeho osobného spisu a zohľadnili pri kariérnom raste. S týmto cieľom zamestnanec:
a) zvyšuje svoj profesijný rozvoj samoštúdiom,
b) vyhľadáva kurzy a organizované aktivity, ktoré by podľa jeho názoru, mali prispieť k jeho profesijnému rozvoju a týchto aktivít sa zúčastňuje alebo navrhuje svojmu nadriadenému, aby takéto kurzy alebo organizované aktivity zabezpečil nielen pre daného zamestnanca, ale aj pre ďalších zamestnancov, ktorým môžu byť prospešné.

(3) Rektor, dekan, iní vedúci súčasti UK alebo jednotliví vedúci pracovísk súčasti UK umožňujú zamestnancom zúčastňovať sa vzdelávacích aktivít, ktoré smerujú k zvyšovaniu ich profesijného rozvoja, a to podľa možností aj počas pracovnej doby a podľa finančných možností aj na náklady zamestnávateľa.

(4) Zamestnávateľ spravidla najmenej raz za dva roky organizuje vzdelávaciu aktivitu smerujúcu k zvyšovaniu profesijného rozvoja vysokoškolských učiteľov, výskumných pracovníkov alebo umeleckých pracovníkov; prípadne, ak je to vhodné a potrebné, usporadúva pre zamestnancov aj pravidelné vzdelávacie aktivity.

(5) Zamestnávateľ zabezpečuje profesijný rozvoj svojich zamestnancov buď externými zdrojmi alebo priamo vlastnými zamestnancami.

(6) Pokiaľ sa vzdelávacia aktivita realizuje mimo pracoviska zamestnanca ako súčasť vzdelávania priamo podporovaná zamestnávateľom, účasť na takýchto vzdelávacích aktivitách sa administratívne zabezpečuje podľa smernice o cestovných náhradách, ak ide o služobnú cestu.

(7) UK a každá jej súčasť umožňuje každému vysokoškolskému učiteľovi zdokonaľovať svoje spôsobilosti a na tento postup je možné primerane použiť predpisy UK o ďalšom vzdelávaní. 

(8) UK vytvorila pracoviská zamerané na ďalšie vzdelávanie, ktorých náplňou je aj podpora vzdelávania sa vysokoškolských učiteľov. 

(9) Ďalšie vzdelávanie v oblasti digitálnych zručností, ako aj dištančného vzdelávania a elearningu ponúka na UK aj Centrum informačných technológií UK (ďalej len „CIT UK“). 

(10) Zvyšovanie kvalifikácie zabezpečuje aj Akademická knižnica UK.

(11) Každá z fakúlt môže ponúkať rôzne vzdelávacie aktivity pre zamestnancov na rozvoj ich spôsobilostí a zručností. Zoznam týchto aktivít a spôsob ich absolvovania zverejňujú fakulty na svojich webových sídlach.

(12) Ustanovenie tohto článku sa primerane použije aj na iných zamestnancov, než sú vysokoškolskí učitelia, výskumní pracovníci a umeleckí pracovníci, aby sa záznamy o udržiavaní alebo zvyšovaní jeho kvalifikácie (osvedčenie, diplom, certifikát, potvrdenie o účasti a pod.) založili do jeho osobného spisu a zohľadnili pri kariérnom raste.

[bookmark: _Toc728059389][bookmark: _Toc1876756972][bookmark: _Toc223510693]ŠTRNÁSTA ČASŤ
OVEROVANIE DOSTATOČNÉHO PRIESTOROVÉHO, MATERIÁLNEHO, TECHNICKÉHO, INFORMAČNÉHO A PERSONÁLEHO ZABEZPEČOVANIA USKUTOČŇOVANIA ŠTUDIJNÝCH PROGRAMOV

[bookmark: _Toc2060572198][bookmark: _Toc1162157935][bookmark: _Toc223510694]Čl. 111

Táto časť vnútorného systému upravuje pravidlá overovania dostatočného priestorového, materiálneho, technického, informačného a personálneho zabezpečenia uskutočňovania študijných programov podľa § 3 ods. 3 písm. m) zákona o kvalite.

[bookmark: _Toc1548116713][bookmark: _Toc259285674][bookmark: _Toc223510695][bookmark: _Toc1026661084][bookmark: _Toc505165638]Čl. 112
Politiky UK pri overovaní dostatočného priestorového, materiálneho, technického, informačného a personálneho zabezpečenia uskutočňovania študijných programov

(1) UK priebežne monitoruje a pravidelne overuje, že uskutočňovanie jej študijných programov a ďalších súvisiacich činností je dostatočne priestorovo, materiálne, technicky, informačne a personálne zabezpečené s cieľom zabezpečiť ich permanentný súlad so štandardami pre študijný program, s výstupmi vzdelávania, s počtom študentov a s ich potrebami, vrátane špecifických potrieb. V prípade zistenia nedostatkov prijíma UK nápravné opatrenia.

(2)  Na overovaní dostatočného priestorového, materiálneho technického, informačného a personálne zabezpečenia sa podieľajú:
a) Akreditačná rada UK a akreditačné rady fakúlt,
b) [bookmark: _Hlk119920994]Rada pre kvalitu UK a rady pre kvalitu fakúlt,
c) dekani, 
d) orgán vnútorného auditu UK,
e) zástupcovia zamestnávateľov a zainteresované osoby,
f) študenti.

(3) Pre každý študijný program sú podľa jeho charakteru určené minimálne priestorové, materiálne, technické, informačné a personálne nároky na zabezpečenie študijného programu a sú uvedené vo vnútornej hodnotiacej správe študijného programu. Ide najmä o počet miest v učebniach, laboratóriách, prístupy k prístrojom, miesta v knižnici, pripojenia na internet, ako aj počet učiteľov a ich štruktúru podľa funkcií a pracovného zaradenia a podporných zamestnancov.

[bookmark: _Toc2001214656][bookmark: _Toc1964561716][bookmark: _Toc223510696][bookmark: _Toc1011119046][bookmark: _Toc398189336]Čl. 113
Procesy UK pri overovaní dostatočného priestorového, materiálneho, technického, informačného a personálneho zabezpečenia uskutočňovania študijných programov

(1) UK systematicky overuje dostatočné priestorové, materiálne, technické, informačné a personálne zabezpečenie uskutočňovania študijného programu
a) priebežne,
b) pravidelne a
c) ad hoc.

(2) UK priebežne monitoruje dostatočné priestorové, materiálne, technické, informačné a personálne zabezpečenie uskutočňovania študijného programu prostredníctvom systematického zberu informácií o priestorovom, materiálnom, technickom, informačnom a personálnom zabezpečení študijného programu a ich pravidelnej aktualizácie.

(3) UK sa pravidelne uisťuje a overuje dostatočné priestorové, materiálne, technické, informačné a personálne zabezpečenie študijného programu prostredníctvom:
a) vnútorných hodnotiacich správ študijného programu, ktoré sú súčasťou periodického schvaľovania študijného programu v perióde zodpovedajúcej jeho štandardnej dĺžke štúdia,
b) anonymného dotazníka, v ktorom sa študenti majú aspoň raz ročne možnosť vyjadriť o kvalite výučby a o učiteľoch študijného programu vrátane vyjadrenia sa o kvalite priestorového, materiálneho, technického, informačného a personálneho zabezpečenia študijného programu.

(4) Overovanie dostatočného priestorového, materiálneho, technického, informačného a personálneho zabezpečenia uskutočňovania študijných programov sa môže realizovať aj prostredníctvom:
a) plánovanej, alebo neplánovanej kontroly útvaru vnútorného auditu UK,
b) ad hoc študentského dotazníka alebo prieskumu.

[bookmark: _Toc1437593234][bookmark: _Toc1242847280][bookmark: _Toc223510697][bookmark: _Toc1136697438][bookmark: _Toc670881041]Čl. 114
Prijímanie nápravných opatrení

(1) V prípade zistenia nedostatkov UK a jej jednotlivé súčasti prijmú nápravné opatrenia podľa tohto vnútorného predpisu.

(2) Výsledky overovania podľa čl. 113 sa vyhodnocujú a premietajú do prijímania opatrení na zlepšenie; pri ich navrhovaní majú zaručenú účasť aj študenti.

(3) Výsledky vyhodnotenia a prijaté opatrenia a akékoľvek plánované alebo následné činnosti vyplývajúce z hodnotenia študijného programu sú komunikované so zainteresovanými stranami a sú zverejnené.

(4) Úpravy študijných programov, ktoré sú výsledkom ich priebežného monitorovania a periodického hodnotenia, sú navrhované s účasťou študentov, zamestnávateľov a ďalších zainteresovaných strán.

[bookmark: _Toc855273580][bookmark: _Toc1608512559][bookmark: _Toc223510698][bookmark: _Toc1964198022][bookmark: _Toc1461585781]Čl. 115
Štruktúry UK pri overovaní dostatočného priestorového, materiálneho, technického, informačného a personálneho zabezpečenia uskutočňovania študijných programov

(1) Akreditačná rada fakulty a Akreditačná rada UK zodpovedajú za:
a) posúdenie primeranosti priestorového, materiálneho, technického, informačného a personálneho zabezpečenia uskutočňovania posudzovaného študijného programu uvedeného vo vnútornej hodnotiacej správe študijného programu;
b)  stanovenie minimálnych požiadaviek na priestorové, materiálne, technické, informačné a personálne zabezpečenia uskutočňovania posudzovaného študijného programu schválením študijného programu v súlade s predloženou dokumentáciou.

(2) Rada študijného programu zodpovedá za:
a) zostavenie vnútornej hodnotiacej správy študijného programu s dokumentáciou priestorového, materiálneho, technického, informačného a personálneho zabezpečenia študijného programu a s jeho zdôvodnením,
b) priebežný monitoring,
c) realizáciu ad hoc študentského dotazníka alebo prieskumu,
d) komunikáciu so zamestnávateľmi a zainteresovanými stranami,
e) zverejnenie výsledkov hodnotenia a prijatých opatreniach,
f) návrhy na úpravu študijného programu,
g) implementáciu prijatých opatrení na zlepšenie.

(3) Rada pre kvalitu fakulty a Rada pre kvalitu UK môže
a) vykonávať priebežný monitoring,
b) realizovať ad hoc študentský dotazník alebo prieskum,
c) hodnotiť prijaté opatrenia a ich účinnosť,
d) prijímať odporúčania na zlepšenie priestorového, materiálneho, technického, informačného a personálneho zabezpečenia.

(4) Dekan zodpovedá za
a) zabezpečenie priebežného monitoringu, pravidelného overovania zabezpečenia dostatočného priestorového, materiálneho, technického, informačného a personálneho zabezpečenia uskutočňovania študijných programov,
b) jeho vyhodnotenie za každý študijný program,
c) prijatie opatrení na zlepšenie uskutočňovania študijného programu,
d) komunikáciu výsledkov hodnotenia a prijatých opatrení so zainteresovanými stranami.

(5) Orgán vnútorného auditu UK zodpovedá za ad hoc overovanie.

(6) Študenti majú právo:
a) vyjadriť sa aspoň raz ročne o kvalite priestorového, materiálneho, technického, informačného a personálneho zabezpečenia uskutočňovania študijných programov v  anonymnom dotazníku,
b) zúčastniť sa na prijímaní opatrení na zlepšenie,
c) byť informovaní o vyhodnotení overovania a o prijatých opatreniach na zlepšenie.

(7) Zástupcovia zamestnávateľov a iné zainteresované osoby majú právo:
a) vyjadriť sa o kvalite priestorového, materiálneho, technického, informačného a personálneho zabezpečenia uskutočňovania študijných programov,
b) zúčastniť sa na prijímaní opatrení na zlepšenie,
c) byť informovaní o vyhodnotení overovania a o prijatých opatreniach na zlepšenie.

(8) Účasť študentov a zástupcov zamestnávateľov na riešení otázok podľa tejto časti vnútorného systému je zabezpečená najmä ich účasťou v kolektívnych orgánoch s  kompetenciami podľa tohto článku. 

[bookmark: _Toc1806499883][bookmark: _Toc1041827623][bookmark: _Toc223510699]Čl. 116

Fakulta môže určiť ďalšie podrobnosti overovania primeranosti priestorového, materiálneho, technického, informačného a personálneho zabezpečenia uskutočňovania študijných programov na danej fakulte, ďalšie podrobnosti týkajúce sa účasti študentov a zástupcov zamestnávateľov a iných zainteresovaných osôb, ako aj ďalšie podrobnosti týkajúce sa prijímania nápravných opatrení.

[bookmark: _Toc1175171021][bookmark: _Toc218107068][bookmark: _Toc223510700]PÄTNÁSTA ČASŤ
ZBER, ANALÝZA A POUŽÍVANIE INFORMÁCIÍ POTREBNÝCH NA EFEKTÍVNE USKUTOČŇOVANIE ŠTUDIJNÉHO PROGRAMU A ZVEREJŇOVANIE INFORMÁCIÍ

[bookmark: _Toc410195841][bookmark: _Toc227303815][bookmark: _Toc223510701]Čl. 117

Táto časť vnútorného systému upravuje pravidlá zberu, analýzy a používania informácií potrebných na efektívne uskutočňovanie študijného programu podľa § 3 ods. 3 písm. n) zákona o kvalite a pravidlá pravidelného zverejňovania aktuálnych, adekvátnych a kvalitatívnych informácií o študijných programoch a ich absolventoch podľa § 3 ods. 3 písm. o) zákona o kvalite.

[bookmark: _Toc1076740507][bookmark: _Toc240537371][bookmark: _Toc223510702]Čl. 118
Zdroje zberu údajov

(1) Na účel zabezpečovania kvality vzdelávacej činnosti uskutočňovaných študijných programov a podpory štúdia UK zhromažďuje potrebné dáta najmä z nasledujúcich zdrojov:
a) akademický informačný systém,
b) ďalšie informačné systémy UK,
c) externé informačné systémy a informácie poskytnuté externými zdrojmi, najmä informačné systémy MŠVVŠ SR, Centra vedecko-technických informácií, Sociálnej poisťovne, úradov práce sociálnych vecí a rodiny.

(2) UK zbiera, analyzuje a využíva dáta potrebné na efektívne uskutočňovanie študijných programov v súlade so zákonom o ochrane osobných údajov.

(3) Na vyhodnotenie a verifikovanie údajov môže UK využiť aj ďalšie zdroje údajov, napríklad od zamestnávateľských zväzov a združení, profesijných komôr a podobne. 

(4) Záznamy v informačných systémoch UK sú vytvárané pri činnosti fakúlt a Rektorátu UK tak, aby boli záznamy verifikovateľné a aby bol známy jeho pôvodca, pričom sa uplatňuje zásada, že záznamy a databázy sa nemajú duplikovať a multiplikovať a administratívni pracovníci nespracovávajú osobitne databázy a výstupy, ktoré sú dostupné používateľom v informačných systémoch UK. 

[bookmark: _Toc1813748455][bookmark: _Toc99198072][bookmark: _Toc223510703]Čl. 119
Zber a vyhodnocovanie údajov o študijných programoch

(1) UK aj prostredníctvom svojich súčastí zbiera a zverejňuje za každý akademický rok údaje o:
a) počte uskutočňovaných študijných programoch na fakultách,
b) počte uskutočňovaných študijných programov v členení podľa
1. fakúlt,
2. stupňov vysokoškolského štúdia,[footnoteRef:47]44   [47: 44 	Osobitne bakalárske profesijne orientované študijné programy.] 

3. formy štúdia,
4. jazyku študijného programu,
c) počte študentov študujúcich na fakultách, a to sumárne za celú UK, ako aj v členení podľa
1. fakúlt,
2. stupňov vysokoškolského štúdia,[footnoteRef:48]45  [48: 45 	Osobitne bakalárske profesijne orientované študijné programy.] 

3. formy štúdia,
4. jazyku študijného programu,
5. pohlavia,
6. štátnej príslušnosti,
d) počte študentov na učiteľa, a to sumárne za celú UK, ako aj v členení podľa fakúlt,
e) počte učiteľov podľa jednotlivých funkcií a zaradení, a to sumárne za celú UK, ako aj v členení podľa fakúlt,
f) počte učiteľov zo zahraničia sumárne za celú UK, ako aj v členení podľa fakúlt.

(2) UK aj prostredníctvom svojich súčastí sleduje, najmenej raz za rok analyzuje, vyhodnocuje, prijíma opatrenia a zverejňuje kvantitatívne ukazovatele o jednotlivých študijných programoch:  
a) počet uchádzačov o študijný program podľa veku, pohlavia, štátnej príslušnosti, typu ukončenej strednej školy (pre prvý a spojený prvý a druhý stupeň štúdia) / ukončenej vysokej školy (pre druhý a tretí stupeň štúdia),
b) počet prijatých uchádzačov o študijný program podľa veku, pohlavia, štátnej príslušnosti, typu ukončenej strednej školy (pre prvý a spojený prvý a druhý stupeň štúdia) / ukončenej vysokej školy (pre druhý a tretí stupeň štúdia),
c) počet novo zapísaných študentov študijného programu podľa veku, pohlavia, štátnej príslušnosti, ukončenej strednej školy (pre prvý a spojený prvý a druhý stupeň štúdia) / ukončenej vysokej školy (pre druhý a tretí stupeň štúdia),
d) počet študentov študijného programu podľa pohlavia, štátnej príslušnosti, ukončenej strednej školy (pre prvý a spojený prvý a druhý stupeň štúdia) / ukončenej vysokej školy (pre druhý a tretí stupeň štúdia), 
e) počet študentov študijného programu, ktorí prekračujú štandardnú dĺžku štúdia podľa pohlavia, štátnej príslušnosti, typu ukončenej strednej školy (pre prvý a spojený prvý a druhý stupeň štúdia) / ukončenej vysokej školy (pre druhý a tretí stupeň štúdia), 
f) počet predmetov študijného programu, počty študentov na jednotlivých predmetoch, priemerné hodnotenia jednotlivých predmetov (za Akademický rok / históriu predmetu), 
g) počet študentov, ktorí zanechali štúdium podľa roku a semestra štúdia, veku, pohlavia, štátnej príslušnosti, dôvodu zanechania,
h) počet študentov, ktorí boli vylúčení zo štúdia podľa roku a semestra štúdia, veku, pohlavia, štátnej príslušnosti, dôvodu vylúčenia,
i) počet záverečných prác na študijnom programe s akceptovaným študentom,
j) počet záverečných prác na jedného učiteľa podľa kategórie učiteľa s akceptovaným študentom,
k) počet absolventov študijného programu podľa pohlavia, štátnej príslušnosti, hodnotenia zo štátnych skúšok vrátane obhajoby záverečnej práce,
l) počet absolventov študijného programu, ktorí prekročili štandardnú dĺžku štúdia podľa pohlavia, štátnej príslušnosti, hodnotenia zo štátnych skúšok vrátane obhajoby záverečnej práce,
m) počet študentov na mobilite, prichádzajúcich aj odchádzajúcich,
n) počet študentov poberajúcich sociálne štipendium vrátane tehotenského štipendia,
o) počet študentov, ktorí získali iné druhy štipendia, 
p) ďalšie relevantné dáta a informácie o materiálno-technickom zabezpečení študijného programu, ak je to relevantné pre daný študijný program (napr. počty laboratórií, simulátorov),
q) uplatnenie absolventov študijného programu podľa indexu KAP.

(3) UK aj prostredníctvom svojich súčastí najmenej raz za akademický rok zbiera, analyzuje, vyhodnocuje a prijíma adekvátne opatrenia podľa:
a) výsledkov študentskej ankety,
b) podnetov študentov,
c) uplatnenia absolventov na základe kontaktov s absolventmi a zamestnávateľmi,
d) časových radov vývoja vybraných ukazovateľov za najmenej trojročné obdobie.

(4) UK aj prostredníctvom svojich súčastí zbiera, analyzuje a vyhodnocuje údaje o sociálnej podpore študentov:
a) počet záujemcov o ubytovanie v ubytovacích zariadeniach UK podľa veku, pohlavia, štátnej príslušnosti, bydliska, fakulty, študijného programu,
b) počty ubytovaných študentov v ubytovacích zariadeniach UK podľa veku, pohlavia, štátnej príslušnosti, bydliska, fakulty, študijného programu.

(5) Rada študijného programu zodpovedá za:
a) vyhodnotenie kvantitatívnych a kvalitatívnych ukazovateľov podľa odseku 2 a 3, ktoré jej poskytujú príslušné organizačné útvary fakulty alebo UK,
b) prijatie opatrení a návrhy na prijatie opatrení, ak patria do kompetencie iného orgánu UK alebo fakulty, na základe vyhodnotenia podľa písm. a),
c) zverejnenie informácií podľa tohto článku.

(6) Rada pre kvalitu fakulty sumarizuje a vyhodnocuje podklady a opatrenia podľa odseku 5 písm. a) a b), ak tvoria podklad na vyhodnotenie vzdelávacej činnosti na fakulte, ktorú schvaľuje vedecká rada fakulty.

(7) Prorektor pre vzdelávanie a sociálne veci je zodpovedný za analýzu a vyhodnotenie údajov o sociálnej podpore študentov a prijímaní potrebných opatrení v oblasti sociálnej podpory študentov.

[bookmark: _Toc223510704]ŠESTNÁSTA ČASŤ
VYTVÁRANIE, SCHVAĽOVANIE, USKUTOČŇOVANIE A ÚPRAVA VZDELÁVACÍCH PROGRAMOV VEDÚCICH K ZÍSKANIU MIKROOSVEDČENIA

[bookmark: _Toc223510705]Čl. 119a

(1) Táto časť vnútorného systému upravuje pravidlá vytvárania, schvaľovania, uskutočňovania a úpravy každého vzdelávacieho programu vedúceho k získaniu mikroosvedčenia podľa § 3 ods. 3 písm. q) zákona o kvalite, ktoré:
a) upravujú pôsobnosť orgánov UK alebo jej fakúlt pri schvaľovaní vzdelávacieho programu vedúceho k získaniu mikroosvedčenia,
b) upravujú postup pri vytváraní a úprave vzdelávacieho programu vedúceho k získaniu mikroosvedčenia,
c) zabezpečujú plnenie štandardov pre vnútorný systém v rámci implementácie vzdelávacieho programu vedúceho k získaniu mikroosvedčenia.

(2) Ak táto časť vnútorného systému neustanovuje inak, na vzdelávacie programy vedúce k získaniu mikroosvedčenia sa primerane použijú ostatné ustanovenia tohto predpisu.

[bookmark: _Toc223510706]PRVÝ ODDIEL
Pravidlá vytvárania, schvaľovania, úpravy  a zrušenia vzdelávacích programov vedúcich k získaniu mikroosvedčenia

[bookmark: _Toc223510707]Čl. 119b
Mikroosvedčenie a vzdelávací program vedúci k získaniu mikroosvedčenia

(1) Mikroosvedčenie je doklad o vzdelávacích výstupoch, ktoré fyzická osoba získala na základe absolvovania vzdelávacieho programu podľa odseku 2. Mikroosvedčenie je možné využívať samostatne alebo v kombinácii s inými osvedčeniami. UK môže mikroosvedčenie uznať ako časť štúdia v rámci formálneho vzdelávania, ktoré poskytuje. Fyzická osoba získava profesijnú kvalifikáciu v podobe mikroosvedčenia, absolvovaním vzdelávania, ktoré spĺňa podmienky uvedené v kvalifikačnom štandarde. Mikroosvedčenie je verejná listina.[footnoteRef:49]46 Náležitosti mikroosvedčenia upravuje osobitný všeobecne záväzný právny predpis.[footnoteRef:50]47 [49: 46 § 8 ods. 1 zákona o vzdelávaní dospelých.]  [50: 47 Vyhláška Ministerstva školstva, výskumu, vývoja a mládeže Slovenskej republiky č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov.] 


(2) Vzdelávací program, ktorý vedie k získaniu mikroosvedčenia,

a) zodpovedá akreditovanému študijnému programu/programom, alebo ich častiam,
b) má rozsah najmenej 25 vyučovacích hodín,[footnoteRef:51]48 [51: 48 Podľa § 8 vyhlášky Ministerstva školstva, výskumu, vývoja a mládeže Slovenskej republiky č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov: „Jednému kreditu zodpovedá 25 vyučovacích hodín.“.] 

c) má zavedené, konzistentné pravidlá pre všetky fázy vzdelávacieho programu, najmä podmienky prijatia na vzdelávací program, sadzobník poplatkov týkajúci sa vzdelávacieho programu, spôsob a kritériá overovania vzdelávacích výstupov, kritériá na získanie mikroosvedčenia a vydávanie dokladov o nadobudnutých vzdelávacích výstupoch,
d) má zabezpečené dostatočné finančné zdroje a priestorové, materiálne, technické, infraštruktúrne a inštitucionálne zabezpečenie potrebné na dosiahnutie vzdelávacích výstupov, vrátane adekvátneho zabezpečenia v prípade poskytovania vzdelávacieho programu v dištančnej alebo kombinovanej forme a/alebo prostredníctvom komunikačných prostriedkov, najmä prostriedkov založených na využívaní počítačových sietí,
e) pri jeho tvorbe a uskutočňovaní sú dôsledne dodržiavané zásady akademickej etiky a predchádzania akademickému podvodu a iným formám neetického správania,
f) má jasne definované cieľové skupiny a identifikované potreby rozvoja ich zručností; je koncipovaný cielene podľa týchto potrieb, najmä s dôrazom na výkon povolania, ako aj na rozvoj sociálnych, kultúrnych a občianskych kompetencií, 
g) poskytuje sa na úrovni subrámca vysokoškolských kvalifikácií.

(3) Organizácia vzdelávacieho programu vedúceho k získaniu mikroosvedčenia, ktorý poskytuje UK, je založená na kreditovom systéme, ktorý využíva zhromažďovanie a prenos kreditov na pokračovanie vo vzdelávaní alebo na zvyšovanie kvalifikácie na trhu práce. Kredity sú číselné hodnoty vyjadrujúce množstvo práce potrebnej na nadobudnutie požadovaných výsledkov vzdelávania. Kredit získaný v rámci vzdelávacieho programu vedúceho k získaniu mikroosvedčenia zodpovedá kreditu podľa osobitného predpisu;[footnoteRef:52]49 tento kredit môže vysoká škola uznať v rámci vysokoškolského vzdelávania; Kredit získaný v rámci vysokoškolského štúdia je možné uznať v rámci vzdelávacieho programu vedúceho k získaniu mikroosvedčenia; pravidlá uznávania kreditov stanoví osobitný vnútorný predpis UK.  [52: 49 § 62 zákona o vysokých školách.] 


(4) Každý vzdelávací program vedúci k získaniu mikroosvedčenia má určenú osobu zodpovednú za kvalitu, koordináciu a uskutočňovanie vzdelávacích činností, ktorej kvalifikácia zodpovedá úrovni kvalifikačného rámca a obsahu vzdelávacieho programu (ďalej len „garant vzdelávacieho programu“) a v prípade, ak si to okolnosti vyžadujú, aj ďalších vyučujúcich, ktorých kvalifikácia zodpovedá obsahu vzdelávacieho programu (ďalej len „vyučujúci vzdelávacieho programu“).

(5) Garant vzdelávacieho programu najmä:
a) koordinuje obsahovú prípravu vzdelávacieho programu vedúceho k získaniu mikroosvedčenia,
b) vypracováva návrh vzdelávacieho programu vedúceho k získaniu mikroosvedčenia, návrh úpravy vzdelávacieho programu, návrh na ich schválenie alebo zrušenie vzdelávacieho programu,
c) dohliada na súlad vzdelávacieho programu podľa čl. 119e ods. 3,
d) zodpovedá za kvalitu, koordináciu a uskutočňovanie vzdelávacích činností,
e) monitoruje činnosť vyučujúcich vzdelávacieho programu,
f) zabezpečuje uplatňovanie pravidiel podľa ods. 2 písm. c) ako aj ich zverejňovanie a ľahkú prístupnosť vrátane zverejňovania a dostupnosti úplných a aktuálnych informácií o vzdelávacom programe pre všetky zainteresované strany aj pre širokú verejnosť na webovom sídle fakulty alebo webovom sídle UK.

(6) Návrh vzdelávacieho programu vedúceho k získaniu mikroosvedčenia, návrh na jeho úpravu alebo zrušenie prerokúva a schvaľuje akreditačná rada fakulty.

(7) Podrobnosti o vzdelávacích programoch vedúcich k získaniu mikroosvečenia stanoví osobitný vnútorný predpis UK.

[bookmark: _Toc223510708]Čl. 119c
Vytváranie, úprava a zrušenie vzdelávacích programov vedúcich k získaniu mikroosvedčenia

(1) Vzdelávací program vedúci k získaniu mikroosvedčenia možno na UK vytvoriť len v rozsahu, ktorý zodpovedá jej akreditovaným študijným programom alebo ich častí.

(2) Úpravou vzdelávacieho programu vedúceho k získaniu mikroosvedčenia sa rozumie zmena podmienok uskutočňovania tohto vzdelávacieho programu, napr. zmena v osobe garanta vzdelávacieho programu, zmena predpokladaj záťaže vyjadrená v kreditoch potrebných na dosiahnutie vzdelávacích výstupov, zmena kritérií na získanie mikroosvedčenia.

(3) Zrušením vzdelávacieho programu vedúceho k získaniu mikroosvedčenia sa končí poskytovanie tohto vzdelávacieho programu.

[bookmark: _Toc223510709]Čl. 119d
Zámer a návrh vzdelávacieho programu vedúceho k získaniu mikroosvedčenia a návrh na jeho úpravu alebo zrušenie

(1) Zámer poskytovať vzdelávací program vedúci k získaniu mikroosvedčenia na fakulte UK spolu so zdôvodnením predkladá kandidát na garanta vzdelávacieho programu na schválenie dekanovi; v prípade, ak ide o vzdelávací program poskytovaný inou súčasťou UK zámer predkladá prorektorovi pre vzdelávanie a sociálne veci, prorektorovi pre vedu a doktorandské štúdium a prorektorovi pre kvalitu.

(2) Zámer vzdelávacieho programu vedúceho k získaniu mikroosvedčenia obsahuje:
a) zdôvodnenie potreby vzdelávacieho programu vedúceho k získaniu mikroosvedčenia,
b) predpokladaný profil absolventa vzdelávacieho programu vedúceho k získaniu mikroosvedčenia,
c) definované cieľové skupiny a identifikované potreby rozvoja ich zručností; je koncipovaný cielene podľa týchto potrieb, najmä s dôrazom na výkon povolania, ako aj na rozvoj sociálnych, kultúrnych a občianskych kompetencií,
d) návrh personálneho zabezpečenia vzdelávacieho programu vedúceho k získaniu mikroosvedčenia,
e) opis zabezpečenia finančných zdrojov a priestorového, materiálneho, technického, infraštruktúrneho a inštitucionálneho zabezpečenia potrebného na dosiahnutie vzdelávacích výstupov.

(3) Ak dekan alebo prorektor podľa ods. 1 schváli zámer vzdelávacieho programu vedúceho k získaniu mikroosvedčenia, určí garanta vzdelávacieho programu a poverí ho vypracovaním návrhu vzdelávacieho programu vedúceho k získaniu mikroosvedčenia v súlade so zámerom. Za odbornú a obsahovú správnosť návrhu zodpovedá garant vzdelávacieho programu.

(4) Návrh vzdelávacieho programu vedúceho k získaniu mikroosvedčenia obsahuje najmä: 
a) názov vzdelávacieho programu vedúceho k získaniu mikroosvedčenia,
b) profil absolventa so získaným mikroosvedčením,
c) predpokladanú záťaž vyjadrenú v kreditoch potrebnú na dosiahnutie vzdelávacích výstupov (ktorá nepresiahne štandardnú kreditovú záťaž potrebnú na získanie vysokoškolského vzdelania akéhokoľvek stupňa),
d) vyučovací jazyk,
e) kritériá na získanie mikroosvedčenia a formu ich hodnotenia,
f) názov, stupeň vzdelávania a formu štúdia študijného programu vysokej školy, ku ktorému je mikroosvedčenie priradené.[footnoteRef:53]50 [53: 50 § 7 ods. 1 vyhlášky Ministerstva školstva, výskumu, vývoja a mládeže Slovenskej republiky č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov.] 

Súčasťou návrhu je preukázanie požiadaviek na vzdelávací program vedúci k získaniu mikroosvedčenia podľa čl. 119b.

(5) V profile absolventa vzdelávacieho programu vedúceho k získaniu mikroosvedčenia sú jasne vymedzené ciele a výstupy, ktorými je nadobudnutie konkrétnych a overiteľných vedomostí, zručností a prenositeľných spôsobilostí, ktoré zodpovedajú aktuálnym potrebám trhu práce a spoločnosti. Pri potrebách trhu práce UK primerane zohľadňuje aj sektorovo-špecifické a geograficky špecifické požiadavky.

(6) Návrh vzdelávacieho programu vedúceho k získaniu mikroosvedčenia predkladá dekan alebo garant vzdelávacieho programu na prerokovanie a schválenie akreditačnej rade fakulty. V prípade vzdelávacieho programu vedúceho k získaniu mikroosvedčenia poskytovaného inou súčasťou UK, predkladá návrh vzdelávacieho programu garant vzdelávacieho programu akreditačnej rade tej fakulty UK, ktorej akreditovanému študijnému programu vzdelávací program vedúci k získaniu mikroosvedčenia zodpovedá; ak je takýchto fakúlt viac, možno návrh vzdelávacieho programu vedúceho k získaniu mikroosvedčenia predložiť ktorejkoľvek z nich.

(7) Na návrh úpravy vzdelávacieho programu vedúceho k získaniu mikroosvedčenia sa primerane uplatní ods. 4 až 6 v rozsahu úpravy vzdelávacieho programu, pričom návrh na úpravu sa predkladá akreditačnej rade tej fakulty, ktorá schválila návrh vzdelávacieho programu vedúceho k získaniu mikroosvedčenia.

(8) Dekan príslušnej fakulty alebo garant vzdelávacieho programu môže predložiť akreditačnej rade fakulty návrh na zrušenie vzdelávacieho programu vedúceho k získaniu mikroosvedčenia, ak zistí, že tento nespĺňa štandardy pre vnútorný systém, pričom zistené nedostatky nie je možné odstrániť úpravou vzdelávacieho programu.

[bookmark: _Toc223510710]Čl. 119e
Konanie pred akreditačnou radou fakulty

(1) Konanie o návrhu na schválenie vzdelávacieho programu vedúceho k získaniu mikroosvedčenia a konanie o návrhu na úpravu vzdelávacieho programu vedúceho k získaniu mikroosvedčenia sa začína na návrh dekana alebo garanta vzdelávacieho programu doručením návrhu akreditačnej rade fakulty. Konanie o zrušení vzdelávacieho programu vedúceho k získaniu mikroosvedčenia sa začína na návrh dekana alebo garanta vzdelávacieho programu, alebo ho začne akreditačná rada fakulty z vlastného podnetu; o začatí konania v tomto prípade upovedomí dekana a garanta vzdelávacieho programu.

(2) Pokiaľ návrh neobsahuje dostatočné podklady a informácie alebo obsahuje nedostatky, ktoré možno v primeranej lehote odstrániť, akreditačná rada fakulty vyzve navrhovateľa na doplnenie a určí mu na to primeranú lehotu. Pokiaľ navrhovateľ v stanovenej lehote nevyhovie výzve, akreditačná rada fakulty konanie zastaví.

(3) Akreditačná rada fakulty posúdi súlad vzdelávacieho programu vedúceho k získaniu mikroosvedčenia s čl. 119b, so štandardmi pre vnútorný systém, so zákonom o vzdelávaní dospelých, s vyhláškou Ministerstva školstva, výskumu, vývoja a mládeže Slovenskej republiky č. 405/2024 Z. z., ktorou sa vykonávajú niektoré ustanovenia zákona č. 292/2024 Z. z. o vzdelávaní dospelých a o zmene a doplnení niektorých zákonov (ďalej len „vyhláška 405/2024“), s príslušnými všeobecne záväznými predpismi a vnútornými predpismi UK. Na účely plnenia svojich úloh môže akreditačná rada fakulty požiadať o stanovisko alebo informácie zamestnancov UK, študentov UK, radu pre kvalitu fakulty, ako i zástupcov z externého prostredia. Fakulta môže stanoviť aj ďalšie kritériá pre posudzovanie vzdelávacích programov vedúcich k získaniu mikroosvedčenia. 

(4) Pokiaľ akreditačná rada fakulty potvrdí súlad vzdelávacieho programu vedúceho k získaniu mikroosvedčenia alebo návrhu na jeho úpravu podľa ods. 3, schváli vytvorenie vzdelávacieho programu vedúcemu k získaniu mikroosvedčenia alebo úpravu vzdelávacieho programu vedúcemu k získaniu mikroosvedčenia, inak návrh zamietne. V rozhodnutí o zamietnutí návrhu sa uvedú dôvody jeho zamietnutia.

(5) Po schválení návrhu vzdelávacieho programu vedúceho k získaniu mikroosvedčenia alebo jeho úpravy akreditačnou radou fakulty dekan alebo garant vzdelávacieho programu predloží schválený vzdelávací program Centru ďalšieho vzdelávania UK (ďalej len „CĎV UK“) na posúdenie formálnych náležitostí a jeho evidenciu. Ak vzdelávací program spĺňa formálne náležitosti, CĎV UK vzdelávací program zaeviduje a postúpi ho Centru informačných technológií UK (ďalej len „CIT UK“) na registráciu v príslušných registroch. V prípade, ak schválený vzdelávací program vedúci k získaniu mikroosvedčenia nespĺňa formálne náležitosti, CĎV UK vyzve dekana alebo garanta vzdelávacieho programu na odstránenie nedostatkov a opätovné schválenie akreditačnou radou fakulty.

(6) Ak akreditačná rada fakulty zistí, že vzdelávací program vedúci k získaniu mikroosvedčenia nespĺňa podmienky podľa ods. 3, pričom zistené nedostatky je možné odstrániť úpravou vzdelávacieho programu alebo prijatím ďalších vhodných opatrení, vyzve dekana alebo garanta vzdelávacieho programu na predloženie návrhu úpravy vzdelávacieho programu v stanovenej primeranej lehote tak, aby boli odstránené nedostatky.

(7) Dekan alebo garant vzdelávacieho programu predloží v stanovenej lehote taký návrh úpravy vzdelávacieho programu, ktorý vytvorí predpoklad na splnenie podmienok podľa ods. 3, alebo navrhne zrušenie vzdelávacieho programu. 

(8) Na posúdenie návrhu podľa ods. 7 sa uplatnia primerane ods. 2 až 6.

(9) Akreditačná rada fakulty rozhodne o zrušení vzdelávacieho programu vedúceho k získaniu mikroosvedčenia ak,

a) nebol podaný v stanovenej lehote návrh úprav vzdelávacieho programu,
b) zamietla návrh úprav vzdelávacieho programu,
c) dekan alebo garant vzdelávacieho programu navrhne zrušenie vzdelávacieho programu.

(10) Rozhodnutie akreditačnej rady fakulty podľa tohto článku je konečné a nie je proti nemu prípustné odvolanie. 

Posudzovanie žiadostí certifikovaných vzdelávacích inštitúcií o súhlas s poskytovaním vzdelávacieho programu vedúceho k získaniu mikroosvedčenia

[bookmark: _Toc223510712]Čl. 119f

Na posudzovanie žiadostí certifikovaných vzdelávacích inštitúcií o súhlas s poskytovaním vzdelávacieho programu vedúceho k získaniu mikroosvedčenia a odnímanie uvedeného súhlasu sa primerane vzťahujú ustanovenia čl. 119d a 119e a § 8 ods. 7 až 10 zákona o vzdelávaní dospelých.

SPOLOČNÉ, PRECHODNÉ, ZRUŠOVACIE A ZÁVEREČNÉ USTANOVENIA

Spoločné ustanovenia

Jednotlivé orgány, procesy a pravidlá podľa tohto predpisu musia byť na UK a jej jednotlivých súčastiach v súlade s týmto predpisom odo dňa 1. septembra 2022. Dovtedy, ak je to účelné, možno postupovať aj podľa doterajších predpisov s výnimkou prípadov, ktoré sú súčasťou procesu zosúlaďovania s týmto predpisom.

Prechodné ustanovenia

(1) Zriadenie Rady pre kvalitu UK a rád pre kvalitu fakúlt a vznik členstva v nich uskutočnené pred účinnosťou tohto predpisu sa považuje za vykonané podľa tohto predpisu, ak zodpovedá požiadavkám kladeným týmto predpisom.

(2) ŠVZ zriadené do nadobudnutia účinnosti tohto vnútorného predpisu sa považujú za zariadenia zriadené podľa tohto vnútorného predpisu.

Čl. 122
Zrušovacie ustanovenia

Dňom nadobudnutia účinnosti tohto predpisu sa zrušujú:
1. Vnútorný predpis č. 15/2014 Smernica rektora UK Pravidlá zabezpečenia kvality poskytovaného vysokoškolského vzdelávania na UK v znení vnútorného predpisu č. 11/2021 Dodatku č. 1, 
2. Vnútorný predpis č. 11/2014 Všeobecné kritériá na obsadzovanie miest profesorov a docentov a konkrétne podmienky na obsadzovanie miest profesorov na UK,
3. Vnútorný predpis č. 19/2018 Smernica rektora UK, ktorou sa určujú pravidlá schvaľovania školiteľov doktorandského štúdia na UK,
4. Vnútorný predpis č.23/2016 Smernica rektora UK Etický kódex UK v znení vnútorného predpisu č. 14/2017 Dodatku č. 1.

Záverečné ustanovenia

(1) 	Tento predpis nadobudol platnosť a účinnosť 8. novembra 2021, okrem ustanovenia čl. 106 ods. 7, ktoré nadobúda účinnosť dňa 1. januára 2027.

(2) 	Dodatok č. 1 k vnútornému systému nadobudol platnosť a účinnosť 23. novembra 2022.

(3) 	Dodatok č. 2 k vnútornému systému nadobudol platnosť a účinnosť 15. marca 2023.

(4) 	Dodatok č. 3 k vnútornému predpisu nadobudol platnosť a účinnosť 12. júna 2024.

(5) 	Dodatok č. 4 k vnútornému predpisu nadobudol platnosť a účinnosť 4. decembra 2024.

(6) 	Dodatok č. 5 k vnútornému predpisu nadobudol platnosť a účinnosť 3. decembra 2025.


V Bratislave dňa 4. marca 2026


prof. JUDr. Marek Števček, DrSc.
rektor UK

